
Vor der h. SGriffi 


ond jrer wirckung / widder Caſpar 


Schwenckfeld / Durch Matthiam 
Flacium Illyricum 


Mit einer vermanung Nicolai Galli das ampt Gottlichs ori 
in ehren xuhaben. 


| Rom. jo. 
Der Glaube kommet aus dem gehor durchs wort 
Gottis / haben ſic es nicht gehoͤrt 2c, 
Der fuͤrnemſte ſtrett mit Schwenckfeld iſt von diſſem Spruch / 


Er zeuher in auffs inwendige gehoͤr des Geiſts / wir verſtehen jn vom 
aus wendigẽ gehoͤr der rechten Prediger. Denn weil der heilige Paulus 
alda von der euſſerlichen predigt redt / ſo mus er auch notwendig 
vom euſſerlichen gehoͤr handeln / denn er ſpricht / Wie ſollen ſie hoͤren 
one Predigt etc. Item / wie lieblich ſetnd die fuͤſſe deren / ſo den fried 
verkondigen etc. Item / haben ſie es nicht gehoͤrt / zwar es iſt jr ſchall 
in alle land / vnd jr Wort in die gantze welt ausgangen / Ja paulus 
ſetzt alda noch einander / eine gantze reige cauſarum & effectuum, 
als Gottis ſeudung / der Prediger predigen / das hoͤren / gleuben / an⸗ 
ruff n / Selig erden / Gott der guͤtige Vater ſchicket rechte Prediger / 
Die predigẽ e predigen Gotris wort / die leute hoͤrens / die hoͤren 
gleuben / die gleubige ruffen Gott an / die anrůffer wer / 
den Selig / Iſt nu der Prediger vnd ſen predigt ein 
leiblich euſſerlich ding / ſo mus auch gewis⸗ 
lich das hoͤren ein leiblich aus wen ⸗ 
dig ding ſem, 

Vorrede. . 
Er leidige Teuffel / weil er 
ein abgeſagter feind iſt / Gottes / ſeins worts 


vnd ſeiner kirchen / hat ſich wol ſehr offt auf 
mancherlcy weiſe verſucht vnd vnter ſtan⸗ 


; den ware erkentnis Gottes vnd reine lahr tzuuerdunckeln 


oder zuuerfelſche / hats doch bisher faſt ſtuͤckweis gethan / 
itzt die Gottheit / itzt die menſcheit Chriſti angegriffen / itzt 
das ampt Chriſti / itzt die Sacrament etc. 

Nu aber gedenckt ers meines bedunckens / durch den 
Schwenckfelt auf ein mhal gar austzumacheẽ / vnd dem fas 
den boden auszuſtoſſen, Deñ durch den greifft er die heilig 
Schrifft gewaltig an / vnd gedenckt ſie kurtz vmb / vnterm 
ſchein vnnd deckel groſſer heiligkeit vnnd geiſtligkeit / den 
leuten ghar aus den augen hinweg zureiſſen vnd zunich⸗ 
tigen / auff das / Wenn ſolches liecht der warheit erleſche 
oder vnter die banck geſteckt wuͤrde / er im finſtern regieren 
vnnd ſeiner ſchwermer hertz mit helliſchen Teuff liſchen 
deſpenſten vnnd mancherley irthuͤmen erfuͤllen vnd die ſel 
— darnach durch jren mundt in die Kirche ausſpeien 
mochte. 

Deñ Schwenckfelds irthume / vnd ver furiſche / Ketzeri⸗ 
ſche vnd Gets leſterische lehren (die er nach der lenge ver⸗ 
fichtet) ſindt dieſe / Das die heilig ſchrifft kein Gottes wort 
ſey / das ſie entlich ſampt jren ſpruͤchen nicht beſtehe / das 
der glaub nicht aus dem gehoͤr / oder aus der ſchrifft kome / 
wachſe nicht durch ſic / hange auch nicht an jhr / ja ( das 
noch mehr iſt er ſagt frey duͤrr heraus / der ware vnd leben 
dige glaube richte ſich nicht nach der Heiligen Schrifft / 
Sondern die H. ſchrifft muͤſſe ſich Re na dem glen 8 

ben richten / Denn dic Chriſten haben {wie er tichtet) eine 
andere lebendiege heilige ſchrifft im hertzen / welche Gott 
ſelbſt in jr hertz geſchricben / nach der richten ſie ſich / die⸗ 
ſelbige ſey das richtig / vñ lauter gebot Gyttis / ſo Dauid im 
9. Pſalm ruͤmet / vnd nicht die geſchriebene h. ſchrifft / 
welche nur ein todter buch ſtab fey / keine krafft noch 
ſafft in ſich habe / vnd ſich hin vnd her lencken / vnd denen 
laſſe / vnd vergerſſc das hertz nicht / beſtehe auch im 
kampff entlich nicht etc. Die Apoſteln haben nicht aus der 
h. ſchrifft gepredigt / ſondern aus der Creatur oder Schep 
fung buch ꝛc. Das alles ſind ſeine wort. Solche vñ derglei⸗ 
chen grobe / grewliche vnd greiff liche luͤgen / irthumb / ja 
brunnen vnd quellen aller irthuͤme / welcher ſeine ſchwer⸗ 
meriſche Buͤcher gar voll ſeind / wil ich hernach mit Got⸗ 
tis huͤlff verlegen / itzt wil ich nur alle Gottfuͤrchtige hers 
tzen vermanet / vnd vleiſsig gebeten haben / ſie wolten doch 
bedencken / vnd es ein wenig zu hertzen fuͤhren / welche 
groſſe grewliche vnd erſchreckliche finſternis/ beide in der 
gantze Kirchen / vnd jedes Menſchen hertzen erfolgen ſol⸗ 
ten / fa man mit ſolchen dicken wolcken das liecht der Wars 
heit oder h. Schrifft verfinſterte / daruon doch S. Peter 
fagt / das man der Schrifft alſo ſoll nachfolgen / als einem 
liecht im finſternis / welchs auch Dauid bezeuget ſprech⸗ 
end / HErr dein Wort iſt ein liecht fuͤr meinen fuͤſſen. 
Vnd zwar was lerct / ſchreiet / vnd helt ons andere 
fuͤr / die gantze h. Schrifft / Sonderlich aber Chriſtus vnd 
die Apoſtel / denn das man der verheiſſung Gottis gleuben 
ſoll / wer da gleubet der Lere / Wort vnd verheiſſung Got⸗ 
tis / als Abraham / Gen. xv. Rom. iiij. der zuſage Gottis ge⸗ 
trawet / vnd Selig worden iſt / der wird gleicher weiſe 
auch Gerecht vnd Selig werden. | 
Was wil doch ſage ich / Gott mit ſo viel verheiſſungen 
anzeigen / 


wege werden fuͤrgehalten / was wil er mit ſouiel vbcraus 
freundlichen fuͤſſen holdſeligen lockungen / hin vnd widder 
in der Schrifft / anderſt zuuerſtehen geben / denn das er 
durch dieſelbige vns bekere / Gleubig vnd Selig machen 
wil 2: Wie denn auch Chriſtus fiir die bittet / fo durch der 
Apoſtel wort oder euſſerlich Predigt gleubig worden / het⸗ 
te Gott ſolchs nicht dadurch wolken ausrichten / ſo hette er 
wol geſchwiegen / wil doch ein menſch haben das man ſei⸗ 
nem wort gleuben ſoll. | | 
Ich weis zwar nach meinem geringen verſtande den 
handel nicht anderſt zuuerſtehen / denn gleich wie man ei⸗ 
nem ein ſuͤſſen ſchmack machet / wenn man jm honig ins 
maul ſtreichet / Alſo wenn man im wort oder verhciſſung 
Gottis / oder auch ſonſt eines glaubwirdigen menſchen 
fuͤrhelt / wird dardurch auch in ſeinem hertzen erweckt ein 
glaube / vertrawẽ / oder zuuerſicht auff ſolche verheiſſung / 
ausgenomen / das wir in ſachen Gottis ver heiſſung / von 
vnſer Seligkeit betreffend / nach dem fall one huͤlff des hei⸗ 
ligen Geiſts der vnſer hertzen darzu eroͤffnen mus / Solch 
wort Gottis nicht ſo leicht ver ſtehen noch gleuben koͤnnen / 
als andere ding / ſo vnſer vernunfft mit gemes ſind. 
So wir nun nach dieſes Schwermers lere nicht mehr 
in der Schrifft ſuchen wer den den glauben / vnd des glau⸗ 
bens ſterckung / vns ſolchs liecht der heiligen Schrifft nicht 
mehr darzu laſſen fuͤrleuchten / ſondern vnſers eigen her⸗ 
tzens glauben oder duͤnckel vnd Geiſt nachfolgen / vnd alſo 
gedencken / wir haben im ſchrein vnſers hertzen (wie der 
Antichriſt auch von ſich rhuͤmet) eine heilige Schrifft / 
der wir folgen ſollen / hüff lieber Gott / wie mit dicken fin⸗ 
ſternis der vnwiſſenheit Gottis werden wir vberſchuͤttet / 
vnd mit ſeltzamen vnd mancherley treumen vnd geſpen⸗ 
A ij ſten 


anzeigen / welche vns ſo offt auff mancherley weiſe vnd 


e 
in 


ſten des leidigen Teufels geplaget werden / ſa wir werden 
wie die arme ſchafe / die one hirten vnd weide ſind / vmb⸗ 
lauffen vnd verſchmachten / wie Chriſtus ſelbſt durch 
ſolch gleichnis diſſen jamer bey dem verluſt des gepredig⸗ 
ten worts Gottis abmalet vnd erkleret. 

Was werden auch hieruͤber mehr die Schwermer 
fiir. ſchwermerey anrichten? Ein jglicher wird froͤlich ſei⸗ 
nen Glauben vnd ſeinen Geiſt vnd innerliche heilige 
Schrifft ruͤhmen / vnd ſchreien (wie allebereit die Widder⸗ 
teuffer thun) Geiſt / Geiſt / Geiſt / das euſſerliche wort oder 
Schrifft / muſſe ſich kurtzumb nach dem Glauben vnd 
Geiſt richten / vnd in keinem wege der Glaube nach der 
heiligen Schrifft / etc. Das ſucht gewislich der Teufel / und 
damit geht er vmb / das er durch den Schwenckfeldt alſo 
auff einmal die gantze Religion / vnd alle Gottſeligkeit zu 
grund vnd boden ſtoſſe / vertilge / vnd ein gantz Heidni⸗ 
ſchen glauben vnd Barbarey anrichte. 

Es gibt aber Schwenckfeld vns ſchuld / als lereten 
wir die leut alles bey vnd in vnſer predigte / vnd lere der 
heiligen Schrifft ſuchen / vnd nicht bey Gott / raubeten al⸗ 
ſo Gott ſeine ehre / geben ſic einer Creatur vnd vns ſelbſt / 
welchs ja erſtuncken vnd erlogen iſt / Denn wir ſagen / bes 
kennen vnd wiſſens ja auch noch wol / aus heiliger Gott- 
licher Schrifft / das alles gut oben herab / von Gott dem 
Vater aller barmhertzigkeit kommet / Aber gleich wol wil 
Gott nicht alſo mit vns handeln / als mit vnuernuͤnfftigen 
thieren / oder holtz oder ſtein / ſondern durch lere vnd er⸗ 
kentnis. Vnd weiter / weil wir ſolche Creaturen Gottis 
ſeind / die nicht one leib / wie die Engel geſchaffen ſeind / 
ſondern einen leib haben / ſo wil der liebe Gott mit vns 
durch ſolche lere vnd erkentnis handeln / ſo durch vnſer 
leibliche Oren vnd Augen zum hertzen auger / nd 5 

darzu hat er (er ſag ich nicht wir) verordnet die heilige 


Schrift / ſo er ſelbſt geredt vnd gegeben hat / welche dar⸗ 
umb auch billich ſein Wort heiſt / desgleichen auch durch 
dic Sacrament / dieſelbige beide Sacrament vnd Schrifft 
zuhandeln in der gemeine Gottis / hatt Chriſtus / die Apo⸗ 
ſtel vnd ander Lerer oder Prediger verordenet. 724 

Solchs alles iſt ja war / aus heiliger Schrifft bekant 
vnd menniglich wol bewuſt / vnd iſt ja keine raubung / 


ſchmelerung noch verkleinerung Goͤttlicher ehr / wie das 


alles darnach weiter mit Gottis huͤlff klerlich vnd deutlich 
ſoll erwieſen werden / Summa alle vnſer predigen vnd les 
ren iſt gentzlich nicht anders / denn der finger Johan. So 
nicht auff ſich / ſondern auff Chriſtum weiſet / vnd gleich⸗ 


wol durch ſolche fingerzeigung / vnd nicht one ſie / werden 
die leute zu Chriſto gebracht vnd gefuͤhret. 


Aber ſo ſemandts wil erkennen / nichtallein wie grew 
lich vñ groͤblich Schwenck feld jrret / ſondern auch wie vn 
uerſchempt er vnſer Kirchen lerer / vnd ſonderlich D. Mar 


tinum Luther um ſchmehet vnd anleuget / der mercke ſolchs 


aus igtfolgenden einzelen vnd kleinen ſtuͤcklein. Er ſehile 
vñ ſchmehet D. Martinum in beiden gedruckten buͤchern / 
ſo newlich ausgangen vberaus hefftig / das er Rom. j. in 
dem ſpruch / Das Euangclium-iſt ein krafft Gottis zur 
Seligkeit allen gleubigen / durch das wort EVANGE 


JUN verſtanden vñ ausgelegt hat / die lere vom Ampt / 


Leiden / Sterben / vnd wolthat Chriſti / Er ſagt es ſey vnd 
heiſſe das wort Euangelium / nichts anders denn Chriſtus 
ſelbſt ꝛe. vnd das wir derhalben aus der heiligen Schrifft 
cinen Abgott machen. 

Es richte aber alhie / wer da richten kan / oder wet 


nur ein fuͤncklein rechtes verſtandes hat / denn Paulus ſagt 
alſo / Ich ſcheme mich des Euangelij Chriſti nicht / denn 
: | cs 


es iſt ein krafft Gottis zur Seligkeit / allen gleubigen / da 
ibts vnwiderſprechlich der helle vnd klare text / das Pais 
lus ein anders meinet mit dem woͤrtlein Euangelium / vnd 
ein anders mit dem woͤrtlein Chriſtus. Denn er ſugt / ich 
ſcheme mich nicht des Euangelij Cyriſti / oder des Euan⸗ 
gelij des Herrn Chriſti/ Es muſſen freilich zwey vnterſchi 
dene dingk ſein / Chriſtus vnd ſein Euangelium. 
A Wenn ich ſagte Aſinus Schunenckfeldi comedit pal- 
mites, Schwenckfeldts Eſel iſſet reben / meint ich nicht das 
Schwenckfcld ſelbſt der Eſel ſey / oder das er ſelbſt reben 
freſſe / Sondern mein meinung were / das Schwenckfeld 
vnd ſein Eſel zwey vnterſchidliche thier ſein / vnd das der 
Eſel im weingarten reben eſſe / Schwenckfeld aber viel⸗ 
leicht daheim wider Gottis wort ſchwerme / das iſt / mein 
ich / je eine grobe greiff liche vnd ſichtliche gleichnis / Alſo 
hat Paulus auch furs zuuor geſagt / Gott habe fiir langſt 
durch die Propheten / in der heiligen Schrifft verkuͤndi⸗ 
get das Euangelium von Chriſto: Alhie muſſen je auch 
zwey vnterſchidene dingk ſein / Euangelium und Chriſtus. 
In dieſem ſtuͤck kan man allein ſehr deutlich ſehen / 
das Schwenckfeld / mutwilliglich / wiſſentlich / freucntlich 
vnd ſchendlich ſchwermet / vnd die heilige Schrifft ver⸗ 
felſchet / weil er ſich befleiſsiget die armen Chriſten zu⸗ 
überreden / das im obgedachtem text Ich ſcheme mich nicht 
des Euangelij des Herrn Chriſti / denn es ift ein krafft 
Gottis zur Seligkeit allẽ gleubigen 2c.) Das heilig Euan 
gelium vnd Chriſtus ein dingk ſeind / weil es aber zwey 
vnterſchidene woͤrter ſeind / vnd das eine als ein Herr / das 
ander als ein knecht geſetzt / ſo muͤſſen ſie ja auch zwey vn⸗ 
terſchidene dingk bedeuten. 3 28 
Was darff aber der heiloſe Schwermer alſo wider 
das heilige Euangelium oder lere von Chriſto ſchwer⸗ 
men 

men / leſtern / vnd derſelbigen gepredigten lehr alle ehr / 
krafft vnd wirckung nehmen? Sagt doch der heilige 
Geiſt ausdruͤcklich vnd klar j. Cor. j. Das / weil die welt 
durch weisheit / Gott in ſeiner weisheit nicht erkante / es 
Gott hab wol gefallen / D VRC H FH ORIJC NE 
PREDIGTE Sclig zumachen / die / ſo daran gleu⸗ 
ben. G feit es nu Gott / vnd iſt ſein Veterlicher wille / die 
gleubigen durch ein thoͤrichte predigt Selig zumachen / 
kan es denn Schwenckfeld weren? kan er es auch irgent 
beweiſen / das die thoͤrichte predigt / nicht die lere / oder 
Euangelium von Chriſto bedeute / ſondern Chriſtum 
ſelbſt e kan er auch verneinen / das / weil Gott dadurch die 
gleubigen Selig machen wil / es nicht ſey ein krafft Gottis 
zur Seligkeit? 

Ja Paulus ſagt ſelbſt kurtz zunor / da er von ſeiner 
predigt redt / das das wort oder lere vom creutz Chriſti das 
iſt von ſeinem leiden / tod vnd verdienſt) ſey ein krafft Got⸗ 
tis / denen / ſo Selig werden. Item ij. Cor. x. ſpricht er / 
Das die Waffen ſeiner Ritterſchafft mechtig vnd krefftig 
ſeind fiir Gott / zu verſtoͤren die befeſtigung / vnd das er da⸗ 
mit verſtoͤre die anſchlege vnd alle me dic ſich erhebt 
wider das erkentnis Gottis / vnd nemen gefangen alle ver⸗ 
nunfft vnter den gehorſam Chriſti / vnd ſey bereit zurech⸗ 
en allen vngehorſam ꝛc. Alhie redt er freilich auch von 
ſeinem dirnſt / Ampt vnd Predigt / das es ein krafft Gottes 


[cy 
- Alſo ruͤhmet cr ſich] leret / vnd ſage weiter. ij. Cor. x. 
vnd xiij. Chriſtus habe jm groſſe gewalt / krafft oder macht 
gegeben / zu erbawung vnd pflantzung der Chriſten. An 
welchem ort freilich die predigte lere / oder das gepredigte 
mundliche vnd euſſerlich Euangelium von Chriſto mus 
verſtanden werden. 
B Aus 

gepredigte vnd geſchriebene lere oder Euangelium von 
Chriſti menſ h werdung / Leiden / vnd Sterben fiir vns / 
von ſeinem verdienſt vnd ampt / ſey die macht oder krafft 
Gottis / dardurch Gott alle gleubige Selig macht / vnd 
das Schwenckfeld nicht allein fuͤrſetziglich den text der 
heiligen Schrifft verfelſchet / ſondern auch groͤblich vnd 
ſchendlich irret / in dem / das er die krafft vnd werckzeugk 
Gottis / davurch er die arme ſuͤnder Selig macht / nemlich / 
das gepredigte wort oder lere / von Gott alſo ſchmel ich ver⸗ 
kleinert / vnd als vntuͤchtig / wie ein Lotierbub / aushol hip⸗ 
pelt / vnd gantz vnd gar verwirfft. Jtem / das er mutwil⸗ 
liglich D. Mar. Luth. vnd anderer rechtſchaffener vnd 
Gottfuͤrchtiger lerer wort vnd lere verkeret / ſie anleuget / 
vnd jnen felſchlich ſchuld gibt / das ſie aus der heiligen 
Schrifft einen Abgott gemacht haben. 0 ! 
Summa dic alte Schlange gedencket das Goͤttliche 
liecht der heiligen Schrifft in verachtung zubringen / vnd 
jm eine Narrenſchellen anzuhengen / damit ſie aus der 
Kirche eine Cuͤrckiſche / Tartariſche / vnd Heidniſche Abs 
goͤtterey vnd Barbarey mache vnd anrichte / wie denn die 
welt darzu ſehr geneigt iſt. | „ e 
Bete derhalben wer nur beten kan / vnd noch ein wes 
nig Gott fuͤrchtet / vnd ruͤſte ſich mit dem liecht der War⸗ 
heit / vnd Waffen der Gerechtigkeit / aus den Propheten 
vnd Apoſteln / wider diſſe grobe / dicke / vnd grewliche nebel 
vnd finſternis des leidigen Satans / die er itzt durch 
Schwenckfeldts mund in die Kirche Chriſti auſſpeiet / 


ſchmeiſſes / vnd mit gifftigen leren eindringen wil / Aber 


zur ſache. 


Aus diſſem allen iſt klar vnd offenbar / das eben dig 


Was Gottis wort ſey / oder / das die heilige 

Schrifft Gottis wort ſcy. 


y aſpar Schwenckfeldt vnterſtehet ſich in ſeiner Ces 
C ſterſchrifft zuuerneinẽ / das die heilige Schrifft nicht 
ew” Gottis wort ſey / Er ſagt / Gottis wort ſey alleine das 
ſelbſtendige wort Gottis / das iſt / Chriſtus der Son Got⸗ 
tis / vnd wil ſolchen ſeinen falſchen vnd ſchedtlichen gruͤnd 
auch aus der heiligen Schrifft beweiſen / wie ſolchs in 
ſeinem letzten buch / Folio xxvij. vnd lxij zuſchen / auff wel⸗ 
chen ſeinen verfuͤriſchen grund er darnach auch viel vn⸗ 
zeliche ſchedliche irthuͤme mehr (von welchen hernach) 
bawet / derhalben wil ich ſolchen ſeinen Teufeliſchen vn⸗ 
grunt mit Gottis huͤlff aus der heiligen Schrifft entde⸗ 
cken / vmbſtoſſen / vnd verlegen. 

Ehe ich aber ſolchs anfange / iſt fleiſsig zumercken / 
das das Hebraiſch woͤrtlein DA VAR.Aoyos, uerbum, wort / 
beide im Alten vnd Newen Teſtaͤment / vnd ſonſt bey den 
Juden vnd Grichen nicht ein entzel wort bedeute / wie es 
in der Lateiniſchen vnd Deudſchen ſprach lautet / ſondern 
eine gantze volk omene rede / wie im Lateiniſchen Sermo, 
vnd auch bey den Deudſchen / wenn man ſagt / die haben 
das wort gefuͤret / der hat das wort gefuͤret ꝛc. da man nicht 
ein eintzel wort meinet / ſondern die gantze rede / ſermon 
oder preoͤlgt / welchs bey denen / ſo der ſprachen kuͤndich vñ 
leufftig / alſo gantz vnd gar vnleugbar iſt / das es keiner be⸗ 
weiſung bedarff. Aber zum handel,. W 
Es iſt wol war / das die andere perſon in der Gottheit 
der Son Gottis vnſer lieber Herr Jeſus Chriſtus / an et⸗ 
lichen ſehr wenig oͤrtern der Schrifft das W OR ge⸗ 
nennet wird / als Joh. j. j. Joh. j. Aber die heilige Schrift 
heiſt ſchr offt / ja ſchir vnzelich mahl Gottis wort / eben die 

8 V ij ſpruͤche / 


ſpruͤche meinung / lere / Sententias (eder wie mans immer 
ausreden kan die Gott ſelbſt zu den Propheten / vnd durch 
ſie zu ſeinem Volck geredt hat / vñ den nachkommen zu 
gute inn Buͤcher hat verzeichnen oder verfaſſen laſſen / 
welche man itzt die heilige Schrifft oder die Bibel nennet, 

Moyſcs ſagt Deut. iiij. Das Gott / da er die Zehen ge⸗ 
bot dem volck hat geben wollen / jm befohlen habe / er ſolle 
das volck verſamlen / auff das ſte S EJ N WORT 
hoͤrten / denn alſo ſteht geſchrieben / Der Herr hat zu mir 
geſagt / verſamle mir das volck / das ſie ME J NE 
WO R&S HO RE N ond lernen mich fuͤrchten alle jr 
lebentag auff erden / vnd leren jre kinder / Vnd jr tratiet 
erzu / vnd ſtuͤndet vnten am berge / der berg brante aber 
bis mitten an den himel / vnd war da finſternis / wolcken 
vnd tunckel / vnd der Herr redet mit euch mitten aus dem 
fewr / die Se JM SEJNER WORT hoͤretet jr / 
aber kein gleichnis ſahet jr auſſer der ſtim / vnd verkuͤndi⸗ 
get euch SEJNEN BVNDT / den er euch gebot 
zuthun / Nemlich / die Z EHE N WHORES vnd 
SC HRE JW SJE auff zwo ſteinern tafeln / vnd der 
Herr gebot mir zur ſelbigen zeit / das ich euch leren ſoll 2c, 

Darnach im anfange des fuͤnfften capittels ſagt er / 
Der Herr vnſer Gott hat einen bund mit vns gemacht zu 
Horeb ꝛc. Er hat von angeſicht mit vns aus dem fewr auff 
dem berge geredt ꝛc. Vnd er ſprach / Ich bin der Herr dein 
Gott 2c. Erzelet die Zehen gebot / Nach welchem er ent⸗ 
lich alſo ſagt / Das ſind DJ E W. OR / die der HER 
REDES zu cwr gantzen gemeine / auff dem berge aus 
dem Fewr / vnd der Wolcken vnd Tuncket / mit groſſer 
SXTJM / vnd thet nichts darzu / vnd SC HRE J ſie 
auff zwo ſteinern tafeln / vnd gab ſie mir. | 

Was Koͤnnen nun alhie die ZEHEN WORT 
GOTTIS 


GHTTJS ( fo Gott ſelbs durch ſeine gewaltige ſtints 
me alſo geredt hat / vnd mit ſcincr hand auff zwo ſteiner⸗ 
ne taffeln geſchrieben / das ſie nicht alleine die Gottloſen 


vnter den Ifraelitern gehoͤret vnd geſehen haben / ſondern 


auch die Gottloſen Heiden hetten koͤnnen hoͤren oder leſen) 
anders deuten / heiſſen oder ſein / denn eben die Zehen ge⸗ 
bot / oder Zehen ſpruͤche / oder Zehen meinung / ſo noch heu⸗ 
tiges tages in der heiligen Schrifft geſchrieben ſtehen? 

Ja ich gleube nicht / wenn gleich alle Schwenckfel⸗ 
de / alle Schwermer auff eint hauffen kemẽ / ja alle Teuffel 

aus der Helle auff einen klumpẽ zuſamen geſchmeltzet wes 
ren / das ſie einen einigen vernunfftigen menſchen ſolten 
vberreden (ſo er anders nicht mutwilliglich irren wolte) 
das alda durch die zehẽ WORST Gottis / nicht das teil der 
heiligẽ Schrifft / ſo man die zehen Gebot oder Geſetz Cri⸗ 
nennet / bedeutet werde / ſondern der Son Gottis Iheſus 
ſtus vnſer lieber Herr / beſihe Exo. 20.34. Deu. 4. v. vnd x. 
Deut. ij. befielet Gott durch Moſen den Iſraelitern / 
ſie ſollen SE J NE W. ORe in jr hertz faſſen / vnd ſic 
auff JRE HEN DDE zum ZE JC HEN BIN - 
DEN / das ſie ein DENCKMAL wurden fur jren 
augen / Sie ſollens auch fleiſsig vnnd ſehr offt jr Kinder 
leren / Item / ſie ſollens auff jre thur vnd pfoſten ſchreiben / 
auff das ſie lange leben ꝛc. 

j. Samuel. lj. ſtehet geſchrieben / das Gott durch 
Samuel zu Saul geſagt habe / er ſol hingehen / vnd Ama⸗ 
lech gantz vnd gar vertilgen. Da es aber Saul nicht eben 
alſo ausgericht / wie es jm Gott befolen / ſpricht Gott / 
Saul habe ſein WO R verworffen / Was kan alhie 
Gottis wort anders ſein vnd heiſſen / denn eben das gebot 
Gottis oder beuelich / ſo jm Gott durch Samuel geben 
hatte / Wie Samuel ſelbs deutet vnd ſpricht / Du haſt nicht 

V ij gehor⸗ 

gehorchet der STJM GOTTES / darwider ſage 
Saul / Ich habe der STJM Gottis gehorchet | Item / 
Gott ſpricht / Saul hat ME J NE WORT nicht er⸗ 
fuͤllet / vnd gleichwol darff der loſe verruͤchte Schwermer 
fich noch vnter ſtehen / aus diſſem ort zubeweiſen / das Gots 
tis wort den Son Gottis bedeute. 124 t. 
Wie offt ſtehet wol in der Bibel / das Gottis WORT 
zu diſſem oder jenem Propheten geſchehen cy? diſſer ſol 
dis / der ander das thun / oder den Jſraclifern anzeigen / 
das es Gott geredet vnd geheiſſen habe? da muͤs freilich 
durch Gottis wort / eben das einige verſtanden werden 
das Gott redet / vnd gebeut. Denn es ſtehet gemeiniglich al⸗ 
ſo geſchrieben / vnd es geſchach DAS WORS 
GO? d ES zu Elia / auff diſſe meinung / ſtehe auff vnd 
gehe Achab entgegen / vnd ſage / So ſpricht der Herr 2c; 
Was nun Gott ſpricht / das wirt gewislich ſein wort alda 
genennct. Vnd diſcs Arguments wil ich kuͤrtzlich nur den 
Leſer erinnert haben / Denn es an jm ſelbſt helle vnd klar 
gnug iſt. | 
In dem langen Pſalm 119. wird ſehr offt gedacht 
Go ttis worts vnd reden / daraus leicht iſt abzunemen / das 
dem heiligen Geiſte Gottis WO RE eben ſo viel iſt / als 
Gottis GESETZ/ ZE BG NIS / vnd Gottis AE# 
GE / RECHTE / BEVELIJCH/ GEBOT ic 
Welcher worter der heilige Geiſt alda ene vuſrſcherd ge⸗ 
braucht / vnter einander menget / vnd ſehr offt widderholet / 
alſo das in allen denen / 6 verſchen / des ſelbigen Pſalms 
keiner iſt / der nicht eines / aus obgedachten woͤrtern hetteſ 
Es iſt auch vnleugbar / das der ſelbige Pſalm Gottis lere 
predigt / vnd vnterweiſung lobet / preiſet / vnd dieſelbige 
mit allen itzt gedachten reden eigentlich meinet. ; 


Eſaiae ij. vnd Michae 4111. ſtehet / das in den lc6ten] - 


tagen / 

tagen / der Berg / da Gottis Tempel ſtehet (das iſt Sion) 
werde ſehr herlich werden / vnd die Heiden darzu lauffen / 
vnd ſagen / kommet laſt vns auff den Berg des Herrn ge⸗ 
hen / vnd zum hauſe Gottis Jacob / das er vns LERE ſei⸗ 
ne WEGE / vnd das wir auff ſeinen SSt EJ GEN 
wandeln / denn von Sion wird das GESESZ auffge⸗ 
hen / vnd des Herrn W OR von Jeruſalem / was kan 
alda Gottis wort anders heiſſen / denn eben das Geſetz vnd 
lere von ſeinen wegen / wie zuuor ſtehet / das ER vns LE | 
E ꝛc. Denn von Jeruſalem her / iſt kommen Gottis 
wort / oder die rechte ware Lere oder Religion / in alle Len⸗ 
der / vnd das dem alſo ſey / gibt vnd beweiſets der klare text / 
alle Doctores / vnd die ſach ſelbſt / Vnd auff diſſe meinung 
braucht Eſaias das wort Gottis auch am 40. vnd y cap. 

Eeüſaiac F9ſpricht Gott zu Eſaia / mein GE Sd / ſo 
auff dir iſt / vñ meine WO / ſo ich in deinen MYND 
gelegt habe 2c, Al hie vneerſeheidet Gott klerlich ſeine ins 

nerliche offenbarung / oder das ſelbſtendige Wort von 
dem wort / ſo er den Propheten in den mund leget / auff das 
ſic es leren oder predigen ſeinem Volcke / wie die Schrifft 
auch 2 Samuel. 4 redet. Aus welchem capittel klerlich 
verſtanden wird / das einem die wort in den mund legen / 
beide im alten Teſtament / vnd in der Hebraiſchen ſprache 

eben ſo viel ſey / als einen vnterweiſen / was vnd wie er res 
den oder leren ſoll. Derhalben iſt offenbar / das an dem 
orth Eſatac die woͤrter Gottis / ſo er den Propheten in den 
mund geleget / nichts anders ſeind / denn eben die Rede / 
Predigt oder lere / ſo er dem volck Gottis aus Goͤttlichem 
beuelich vortragen / ſagen oder leren ſolt. 

SGott ſagt Jere. 23. Wer treume hat / der rede treume / 
vnd wer mein Wort hat / der rede mein Wort / was hat 
ſtro mit weitzen zuſchaffen / vnd bald darnach Lig der 

e tr | 
Herr. Ir ſkclfce meine Wort / Item jr verkeret die wore 
des lebendigen Gottis. Da mus freilich Gottis wort nicht 
den Son Gottis bedeuten / ſondern die rede oder lehre / wel 
che er haben wil / das man ſie von der menſchen trewme 


abſondere / vnd nicht in einander menge / wie die Papiſten 


gethan haben. a; 
Summa f cs ſind vnzelich viel ſpruͤch im alten Tex 
ſtament / da Gottis wort / vñ Gottis woͤrter eigentlich nicht 
anders heiſſen koͤnnen / denn eben die ſpruͤche / gebote oder 
verheiſſung / ſo Gott erſt zu den Propheten geredt hat / vnd 
darnach weiter durch die Propheten ſeinem volck hat la⸗ 
ſſen fuͤrpredigen / welche ich itzt beide vmb der kuͤrtze wil⸗ 
len / vnd das ſic ſunſt allenthalben l ichtlich in den Pro⸗ 
pheten zufinden vnd zuuerſtehen ſind / nicht erzelen wil. 

Es ſeind auch dergleichen vnzelich viel ſpruͤche im 
newen Teſtament / da Gottis wort vnd woͤrter heiſſen / die 
ware lere von Gott / ſo itzt in heiliger Schrifft gefaſſet iſt. 

Chriſtus ſpricht J ha. / zum Vater / die WORT / 
ſo du mir GEG E BEN haſt / habe ich jnen {das iſt den 
Apoſteln) G EG EBEN. Item / Sie haben dein 
WORT BEHALTEN. Was ſind nu alda die wort 
ſo der Vater Chriſto / vnd Chriſtus den Apoſteln gege⸗ 
ben hat? iſts das ſelbſtendige wort wie Schwenckfeld red) 
nemlich Jeſus Chriſtus e hat denn Gott Chriſto Chri⸗ 
ſtum gegeben / vnd Chriſtus ſich ſelbſt den Apoſteln / vnd 
die Apoſtel haben jnen bewaret / das er nicht hinweg lieffe? 
Es kan je fuͤrwar nicht anders dardurch verſtanden wer⸗ 
den / denn die ware / reine vnd helle lere von Gott / von 
Chriſto vnd von menſchlicher erloͤſung. ä | 

Auff diſſe weiſe ſagt auch der Herr zu den Juden / 

Johannis am 8. Was ich von dem Vater GEH OR 

habe / das RE DE ich. Item / was ich bey meinem — 
ge eh 


eee ee eee -e ee ee e. 

GESEHEN habe / das rede ich. Item / Johan. xv. Was 
ich bey meinem Vater GES E. HEN habe / das VE R⸗ 
KVN DJG ich euch / Johan. 111. Was wir WI S⸗ 
SEN das REDEN wir / vnd was wir GE SEHEN 
abcn das BEZEVGEN wir / vnd jr nemet vnſer 


ZE VG NIS nicht an. Johan. xiiij. Die WO Re / ſo 


ich zu euch RE DE / die REE ich nicht von mir ſelbſt 
ꝛc. Vnd das Wort / das jr HO Res ift nicht mein / ſon⸗ 
dern des Vaters / der mich geſand hat. An welchen oͤrtern 
der Herr Chriſtus freilich ſeine lere oder predigt meinet / 
die auch die Gottloſen gehoͤret haben. e est! 
Item / Johan. viij ſpricht er zu denen / ſo ſeiner lere 
gleubten / So jr in meiner RE DE bleibet / ſo ſeidt jr meine 
rechte Juͤnger / zu den Vngleubigen aber ſagt er / weil ich 
euch die V VARHEIT SAGE, gleubet jr mir doch nicht / 
Was heiſt alhie die warheit ſagen anders / denn die ware 
lere von Gott predigen? Folget flucks darnach / So ich 
euch aber die V VARHEIT SAGE, warumb gleubet jr mir 
nicht e Wer von Gott iſt der hoͤret GOTTES VVORT, 
darumb hoͤrt jr nicht / denn jr ſeid nicht von Gott. Wo von 
ſtreitet doch (lieber Gott) Chriſtus mit den Juden anderſt / 
denn das ſie die ware lere / oder wort Gottis / ſo Gott zu 
Chriſto geredt / vnd jhm zu Predigen beuohlen hat / nicht 
wolten von jm hoͤren oder annehmen 2 die Apoſtel aber vñ 
andere gleabige Chriſten namens an / vnd behieltens auch 

mit frewdigem hertzen. 32 | 
Fur das jenige / das der Herr Johan, xvij ſage / die 
Wort ſo du mir gegeben haſt} habe ich jnen gegeben / ſetzt 
er ſunſt anders wo / das wort GEBO TH, aſs Johan x. 
Solche gebot habe ich von meinem Vater empfangen. 
Item / Johan. vij. Denn ich habe nichts von mir ſelbſt ge⸗ 
redt / ſondern der Vater / der mich geſand hat / der hat mir 
c | | ein 


ein GEBOTH gegeben was ich SAGEN vnd REDEN 
ſoll, Item / Johan. xüiij. Wie mir der Vater geboten hat / 
alſo 2c. Das alſo Chriſto gentzlich ein dingk iſt} Geboth / 
Wort oder rede Gottis / ſo ex vom Vater empfangen / vnd 
den zuhoͤren vongepredigt vnd vongeſagt hat / welche auch 
die Apoſteln vnd andere rechtgleubige empfangen vnd 


behalten haben / die vngleubige Juden aber habens nicht 


annehmen / noch erkennen wollen. 

Alſo ſtehet auch Johannis xij. Jeſus aber rieff vnd 
ſprach / wer an mich gleubet / der gleubet nicht an mich / 
ſondern an den / der mich geſand hat. Vnd wer mich ſihet / 
der ſihet den / der mich geſandt hat / Ich bin kommen in die 
welt / ein liecht / auff das / wer an mich gleubet / nicht im fins 


ſternis bleibe / vnd wer meine WO hoͤret / vnd gleubet 


NICHE (mercke es wol / das einer Gottis wort kan wol 
hoͤren / vnd jm dennoch nicht gleuben) den werde 10 
NICH richten / denn CH bin nicht kommen / das ich die 
welt richte / ſondern das ich die welt SEELIG-mache/ wer 
mich verachtet / vnd nimpt MEIN VVOR nicht auff 
der hat ſchon / der jn richtet. Das VV O RT, welchs 1 CH 
GEREDT habe / das wird jn RICHTEN am Juͤngſten 
tage. Denn ich habe nicht von mir ſelbſt geredt / ſondern 
der Vater / der mich geſand hat / der hat mir EIN GE- 
BOTH: GEGEBEN, was ich thun vnd reden ſoll / vnd ich 
weis / das ſein geboth iſt das ewige leben / Darumb / das ich 
RE D E, das RED E ich alſo / wie mir der Vater GE 
SAGT hat. 


Alhie hoͤren wir ja klar vnd deutlich gnug / das ſich 


Chriſtus vnterſcheidet von ſeinem wort oder lere / Er ſagt 

nicht Ich / ſondern das wort (nemlich Gottis wort) wird 

euch richtẽ / es muſſen alda ja zwey vnterſchiden kerle ſein / 

Chriſtus vnd das wort / darnach zeiget er e 
aſſe 

daſſclbige wort der Vater zu jm gered habe / welchs er 
dem volck gepredigt hat. Das mus one zweiuel Gottis wort 
ſein / vnd dennoch ein ander dingk ſin / als Chriſtus. 

Vnſer lieber Herr Jeſus Chriſtus zeiget deudlich 
gnug an / in der parabel von dem ſamen des wort Gottis / 
ſo auff mancherley oͤrter oder ecker felt vnd geſchet wird. 
Math. xuj. Mar. iiij. Luc.vif. Das er eben von der waren 
lere / ſo Gott zu den menſchen durch die Patriarchen / Pro⸗ 
pheten / Chriſtum vnd Apoſteln geredt hat / rede / Denn er 
ſagt / das es von dreierley vnrechten zuhoͤrern / oder heuch⸗ 
lern gehoͤrt wird / welchs von dem ſelbſtendigem wort nicht 
kan geredt noch verſtanden werden / das es die Gottloſen 
im hertzen hoͤren. | 

Item / er ſagt / das es die erſten zuhoͤrer wol empfan⸗ 
gen/ aber doch nicht verſtehen. Nu iſts vnmuͤglich / das cis 
ner das ſelbſtendige wort (wie es Schwenckfeld teuffet) 
oder Chriſtum empfehet vnd nicht verſtehet. Denn das ins 
nerliche ſelbſtendige wort iſt freilich ein fuͤlen vnd ver⸗ 
ſtehen / vnd das empfengnis ſolchs wores iſt ein groſſer vers 
ſtand. Item / das ein euſſerlich auswendig wort / rede vnd 
predigt dadurch gemeinet wird / iſt aus dem klar vnd offen⸗ 
bar / das Chriſtus / da er die gleichnis vom ſamen erkleren 
wil / ſpricht / viel Propheten vnd Heiligen haben begeret 


ZV SEHEN was jr SEHET, vnd HO REN was jr HO- 


RET / welche freilich inwendige offenbarung gnug ge⸗ 
habt. Item / fuͤr das / ſo Lucas in derſelbigen parabel Got⸗ 
tis wort nennet / Setzt Matthaeus ſchlecht das wort vom 
reich / Wenn jemand das wort vom Reich hoͤret vnd nicht 
VERS TEHE T, als denn kompt der Boſe/2c, was mag wol 
das wore vom Reich anderſt bedeuten / denn die lere vom 
himel reich 2 


Daraus nu aller ding klar / das Gottis wort / Chriſto 
| C ij vnd 


vnd den Euangeliſten nicht anders ſeind noch heiſſen / 
denn eben die ware / von Gott geredte vnd geoffenbar⸗ 
te lere. c 
Lucae x ſtehet klerlich geſchrieben / Maria habe Chris 
ſto zun fuͤſſen geſeſſen / vnd ſein wort gehoͤrt / was kan nu 
an diſſem ort / Chriſti VVORT anders bedeuten / denn ſei⸗ 
ne lere oder predigt / dauon er auch ſonſt anderswo ſagt / 
Seelig ſind die Gottis VVORT HOREN vnd daſſelbige 
BEVVAREN, Item / die ſind meine mutter / bruͤder / vnd 


offenbaret hat / wer kan das ſelbendige wort oder den 
Son Gottis verfelſchen 2 Alſo iſt auch Act. vj. Gottes 
wort nam zu. Itẽ / Col. j. Ich mus erfuͤllẽ das wort Gottes. 

Act. vj. Es iſt nicht fein / das wir Gottis VVO RT vers 
laſſen / vnd dienen zutiſch / das iſt / es iſt nicht fein / das wir 
ablaſſen vom leren oder predigen / die lere von Gott. An 
diſſem orte kan vnd ſol man in keinem wege auslegen oder 
interpretirn, das Gottis wort Gottis Son bedeute. Denn 
den verleſt man damit freilich nicht / wenn man wercke der 
liebe den armen Chriſten beweiſet. Item / Act. xiij. die gan 
tze ſtadt Antiochia iſt zuſamen kommen / das ſie Gottis 
VVORT, HORETEF. Alhie fan man freilich auch nichts 
anders verſtehen noch deuten / durch GOTTIS- VVORT, 
denn die reine ware lere / von Gott geredt / vnd dazumal zu 
Antiochia von Paulo gepredigt. Chriſtus 


Chriſtus ſagt offt / wer MEIN VVOR THoret. Itemſ 
Paulus ſpricht / das V VORT CHRISTI 2c, Da auch ein 
ander dingk Chriſtus / vnd ein anders ſein wort ſein mus. 
Item / es ſtehet offt geſchrieben / wer Gottis VV O T 
THYT, da mus gewislich VVORT die lere vnd gebote 
Gottis bedeuten / vnd nicht den Son Gottis ſelbſt. Denn 
wer kan den Son Gottis thun? 

Aus dem allem iſt nu klar vnd offenbar / das Gottis 
wort in der heiligen Schrifft ſey / vnd heiſſe eben die ware 
lere / ſo Gott ſelbſt durch die Propheten vnd Apoſteln zum 
menſchlichen geſchlecht geredet / vnd jm offenbaret hat. 

Es iſt auch war / das ſolch Gottis wort ſein wort blei⸗ 
bet / es ſey gleich in ſteinerne Taffel / Papir / Pergament / 
oder; menſch liche gedechtnis verzeichnet / ver faſſet oder 
geſchrieben / oder durch menſchliche ſtim ausgeſprochen / 
vnd gleich wie die Zehen geboth von der heiligen Schrifft 
Gottis wort genennet werden / auch nach dem ſie in ſteiner 
ne taffeln geſchrieben oder gehawen ſeind / alſo hats auch 
was ſonſt Gott / der heilige Geiſt / oder Chriſtus geredt / 
nicht auffgehoͤret Gottis wort zuſein / ob es gleich itzt in 
Pergament / itzt auff Papir / mit dinten geſchrieben oder 
gedruckt iſt. 

Verlegung der Argument Schwenckfeldts. 

Hie mus ich auch kuͤrtzlich die nichtige Sophiſterey 
verlegen / ſo der Schwermer ſeinen jrrthumb / nemlich / 
das die heilige Schrifft nicht Gottis wort ſey / zubeweiſen 

vnd zubeſchoͤnen herfuͤr bringet. | 2 2 

Es kuͤnnen aber faſt alle Schwenckfeldiſche Argu⸗ 
ment diſſe propoſition: belangent / kuͤrtzlich vnd eigentlich 
in zwey ſtuͤcke gefaſſet werden / Vnter welchen das erſt iſt / 
das er ſagt / fol. 62. Chriſtus wird 2. wort on 

ty, tis / 

tis Apocal. tix. Derhalben iſt kein ander Gottis wore. 
Welehs argument obes auch eine folge habe oder nicht / 
kan wol ein blinder an der wand fuͤlen oder ſehen. Deng 
es folget eben alſo / als weñ ich ſagte / Chriſtus iſt der Son 
Gottis / dar umb iſt gantz vnd ghar kein ander Gottis Son 
mehr / vnd die gleubigen ſind in keinem wege Gottis kin⸗ 
der / was dunckt dich lieber Chriſt vmb Schwenckfeldi 
geiſt vnd weisheit. 


Das ander Argument Schwenckfeldts / aus 
vielen zuſamen geſchmeltzten in eins gezogen. 

Das wort Gottes oder lere / ſo Gott teglich im alten 
Ceſtament den Propheten offenbarete / vnd ſie dem volck 
anzeigten / daruͤber mit den Schrifftgelerten vnd Hohen⸗ 
prieſtern ſtrieten / war nicht eben das theil der heiligen 
Schrifft / das bereit geſchriebẽ war / oder das Geſetz Moyſt 
Mercke hie wol die erſte folge). Derhalben ſo mus die hei 
lige Schrifft viel ein ander dingk ſein / denn das wort 
Gottis / weiter / Iſt Gottis wort nicht die heilige Schrifft/ 
— Our. die ander folge) ſo mus es Gottis Son 

e ein. ä 2 ATÞF | 

Wer iſt aber ſo vnuerſtendig / der die folge diſſes Ar» 
guments nachgeben wolt / Die Prophetiſche vnd Apoſto⸗ 
liſche predigte oder Schriffte / #. dernach Gott zu den 
Propheten geredt / ſie dem volck gepredigt / vnd darob mit 
den hohen Prieſtern vii Schrifftgelerten ſtreiten muͤſten 
(welche doch Moſi ſchuͤler ſein wolten) waren nicht eben 
das teil der heilige Schrifft / fo bereit geſchrieben war / 
oder das Geſetz Moiſt / darumb ſind ſie keine heilige 
Schrifft / Denn es iſt ein Argument wie das ander. 
Dis Argument iſt der kern / vnd Summa vieler 
Schwenckfeldiſcher Argument / welche ex im _ — 


folio xxvij. xxviij. xxix. vnd xxx. erzelet / Auf welche ich itzt 
nacheinander / mit Gottis gnaden antworten wil. | 
Zaum erſten gibt er fuͤr / Es ſtehe geſchrieben Deu. viij. 
Das der menſch nicht allein vom brot lebe / ſondern von 
einem jglichen W. OR / das aus dem munde Gottis ge⸗ 
het / weiter / ſpricht er / ſagt Chriſtus / das das leben nicht 
aus der Schrifft komme / Johan. v. Darumb iſt das wort 
ein ander dingk deñ die heilige Schrifft / vnd mus derhal⸗ 
ben das wort Gottis der Son Gottis ſelbſt ſein vii heiſſen. 
Es iſt aber nicht war / das Chriſtus ſolte verneinen 
das das leben nicht aus der Schrifft komme. Darzu ſo redt 
auch Moiſes nicht Deut. viij vom Son Gottis / ſondern 
durch die Wort / was aus Gottis mund heraus gehet / mei⸗ 
net er auch das Manna / wie aus dem text klar zuſehen vnd 
zubeweiſen / vnd wodurch vns Gott ſonſt neren oder hel⸗ 
ffen wil / Ja es iſt darzu das woͤrtlein WORT im Moſe 
alda nicht / Sondern es lautet eigentlich alſo / Der menſch 
lebet nicht allein vom Brodt / ſondern von einem jglichen 
ding / das aus Gottis mund gehet / das iſt / Gott kan einen 
menſchen beim leben erhalten / nicht allein durchs Brodt / 
ſondern auch durch andere mittel / vnd wadurch er nur 
wil / wie er die Juden mit dem Manna generet vnd ge⸗ 
ſpeiſet hat. Das aber Matthaeus zu dem ſpruch das woͤri⸗ 
lein W. O R& hinzu geſetzt hat / iſt das die vrſache / das 
ſolchs woatlein nach Hebraiſcher ſprach offt eben ſo viel 
bedeutet / als Ens, Res, Ein dingk was es ſey ·e. 
Zum andern zeugt er an den ſpruch j. Sam. iif. Des 
Herrn WHRS war theur zur ſelbigen zeit / da ſagt der 
Schwermer / mus Gottis wort nicht das geſchriebene Ge 
ſes heiſſen / denn das hatte man wolfril/ ſondern das ſelb⸗ 
ſtendige wort / das iſt / der Son Gottis / der ſich im her⸗ 
zen off enharet. OF, | 
Darani} 


Darauff iſt das die gegruͤndte vnd warhafftige ants 
wort. Die Juden haben faſt ſtets Propheten gehabt / durch 
welche Gott redette / vñ ſein volck itzt von diſſem / itzt von je⸗ 
nem dingk erinnerte oder ermante / wie denn derſelbige 
text ſich ſelbſt erkleret / Zur ſelbigen zeit war Gottis wort 
theur / vnd waren nicht viel GES JC. HE E oder weiſſa⸗ 
gunge / wie es Luth. verdeudſcht / ſolche vermanung Got⸗ 
tis / ſo teglich durch die Propheten geſchehen / waren dem 
volck Gottis auch ein teil / der waren lere von Gott oder 
der Bibel. | 3 
Zu dem ſo ward auch ſonſt die ware lere von Gott / 
ſehr verdunckelt / ver finſtert vnd verſeumet / durch vnfleis 
vnd Gottloſes weſen der hohen Prieſter / der Sone Eli 
wie auch im Bapſtumb geſchehen / da man die Bibel wol 
abt / vnd dennoch nicht gehabt / vnd iſt ein theurer vnd 
ſazamer ſchatz geweſt / rechter ver ſtand vnd brauch heili⸗ 
ger Schrifft. Denn man hat jr nicht viel geachtet / ſie iſt 
vnter der Banck gelegen / vnd ſchier niemandts geweſen / 
der fich doch ein wenig bemuͤhet hette / das er ſic recht ver⸗ 
ſtehen oder recht auslegen koͤnte / vnd wenn ſich gleich je⸗ 
mand dar umb bemuͤhet hat / ſo iſts jm doch ein verſchlo⸗ 
ſſen buch vnd verborgener ſchatz geweſt. Hat 
Scchwenckfeld wil auch mit folgenden worten cine 
falſche deutung des texts beſtetigen / als nemlich Samuel 
KENNETE den Herrn noch nicht / vnd des Herrn 
WO Rs war jm noch NICH offenbaret / Aber eben 
mit dem ſelbigen heubt er ſich ſelbſt in die backen. Denn es 
iſt je vnleugbar / das Samuel lang zuuor Gott im hertzen 
erkant / vnd den heiligen Geiſt empfangen hatte / welchs 
nicht alleine aus ſeinem Gottſeeligen WAN DE. leicht⸗ 
lich zubeweiſen / ſondern auch aus der klaren Schrifft 
welche von jhm im vorgehenden capittel ſagt. 000 oy 
| kn 


— AS11227 3p 


knab Samuel wuchs M Jer GOST. Item / der knab 
Samuel gieng vnd nam zu / vnd wardt AN GE NEM 
BEY dem Herrn / vnd bey den menſchen / Daraus nu 
oͤffentlich zuſehen / das Samuel langk zuuor / Gott vnd 
ſein ſelbſtendig wort recht im hertzen erkant / vnd den hei⸗ 
ligen Geiſt im hertzen gehabt hat. . | 
Item / es iſt. auch aus dem text ſehr leicht abzunehmẽ / 
das die Schrifft micht von der innerlichen offenbarung / 
ſo allen kindern Gottis gemein / redet / ſondern / von einer 
euſſerlichen durch eine himlifche ſtim geſchehen / welcher 
weiſe mit Gott zuhandlen / war -Sam:el noch nicht ge⸗ 
wont / ſondern meinete / Ely hette jm geruffen / derhalben 
ſtund er wol drey mal vom ſchlaff auff / vnd lieff zu Ely / 
welcher letzlich der ſachen inne ward / vnd vnterweiſete 
Samuel / wie er ſich halten vnd dem Herrn antwor⸗ 


ten ſolte. 


Es iſt weiter auch leicht aus dem text zubeweiſen / was 


das fuͤr ein wort ſey / das Gott dem Samuel durch eine 


hoͤrliche / oder (ſo zureden) leibliche ſtimme offen baret hat / 
nemlich das er das haus Ely grewlich ſtraffen wolt / wel⸗ 
che meinung freilich Gottis Son in keinem wege nicht 
ſein kan / Darumb auch Samuel dem Eli / da er jhnen 
fragte / Lieber Son / ſage mir / was iſt das wort / das Gott 
zu dir geredt hat? nichts vom Son Gottis oder ſelbſten⸗ 
digem wo? (wie jn Schwenckfeldt nennet) ſondern von 
der grewlichen bedrawung Gottis andtwortet. Daſſelbige 
wort Gottis ward jm offenbaret / vnd von ſolcher Prophe⸗ 
tiſchen offenbarung / die auch der Gottloſe Balaam ge⸗ 


habt / redet die Schrifft am ende deſſelbigen capittels. 


Darumb wer nur ein wenig den text zuſamen helt 
vnd nachdencket / der wird gewislich ſehr klerlich ſehen vñ 
finden / das Gottis wort alda nicht anders iſt / denn eben 

die meinung oder rede / ſo Gott durch diſſen oder jenen 
Propheten / von diſſer oder jener ſach ſeinem volck anzei⸗ 
get / vnd wird darneben auch koͤnnen mercken / das der 
Schwermer dem text gewalt vnd vnrecht thu / vnd jn wid⸗ 
der ſein eigen gewiſſen mutwilliglich auff das ſelbſtendige 
wort ziehe / da doch augenſcheinlich iſt / das eben diſſer tert 
bezeuget / das Gottis wort das jenige ſey / was Gott zu den 
Propheten geredt / vnd ſic den leuten hat heiſſen fuͤrpredi⸗ 
gen oder fuͤrſchreiben. | GT 
Zů drittẽ / Sophiſticirt er vber den ſpruch j. Sam. xv. 
Da Samuel zu Saul ſagte. Du haſt des Herrn WOrt 
ver worffen / Alhie ſpricht Schwenckfeld / das des Herrn 
wort nicht die heilige Schrifft bedeute / Denn Saul hatte 
dieſelbige nicht verworffen / ſondern den beuelich Gottis / 
das er alle Amalakiter mit alle jrer habe vnd guͤther ſolt 
vertilgen. | 
Aus diſſem einigen Sophisma iſt leichtlich abzu⸗ 
nehmen / das diſſer Verfuͤrer wiſſentlich / mutwilliglich vñ 
freuentlich die heilige Schrifft verkeret / verfelſchet vnd 
misbraucht. Denn fur das erſte / ſo iſts ſo klar / als die liebe 
Sonne am hellen mittage / das Samuel alda den Saul 
nicht dar umb ſtraffet / das er das ſelbſtendige wort ( wie ers 
ausleget) oder Gottis Son verworffen / ſondern das er 
dem gebot Gottis nicht gehorchet hat. | 
Darzu ſo war nieht allein das Gottis wol oder lere / 
ſo bereit dazumal in der heiligen Schrifft war gefaſſet / 
als die fuͤnff buͤcher Moyſi / Joſue vnd der Richter buch / 
ſondern auch was Gott dazumal noch teglich durch ſeine 
Propheten / hernach durch Chriſtum vnd die Apoſteln ge⸗ 
redet hat / welchs alles darnach in die heilige Schrifft ver⸗ 
zeichnet worden iſt / vnd freilich wie es von anfang Gottis 
wort geweſt / da es Samuel / Eſaias / oder, Jeremias — 

kedt hat / alſo hats nicht auffgehoͤret Gottis wort zuſein / 
darumb das es auff Papir geſchrieben worden iſt. Es ſa⸗ 
get Samuel nicht / das Saul alle wort Gottis hab verwor⸗ 
ſfen gehabt / ſondern nur dis ſtuͤck Gottis worts / diſſen ei⸗ 
nigen beuelich oder geboth. | 
Lieber Leſer / was wer doch wol das fiir ein Argus 
ment ? Paulus ſpricht / die Juden verwerffen ſeine Epi⸗ 
ſtel / Nu verwerffen die Juden die heilige Schrifft nicht / 
Darumb ſo ſeind dic Epiſteln Pauli keine heilige Schri⸗ 
fft. Eben alſo Argumentirt auch diſſer Schwermer. Iſt 
aber das nicht eine oͤffentliche mutwillige ver felſchung 
der heiligen Schrifft / ſo weis ich beim lieben Gott nicht / 
was doch eine verfelſchung ſein moͤchte. | 
| Zum vierde?/citirt er einen vers aus dem lxviij Pſalm 
da Gott ſagt / Er wil das Wort geben mit groſſer ſcharen 
der Euangeliſten / welchs nicht fuͤr jn / ſondern ſtracks 
widder jn iſt. Denn es iſt die meinung / das Gott viel Euan 
geliſten geben wil / die ſein wort predigen ſollen / welchs 
nach Chriſti himel fart erfuͤllet iſt. Alſo ſind auch zuuer⸗ 
ſtehen die folgende ſpruͤche aus den Pſalmen. Denn Gott 
heilet freilich durck ein wort / vnd machet lebendig / vnd 
wir ſollen auff ſein. erheiſſung hoffen / wie Chriſtus be⸗ 
weiſet / do er mit einem wort die Todten auffer wecket. Von 
dem ſpruch Eſa. am ij iſt oben geſagt. 
Zum fuͤnfften vnd letzten / beweiſet er aus mehr capit⸗ 
teln Jeremiae / das Jere. (der doch ein diener Gottis worts 
geweſen iſt ) groſſen ſtreit oder kampff gehabt habe / mit den 
hohen Prieſtern / welche das ſtuͤck der Bibel / ſo dazumal 
verhanden geweſt / nicht veracht haben / darumb wil er 
weiter beweiſen / das Gottis wort viel ein ander dingk ſey / 
denn die heilige Schrifft. 3K 
Aber es iſt aus den gegenwertigen ſtreiten / mit den 


D ij Papiſten 


Papiſten leichtlich auff dis Sophiſma zuantworten. D 
vnſere Papiſten haben freilich auch die Bibel / vnd die 
vier Euangeliſten / ſie leſen vnd ſingen ſie in jhren Me⸗ 
ſſen ꝛc. Vnd dennoch geben wir jhnen mit warheit ſchuldt / 
das ſie des heiligen Euangcelij feinde / vnd verfolger ſind, 
Denn die ware meinung der Euangeliſten / wollen vnd 
konnen ſie in keinem wege leiden / Darzu ſo predigte Je⸗ 
remias nicht allein die ſtuͤck von der heiligen Schrifft / ſo 
bereit verhanden geweſt / ſondern auch die rede vnd wort 
Gottis / ſo jm Gott teglich mehr beuohlen / welche die hos 
hen Prieſter mit nichten leiden koͤnten / itzt aber ſeind ſie 
auch ein theil der Schrifft worden / Ja wir ſtreiten noch 
heutiges tages mit den Juden / welche die heilige Schrifft 
nicht gantz verwerffen / wir auch nicht / wie kompts denn / 
iſt. darumb das newe Teſtament kein heilige Schrifft 
nicht / weil es die Judiſche Schrifftgelerten verweuffen ? 
Hiraus iſt nu greiff lich / Gott ſey lob / das der amech⸗ 
tige. Schwermer ſich vnterſtehet mit groben / loſen / vnd 
oͤffentlichen Sophiſtereien vnd luͤgen / ſolche groſſe dingk 
zubeweiſen / das nemlich die heilige Schrifft nicht Gottis 
wort ſey / daraus denn darnach vnzelich viel jrthuͤme fol⸗ 
gen / vnd folgen muſſen / Vnd das mag fuͤrwar eine ſon⸗ 
derliche ſtraff von Gott / vnd verblendung der armen ver⸗ 
ſtockten leuthe ſein / das ſie ſich mit ſolchen / loſen / fawlen 
vnd lamen zoͤtlein vnd poͤslein / von der klare / haͤle / oͤffent⸗ 
liche / ja Goͤttliche warheit ableiten / zum Teufel fuͤhren / 
vnd williglich reiſſen laſſen. | 
Ich moͤchte gerne von dem tollen Schwermer hoͤ⸗ 
ren / wer doch die heilige Schrifft geredt hette? Hat ſie 
Marcolphus / Eulenſpiegel / der Pfaff vom Kalenberg / 
Schwenckfeld oder AEſopus geredt? Ich halte gewislich/ 
ar wuͤrde mir etwas nicht viel beſſer noch. beſcheidener 
| antworten. 


antworten. Wir arme Chriſten aber / ſo nicht ſolche hohe 
offenbarung haben / als Schwenckfeld / leſen hin vnd wi⸗ 
der in der ſchrifft / vnd gleubens auch veſtiglich (nach vns 
ſerm geringẽ glauben ) das ſie Gott der almechtige Schep⸗ 
ffer Himels vnd erden geredt habe / Als das iſt ja gewis / 
das Gott die Zehen gebot zu Moſe vnd den Juden geredt 
hat. Item / das Gott der Propheten Buͤcher oder Predis 
gt / vnd Chriſtus die predigte / ſo von den Euangeliſten 
beſchrieben ſeind / geredt hat. Item / das die andere ſtuͤck 
der heiligen Schrifft / von dem heiligen Geiſte geredt vnd 
geſchrieben worden ſind. Hat nu Gott ſelbſt die Schrifft 
geredt vnd geſprochen / wie es denn Eſaias zum offtermal 
widderholet / Der mund des Herrn hat es geredt / So mus 
notwendig folgen / das ſie ſeine rede oder wort ſey / vnd 
heiſſen ſoll. | oe : 
Ich kan mich warlich nicht erinnern / was doch im⸗ 
mer deutlicher vnſer meinung zubeſtetigen / vnd den 
Schwermer zuuͤberzeugen / oder zuuͤberweiſen geredt / 
oder nur erdacht muͤge werden / denn das vnzelich mal in 
der heiligen Schrifft ſtehet geſchrieben / von den ſpruͤchen 
vñ predigten / ſo darein gefaſſet ſein. So ſpricht der Herr / 
So ſagt der Herr / das iſt Gottis wort / Hoͤret Gottis wort / 
Hoͤret die ſtim des Herren / vnd es geſchach das wort des 
Herrn / zu dem oder jenem Propheten / auff diſſe meinung 
2c. Item / det mund des Herrn hats geredt. Solche vnd der⸗ 
gleichen viel vnzelich reden / ſolten ſchier einen ſtein vber⸗ 
reden vnd vberwinden / das die heilige Schrifft Gottis 
wort ſey / vnd ſoll dafuͤr von allen menſchen billich gehal⸗ 
ten werden. Wer aber gegen ſolchen klaren vnd hellen 
zeugniſſen der heiligen Schrifft / die ohren hat zugeſtop⸗ 
ct / der mog Schwenckfeld vnd ſeinem luͤgenhafftigen 
Geiſt vnd ttermen ins Teufeld namen folgen. 

Dioher. habe ich durch Gottis gnade mit vielen ge⸗ 
wiſſen / gewaltigen hellen / vnd klaren ſpruͤchen / der heili⸗ 
gen Schrifft beweiſet / das eben die lere oder heilige Schri 
fft / ſo in der Bibel verfaſt iſt / ſey ein rechtes vnd wares 
wort Gottis / vnd alſo genennet / vnd von jedermanne ge⸗ 
halten muſſe werden. Nu wil ich mit · Chriſti hulff / auch 


von der wirckung vnd krafft Gottis worts vnd lere / ſo man 


itzt die heilige Schrifft nennet / ſagen / So viel Gott wird 
gnade verleihen. | 


Von der wirckung GOTTJS WORTS/ 


oder das Gott durch die heilige Schrifft vnd Sa⸗ 
crament / mit den menſchen handele / vnd 
| in jncn krefftiglich wircke.. _ . 

Enn Schwenckfeld verkleinert weiter / vnd nichtiget 
Deer die macht vnd krafft des worts Gottis / oder der 
| heiligen Schrifft vnd Sacrament / Er leret / das 
Gott durch kein mittel mit vns handele / den Glauben vnd 
Gottſeligkeit in vns zuwircken. Item / das der glaube nicht 
kome aus Gottis wort / oder der heiligen Schrifft / noch da⸗ 
durch wachſe / oder daran hangen ſoll. Item / welchs noch 
grewlicher iſt / das ſich der glaub nicht richten ſolle nach 
der Schrifft / ſondern die Schrifft ſoll vnd muſſe ſich 
richten nach dem glauben / die Schrifft beſtehe endlich 
nicht / wir Lutheriſchen haben einen Abgott aus der Schri 
Ft gemacht / ꝛc. vnd dergleichen leſterung / vnzelich mehr 
ſpeiet er vnuerſchempt aus / darauff ich jm ein wenig izt 

wil antworten. | Ee 
Es iſt je war vnd vnleugbar / das Gott alſo den men⸗ 
ſchen auch fiir der ſuͤnde geſchaffen habe / das er ohren / 
augen vnd andere ſinne gehabt / dieſelbige freilich zuge⸗ 
brauchen / zu allem guthen / ſonderlich zum W 


tis ſcirftes HErrn / war iſts auch vnd vnleugbar / das 
Gott mit den menſchen alſo gehandelt hab / als mit einer 
leiblichen Creatur / die Ohren / Augen / ꝛc. hat / vñ nicht als 
mit einem Engel / der keink Leib / Ohren oder Augen hat. 
Item / das iſt auch gewislich war / das nicht alleine der 
menſch / wie er itzt iſt / ſondern auch vor dem fall / durch 
Augen vnd Ohren / Geiſtlichen verſtand oder meinunge 
gefaſt habe / ſo zur Geiſtlichen vnuerderbten Seelen 
hinein kommen ſeind / als Adam hat durch den ſinn der 
leiblichen Augen diſſe Gottliche meinung gefaſt / da er 
erſt alle thier / vnd darnach Euam geſehen / das nemlich 
kein thier darzu tuchte / das ſich mit jm hielte / Aber Euam 
erkante er durch die augen das ſie ſein fleiſch vñ bein war / 
vnd darzu von Gott geſchaffen / das ſie ſcine geſellin vnd 
mithelfferin ſein ſolte / Gott zudienen / vnd jm zugehor⸗ 
f Es zeiget auch dic Schrifft gnugſam an / das Gott 
mit einer euſſerlichen ſtim beuohlen habe Adam / er ſolle 
von dem Bawm des erkentnis boͤſes vnd guts nicht eſſen / 
das er alſo freilich auch durch Hören / vnd Augen / Got⸗ 
tis willen vnd beuelich hat erkandt / vnd iſt kein zweiuel 
daran / das Gott dem menſchen nicht weniger ſeine zun⸗ 
gen vnd mund geſchaffen habe / jn dadurch zuloben / als 
das er nur damit gute biſſen eſſen ſolte. Item / Ohren vnd 
Augen / Gvetis willen vnd geboth / vnd auch ſeine leibliche 
obiecta zu hoͤren and zuſehen / denn das er irgent nur einen 
luͤſtigen geſangk hoͤren ſolte. | 
Wie nu Gott erſt den menſchen geſchaffen hat / das 
er Ohren / Augen / vnd Zungen habe / vnd dadurch auch 
Geiſtlichen verſtand faſſe vñ handele / auch durch dieſelbi⸗ 
ge ſinne ſeinen willen vnd meinung vernc;ac/ Alſo hat er 
es auch noch nach dem fall gethan / vnd mit jm durch ſein 
cuſſcrlich - 


euſſcrlich Wort vnd Sacrament (welche Auguſtinus 
ſichtliche wort Gottis nennet) gehandelt / jn zubekeren / vnd 
aus jm einen gleubigen vnd Gottſeeligen menſchen zu⸗ 
ſchaffen. | Es” 
QODas alſo diſſe zwey die oͤrdentliche mittel ſind (nems 
lich / das euſſerlich Wort vnd Sacrament / ſo mit ohren ge⸗ 
hoͤrt / vnd mit augen geſehen werden) dadurch Gott erſt 
aus Vngleubigen vnd Gottloſen / Gleubige vnd Gottſees 
lige leuthe macht / Alſo, das doch der heilige Geiſt da ſein 
mus / der vnſere ſteinerne hertzen erweichet / auff das ſolche 
Gottis werckzeuge in vns krefftig ſein muͤgen / Denn ohne 
jn iſt alles predigen vnd leren vmb ſonſt. | 
Vnd das ſolchs war ſey / das Gott durch das hoͤrliche 
vnd ſchrifftliche Wort / vnd ſichtige Sacrament / mit den 
menſchen handelt / in jnen erſt den glauben / vnd alle Gott⸗ 
ſeeligkeit wircket vnd anrichtet / iſt leichtlich aus der klaren 
vnd hellen Schrifft zubeweiſen. j. Cor. j. Dieweil die welt 
durch jre Weisheit / Gott in ſeiner Weisheit nicht erkan⸗ 
te / gefiel es Gott wol / VRC H die THORJCHTE 
PREDIGT Seelig zumachen / die / ſo daran gleuben / 
welchs eben das iſt / das ſunſt Paulus Rom. i. ſagt / Das 
Euangclinm ſey ein krafft Gottis zur Sceligkeit ꝛc. Was 
iſt aber alhie Paulo die thoͤrichte PRE DJG T anderſt/ 
denn eben das gepredigte wort Gottis ſoder die gepredigte 
lere von Gott / ſo in heiliger Schrifft ver faſſetiſt. 


| Item / ſo iſt es war / das Chriſtus eben darumb dic 5 
Apoſtel in die welt geſand habe / zu Predigen vnd zu Teu⸗ 


ffen / auff das er durch ſolche werckzeuge / aus dem Gott⸗ 

loſen hauffen / jm ein gleubiges vnd Gottſceliges volck zu⸗ 

bereite / Matth. xxviij. x. Mar. xvj. vj. Luc. ix. x. xx. Act.. 

Der halben ſagt auch Paulus j. Corin. 111]. Das er durch 

das Euangelium die Corinther in C hriſto Jeſu * 
) 


F 

habe. Nennet ſich auch jren vater / vnd ſie ſeine kinder vnd 
werck. Item / zum Philemon ſagt er / er habe ſeinen 
Son Oneſimum in ſeinen banden gezeuget. 

Aus welchem allen klar iſt / das die Chriſten gezeu⸗ 
get oder geboren werden / durchs muͤndliche / hoͤrliche / vnd 
ſchrifftliche wort Gottis / vnd durch die Sacrament. Denn 
S. Paulus vnd andere diener Chriſti / koͤnnen freilich 
den heiligen Geiſt den menſchen ſelbſt nicht geben / ſon⸗ 
dern was ſie thun / das thun vnd wircken ſie / durch die reine 
Predigt vnd Sacrament / wie denn auch Paulus ſagt / 
das ſein ampt eigentlich ſey #Fayyiague, predigen das 
Euangelium. 

Aber wir wollen noch mehr ſpruͤch der heiligen Schri 
ft herbringen / damit zubeweiſen wider den Schwermer / 
das der rechte Glaube / vnd die rechte Gottſeeligkeit / wirdt 
in dem menſchen gewircket / eben / durch das cuſſerliche 
wort Gottis vnd Sacrament. Paulus ſagt / Eph. v. Das 
Chriſtus gereiniget habe die Kirche durch das Waſſerbadt 
im wort / auff das er ſie jm darſtelle eine gemeine ꝛc. Da 
hoͤren wir ja klar / das Chriſtus wircket / vnd die Chriſten 
reiniget durch die Tauff vnd Wort. 

Vnd (auff das ich allhie etwas darneben in der kuͤrtze 
anzeige) aus diſſem ſpruch kanſtu lieber Leſer ſchier fuͤ⸗ 
len / vnd es fein deutlich ſehen / wie grob / frech / vnd vnuer⸗ 
ſchempt Erautwaldt / des Schwenckfeldts mitſchwermer / 
ſchwermet / vnd weidlich anleufft in ſeinem buͤchlein / in 
welchem er den ſpruch Joha. ij. alſo erbermlich verkeret 
vnd zerſtuͤcket / So jemandt nicht geborn wirt / aus Waſſer 
vnd Geiſt / der kan nicht in das reich Gottis gehen / Das 
das Waſſer alda Chriſtum bedeuten vnd heiſſen mus. 
Denn Schwenckfeld wil ſonſt haben / das MORT be⸗ 
deute auch Chriſtum. Es ſetzt aber Paulus in diſſem 
| E ſpruch 


ſpruch dic drey wort / CHR JS M WASSER 
SAD / vnd WORT/als drey vnterſchidene ding / durch 
welche die Chriſten widdergeborn vnd gereiniget werden. 
Alſo ſiheſtu nu lieber Chriſt / wie grewlich der Teufel wuͤ⸗ 
tet vnd tobet / vnd die heilige Schrifft vnd ware Religion 
Chriſti mutwilliglich durch ſeine Schwermer verkeret / 
vnd vns arme geringe Chriſten / mit ſeinen gifftigen 
WALDKREVTERN/ mit dem ewigen tod zutoͤdten / 
zum hefftichſten ſich bemuͤhet. Itẽ / Pau. ſagt klar / Rom. x. 
Der glaube komme aus dem gehoͤr oder predigt (denn ge⸗ 
hor bedeutet offt in der Schrifft die predigt) welchs gehoͤr 


oder predigt komme her vom Prediger / Alſo ſpricht er 


auch Gal. tj. Das die Galater den heiligen Geiſt emp⸗ 


fangen haben / durch das gehoͤr des glaubens / das iſt / urch 


die predigt. | 
Diſſen letzten ſpruch Gal. iij. wie denn auch den vos 


rigen verkeret Schwenckfeldt ſchendlich / vnd legt jn alſo 


aus / das Auditus fidei, Das gchor des glaub-ns ſey das 
innerliche anhauchen des heiligen Geiſts / aber den rech⸗ 
ten verſtand des ſpruchs / kan man klerlich aus dem vori⸗ 
gen ſpruch Rom. x nemen / da klar ſtehet / Der glaube ko⸗ 
me aus dem gehoͤr oder predigt der geſandten prediger / 
vnd aus einem ſolchen gehoͤr / das auch die Gottloſen / die 
es nicht gleuben / horen oder vernemen / welchs freilich 
_— ſein mus. Aber von diſſen beiden ſpraͤchen hers 
nach. 

Item / Acto. x. Hat man ein oͤffentlich exempel / das der 
heilige Geiſt durchs gehoͤr / oder predigt Gottis worts 


komme / Denn da —— dem Cornelio vnd ſeinem hauſe 


predigt / das alle Propheten bezeugen / das wir vergebung 
der ſuͤnden durch Chriſtum haben / da ficl der heilige Geiſt 
ſichtbarlich auff die zuhoͤrer ſolcher predigt / damit an⸗ 


zuzcigen] 

zuzeigen / das cr ſtets / wenn man Gottis wort predigt / et⸗ 
lichen vnſichtbarlich gegeben werde. 

Alſo kompt auch der heilige Geiſt ſichtbarlich auff 
Chriſtum / in der heiligen Tauffe / anzuzeigen / das er 
auch ( wiewol vnſichtbarlich) auff die / ſo getaufft werden / 
pflege zukomen / Darumb iſt auch in der erſten kirchen / 
der heilige Geiſt / offt ſichtbarlich durch auff legung der 
hende der Apoſteln gegeben worden / anzuzeigen / das 
durch der Apoſtel dienſt oder predigt / vnd anderer predi⸗ 
ger Chriſti ampt / der heilige Geiſt gegeben werde / ob 
gleich vnſichtbarlich / vnd ohne ſolche predigt Gottis worts 
oder reine lere ghar nicht gegeben werde. Daher der 
Hans Worſt / Simon Magus meinete / die Apoſteln het⸗ 
ten dermaſſen die macht / den heiligen Geiſt zugeben / das 
ſie jn auch verkeuffen oder verſchencken koͤnten / wem ſie 
nur wolten / wie auch itzt ſein ſch uͤler der Bapſt mit den 
ſeinen meinet. | 

Hierzu gehoͤrt auch / das die ſchrifft offt ſagt / wir wer 
den widder geborn durch die Tauffe / Johan. iij. Es ſey 
denn das jemandt geboren werde / aus dem Waſſer vnd 
Geiſt / ſo kan er nicht in das reich Gottis komen. Ephe. v. 
<Titum ij. Vnd was ſoll man viel ſagen / hat doch Gott 
ſelbſt zu den zweien ſeinen mitteln oder werckzeugen / der 
Gottſeeligkeit / nemlich dem gepredigten Wort vnd Sa⸗ 

rament / Auch die jenige geweiſet / mit denen er vom himel 

derab perſoͤnlich geredt hat / als Cornelium Centurionem. 
Act. x. vnd den heiligen Paulum ſelbſt / der doch bis in den 
dritten himel erhaben geweſt / Act. ix. Gott ſagt zu beiden / 
Der Apoſtel oder Prediger wird dirs anzeigen / was du 
thun oder laſſen ſolt / Vnd der arme forchtſame vnd blode 
Ananias ſpricht zu Paulo / Saul lieber bruder / der Herr / 
der dir auff dem wege erſchinen iſt / hat mich zu dir ges 
e E ij ſandt 


ſandt / auff das du den heiligen Geiſt empfangeſt / vnd 
Teuffet jn darauff / do er ohne zweifel den heiligen Geiſt 
empfangen hat. 

Da moͤchte wol Schwenckfeldt der groſſe hocherleuch 
te Prophet zu Anania ſagen / Ey lieber Anama / kan denn 
Gott Paulo one dich / ja one alle mittel den heiligen Geiſt 
nicht geben ? Es mus zumal ein ſchwacher Gott ſein / der 
in ſolchen wichtigen ſachen deiner darff. Packe dich hin⸗ 
weck du Lutheriſcher Ketzer / mit ſolchem jrthumb / Gott 
gibt den heiligen Geiſt / vnd waren glauben / one alle niſts 
tel / der Prediger oder jrgent einer Creatur. ; 

Aber Gott hat gewislich damit anzeigen wollen / er 
wolle die arme ſuͤnder / durch dicſelbige ſeine / vnd von jm 
verordente mittel Gleubig vnd Seelig machen. 

Vnd das der amechtige Schwermer viel plaudert / 
von der inwendigen predigt des heiligen Geiſts / ſagt / der 
Geiſt / der Geiſt lere den geiſtlichen menſchen inwendig 
alles / vnd beduͤrff keiner ſchrifft / jnen Gleubig vnd See⸗ 
lig zumachen / gibt er damit an den tag / beide ſeine vn⸗ 
wiſſenheit / vnd ſeinen ſchwermeriſchen geiſt. Denn Chri⸗ 
ſtus ſagt ja klar gnug von des heiligen Geiſts ampt / das er 
die Chriſten erinnern werde / ſeiner rede oder predigten / 
die ſind ja die heilige Schrifft. Item / Lucas ſpricht / Der 
Herr habe geoͤffnet das verſtendnis den Apoſteln / das ſie 
die heilige Schrifft verſtanden haben / welchoͤer freilich 
innerlich durch den heiligen Geiſt gethan hat / das alſo des 
heiligen Geiſts wares ampt iſt / die leute leren / durch er⸗ 
klerung der Schrifft / vnd nicht etwa durch eigne Specu⸗ 
lationes / vnd trewme / wie die Schwermer meinen. : 

Derhalben beſchreibet auch der heilige Geiſt Pro. j. 
einen rechten Chriſten alſo / das er im Geſetz Gottis tag 
vnd nacht tichte / vnd alle ſeine luſt / wonne vnd freude —_ 

| inn 


innen hat / wie auch Dauid von ſich / vnd einem jglichen 
rechten Chriſten / nach der lenge ſchreibet / Pſal. cxix. Ja 
die tegliche erfarung gibts / Wo ein rechter Chriſt iſt / der 
ſtudirt fleiſsig in der Schrifft / er thu es mit hoͤren / oder 
leſen / Vnd wie ſolt vns der heilige Geiſt / nicht eben in die 
ſchrifft / als ſein eigen buch vnd lere weiſen / vnd dardurch 
vns leren / alles was zuwiſſen vonnoͤten iſt / ſo er ſie doch 
ſelbſt gemacht / vnd den Patriarchen / Propheten / vnd 

Apoſteln darumb gegeben hat / das ſie eine Gottſeelige le⸗ 
re den menſchen damit fuͤrlegten / ja das er ſelbſt durch 

jren mund die menſchen alſo lerete. | 

Solte aber der heilige Geiſt die rechte Chriſten nicht 
auff ſein eigen buch oder lere weiſen / ſondern auff ein 
anders / oder ſolt er einem jglichen Chriſten eine eigene 
gantze Bibel machen 2 Wolte er das thun / ſo hette er nicht 
duͤrffen allen Chriſten eine gemeine Bibel machen / vnd 
hette der muͤhe zum teil wol koͤnnen ſparen. 

Ah was darff der heiloſe Schwermer alſo die ſchrifft 
verachten / vnd ſagen / der Geiſt / der Geiſt leret inwendig 
alles allein one mittel / Sagt doch der heilige Petrus / das 
auch die lieben Engel / (die freilich gnug innerliche offen⸗ 
barung haben) von hertzen begeren / zuſchawen in die ge⸗ 
predigte lere von Chriſto / die doch keine aus wendige mens 
ſchen haben. 

Summa / es iſt dem Teufel nur darumb zuthun / das 
er vns von der heiligen Schrifft hinweck / auff vnſer gut⸗ 
duͤncken / vnſers kopffs trewme / ja auff ſeine eigne geſpen⸗ 
ſte fure vnd leite / Der liebe Gott wehre vnd ſtewre jm. 

Jaſ es wird dem muͤndtlichen vnd ſchrifftlichen wore 
Gottis in der Bibel zugemeſſen / das nicht allein Gott da⸗ 
durch gegen vns handele / vnd in vns krefftig ſey / ſondern 
das ſte ſelbs auch ein geiſtlich ſchwerd ſey / damit man wid⸗ 

| E nm der 


der den Teufel ſtreiten ſoll. Ep). vj. vnd das alda ſolchs 
nicht eigentlich von Gottis Son ſelbſt gered ſey / iſt klar 
aus dem ſtreit Chriſti mit dem Teufel / Math. inj. Da 
Chriſtus nicht ſtreitet mit dem Teufel / durch ſcinc Subſtan 
tiam Almechtige Gottheit / ſondern ſchlecht jhn drey mal 
mit dem Geiſtlichen ſchwerd Gottis worts / oder der heili⸗ 
hen Schrifft / vnd jaget jn eben damit hinweck. 
Item / der heilige Geiſt gibt in der Bibel dem wort 


Alſo helt Dauid Gott fir ſeine ver heiſſung / in ſei⸗ 
nem gebet. ij. Sam. vij. Gott / ſagt er) vmb dlines worts 
willen / nach deinem hertzen oder gefallen haſtu alle diſſe 
groſſc dingk gethan / ꝛc. Item / ſo krefftige nu Herr Gott 
das wort in ewigkeit / das du vber deinen knecht / vnd vber 
ſein haus geredt haſt / vnd thue / wie du geredt haſt. | 


geſagt zu allen menſchen / kompt her zu mir alle / die jr 
| | . muͤſeelig 


dich / du wolleſt mir nach ſolcher deiner verheiſſung gne⸗ 


dig ſein / ꝛc. Lieber / ſolte ſolche verheiſſung oder ſpruͤch 
der ſchrifft vnnuͤtze ſein ? vnd mir bey Gott nichts gelten / 


das gleube ich nicht. 
Ja / Gottis Son hat klerlich gnug angezeigt / das 


die einzele ſpruͤche der heiligen Schrifft / vberaus ſehr 


krefftig ſind / da er ſo offt widderholet vnd ſagt / Er thu 
vndleide dis vnd jenes / nur auff das die Schrifft erfiillet 
werde. Denn Gott iſt warhafftig / wil kurtzumb ſein wort / 


es ſey gleich durch arme ſuͤnder geſchrieben oder geſpro⸗ 
chen / diſſe arme buchſtaben / vnd armen oden (wie der 


Schwermer Gottis wort ſchendlich leſtert) halten vnd er⸗ 
fuͤllen. 


Ja / Chriſtus erhebet alſo ſein gepredigt Wort oder 


lere / welchs itzt in der Bibel gefaſt iſt / das daſſelbige werde 
am Juͤngſten tage die welt richten / Johan. xij. Iheſus 
ric} vnd ſprach / wer mein WO R& H O RE & vnd 
GLEVBET nicht Mercke es wol / das man Chriſti 
wort kan hoͤren / vnd jm dennoch nicht gleuben / das mus ja 
ein leiblich auswendig wort vnd hoͤren ſein / nemlich / das 
gepredigte vnd gehoͤrte wort) den werde ich nicht richten. 
Denn ich bin nicht kommen / das ich die welt richte / ſon⸗ 
dern das wh die welt Seelig mache / wer mich verachtet 
vnd nimpt meine wort nicht auff / der hat ſchon / der jn 
richtet / das wort / welchs ich geredt habe / das wird jn rich⸗ 
ten / am Juͤngſten tage. 

Alſo zeigt er auch Johan. v. an / das Moiſes mit ſei⸗ 
nen ſchrifften oder Buͤchern welche (der Schwermer ſo 
ſchentlich verhoͤnlechelt / werde die welt richten. 

Bisdoher 


muͤſcelig vnd beladen ſeidt ꝛc. oder / Ich habe nicht luſt an 
des ſuͤnders todt ꝛc. Der halben bitte ich armer ſuͤnder 


Biedoher iſt mit Gottis huͤlff gnugſam bewieſen / das 
Gott durch ſein geſchrieben vnd gepredigt wort / oder 
durch die heilige Schrifft mit vns handelt / in vns den 
glauben / vnd die Gottſeeligkeit wircket. Item / das wir da⸗ 
durch mit dem Teufel gluͤckſeelig ſtreiten / vnd letzlich auch 
Gott ſelbſt / wenn wir jm ſeine verheiſſung in der ſchrifft 
gefaſſet fuͤrhalten / vnd bitten / er wolle ſich nach derſelbi⸗ 
gen auch gegen vns armen ſuͤnder halten (alſo zureden) 
vberwinden vnd bezwingen / das er vns helffe. 

Vnd iſt vnter andern beweiſungen fuͤrnemlich zu⸗ 
mercken / das ſich Paulus nennet einen Vater der Corin⸗ 
ther / vnd ſagt / er habe ſie durch das gepredigte Euange⸗ 
lium gezeuget. Item / er ſpricht / die Corinther ſeind ſein 


werck. j. Cor. ix. Vnd ſeine kinder. Item / er habe als ein 


weiſer bawmeiſter den rechten eckſtein in jnen gelegt. 
Ja moͤchte Schwenckfeld ſagen / (wie er denn auff 
diſſe meinunge ſehr viel geiffert / Gott iſt der Chriſten Va 
ter / er zeuget ſie durch ſein ſelbſtendig oder weſentlich 
wort / one alle mittel / er bedarff keiner Crcatur huͤlffe 
nicht / welchs wort Paulus freilich nicht geben kan / wie 
iſts nu muͤglich das die Corinther zwen veter haben? 
Der heilige Paulus antwortet ſelbſt auff ſolche ein⸗ 
rede / vnd zeigt fein an den vnterſcheid / wie Gott / vnd wie 
er ein Vater der Corinther ſey.j. Cor. iij. Wer iſt nu Pau⸗ 
lus / ſagt er / Wer iſt Apollo / diener ſind ſie / deerch welche 
jr ſeid gleubig worden / Da hoͤren wir / das durch die Pre⸗ 
diger / oder das gepredigte wort Gottis die menſchen gleu⸗ 
big werden / oder Gott in jhnen den glauben wircket. 
Weiter ſpricht Paulus / vnd daſſelbige wie der Hetr 
einem jglichen gegeben hat / Ich habe gepflantzet / Apollo 
hat begoſſen / aber Gott hat das gedeien gegeben / Alhie 
hoͤren wir abermal den vnterſcheid in einer klaren 34 
ni 


La 


nis / wie Gott oder Paulus ein Vater der Corinther ſey. 
Deñ wie Got durch den Ackerma oder Weingertner Korn 
vñ Wein ſchaffet vnd wircket / vñ one jn wil er ſolchs nicht 
thun / alſo wil er auch durch den prediger oder gepredigte 
oder geſchriebene wort Gottis / den glauben vñ Gottſeelig⸗ 
keit ſchaffen / wie er auch darnach ſagt / wir ſeind Gottis 
gehuͤlffen / jr ſeid Gottis ackerwerck / vnd gebew. Vnd one 
rechte Lere vnd Sacrament wil er niemand Seeligmacheẽ. 

Aus diſſem ſpruch Pauli iſt auch ſehr leicht zu ant⸗ 
worten auff die einrede / die der Schwenckfeld ſo offt ein⸗ 
fuͤret / Ey ſagt er / wenn durch das mundliche oder ſchrifft⸗ 
liche wort Gottis / der ware glaube keme / ſo wuͤrden alle 
Schrifftgelerten / vnd alle / ſo Gottis wort hoͤren oder le⸗ 
ſen / rechtgleubig vnd Gottſeelig. 

- Es folget nicht lieber Schwenckfeld / Denn ob gleich 
die frucht kommet aus dem ſamen / iſt dennoch viel dran ge⸗ 
legen / ob der Ackerman einen guthen oder boͤſen acker fuͤr 
ſich habe. Item / ob er jn recht oder vnrecht ackert / alſo auch 
mit der ſchrifft / Einer verſtehet / handelt oder erkleret ſie 
recht / der ander verfelſchet ſte wiſſentlich / vnd mutwillig⸗ 
lich / wie Schwenckfeldt ſolchs offt thut. 

Aber an deme iſt freilich am meiſten gelegen / ob der 
liebe Gott wil zu vnſerm ackern / Predigen / Schreiben / 
horcn vnd leſen gedeien geben / denſelbigen mus man 
vleiſsig vnd emſig drumb bitten / gleich wol bleibet es war 
vnd vnleugbar / das Gott durch das pfluͤgen / Seen / Pflan 
tzen / beaiſſen / ꝛc.ſeinen ſegen vnd gedeien gibt. 

Derhalben iſt klar vnd offenbar / das der rechte glau⸗ 
be komme / durch das muͤndliche oder ſchrifftliche wort 
oder lere Gottis / oder die heilige Schrifft / doch wenn 
mans recht verſtehet. Item / es iſt klar / das nicht widder 
Gott noch ſein ehr ſey / das er ſolche mittel / ja auch gehul⸗ 
ffen (wie ſie Pau. nennet / gebrauchet. I Crs 


Verlegung der einrede Schwenckfeldts. 


Hiewidder ſetzet Schwenckfeld / das Gott durch 
fein mittel mit den armen ſuͤndern handele / vnd derhalben 
ſey es aller ding erlogen vnd falſch / das wir leren / Gott 
mache durch das wort vnd Sacrament aus den armen 
ſuͤndern gleubige Chriſten / vnd wircke dadurch in jnen 
die Gottſeeligkeit. | 

Solchen ſeinen jrthumb widder vns beweiſet 
er ghar nicht / ſondern treibets nur dermaſſen durch ein⸗ 
ander vnd widderholets ſo offt / das ſichs anſehen 
leſt / als duͤncke oder trewme in / das es keiner bewei⸗ 
ſung mehr beduͤrffe / vnd ſey en dem mehr denn gnug / 
wens nur Juncker Schwenckfeldt ſchreibet / ſage oder 
leret. Jedoch ſetzet er auch bisweilen zum ſchein hinzu 
etliche loſe Sophiſmata. 1 

Als erſtlich / ſagt er / ſey es widder Gottis Ehre 
vnd ſeine Allmechtigkeit / ſo er mittel brauchet / ſein 
werck damit auszurichten / Das iſt aber nicht war / vnd 
iſt der grund eben ſo falſch / vnd nichts werd / als das / ſo 
er damit beweiſen wil. Denn Gott gebraucht itzt mittel 
nach ſeinem wolgefallen / nicht allein inn naturlichen 
wirckungen / als wenn er Menſchen / Viehe / Holtz / 
Kraut ſchaffen wil / Denn durch menſchen zeuget er 
menſchen / durch viehe / viche / durch erden / Senne / Re⸗ 
gen vnd Erden zeugt vnd gibt er mancherley gewechs / 
2c. Sondern brauchet auch mittel in vnnatuͤrlichen din⸗ 
gen / wenn er lautere vbernatuͤrliche mirakel thun wil / 
Als da er fuͤr dem Pharaone ſo viel wunderwerck that / 
gebrauchte er gleich wol des ſtabes Moiſt / des puluers / 
Waſſers / Windes / ꝛc. Item / da Chriſtus mirackel that / 

| gebrauchte 

gebrauchte er gemeiniglich auch mittel / als da er dem 
Blinden kott auff die Augen ſtreichet / Vnd zum we⸗ 
nigſten gebraucht er ſeines Worts oder Reden / als da 
er die Teufel austreibet / die Todten er wecket / das Meer 
illet / ꝛc. | | 
ſ So es nun widder Gottis Ehr / Macht vnd Ge⸗ 
walt were / das er durch mittel handelte / muͤſte er fuͤr⸗ 
nemlich extra ordinaria, nemlich die Mirackel durch 
kein mittel thun. Denn ſie werden nur eben darumb 
von jhm gethan / auff das er ſeine Almechtigkeit dare 
thu vnd beweiſe. Iſts aber nicht wider ſeine Ehre / 
Macht noch Gewalt / das er extra ordinaria, dic Mts 
rackel durch mittel wircke / ſo iſts viel weniger widder 
ſeine ehre vnd macht / das er ſeine oͤrdentliche wir⸗ 
ckung / als da ſind Phyſica, oder natuͤrliche vnd Rez 
ligions wercke / durch mittel wircket / Aber von diſſem 
Argument hernach mehr. | 
Zum andern ſagt er / Gott ſey an keine Creatur 
gebunden / vnd beduͤrffe keines mittels / Es iſt freilich 
war / das Gott nicht alſo an Man vnd Weib gebun⸗ 
den iſt / das er eben durch ſie muͤſte menſchen ſchaffen / 
vnd one ſie keinen menſchen ſchaffen koͤnte / Es ge⸗ 
felt aber jm alſo / das er durch dis mittel das / durch ein⸗ 
anders jhe nes wircket vnd ſchaffet. Kan jm nu Sch wenck⸗ 
feldt were / ſo er wil ſagen. Ey hoͤrſtu Gott / du ſolſt 
weder dis noch jhenes durch mittel thun / Denn auff 
die weiſe achtet man darfuͤr / als wereſtu an eine Crea⸗ 
tur gebunden / vnd beduͤrffeſt jrer huͤlffe? Ich halt 
wol Gott wird auff ſeiner alten weiſe verharren / vnd 
von Schwenckfeldt vngemeiſtert ſein wollen. 


3% Zum 


der Kirchen / vnd ſte ſein leib / ſo muſſe kein mittel zwiſchen 
dem heubt vnd glidern ſein / ſondern die gnade muſſe ſtracks 
on alle mittel von Chriſto in die Kirche flieſſen vnd kom⸗ 
men / welchs auch nur ein menſchen fuͤndlein oder gedicht / 
vnd kein wort Gottis iſt} Aber man fans jm fein vmbke⸗ 
ren / Denn wie wol das heubt one mittel mit dem leibe zuſa⸗ 
men geſetzt oder gefuͤgt / doch hat es andere / vnd andere mit 
tel / als odern / ſehnen vnd dergleichen / dadurch es ſeine 
krafft in den leib vnd gli der / als durch rennen austeilet 
vnd ausgeuſſet / Dienet vns alſo ſolch gleichnis des heubts 
vnd des leibs / mit Chriſto vnd ſeiner Kirchen / ſehr wol 
widder Schwenckfeld. 

Zum vierden ſpricht er / das die mittel / ſo wir dar fur 
halten als Wort vnd Sacrament) nicht fehig ſeind ſol⸗ 
cher Geiſtlicher krafft vnd wirckung / darauff iſt dis vnſer 
antwort. Es ſey vns nicht viel dran gelegẽ / ſie ſeind pfehich 
oder nicht / Denn eben in dem zeigt Gott ſeine macht vnd 
krafft an / das er durch geringe / lecherliche / ſeltzame vnd 
nichtige mittel groſſe herrliche ding ausrichtet / als das 
Chriſtus durch kott den blinden ſehent machet / oder durch 
wy ſtab oder pulner / ſo viel groſſe mirackel in Egipten 
thut. 

Das aber die mittel durch welche Gott mit vns in 
Religions ſachen handelt / bey der kluge vernunffft der Hei 
den vnd Ketzer / lecherlich vnd verechtlich ſeind / hat der hei⸗ 
lige Paulus auch ſehr wol gewuͤſt vnd geſehen / da er 
ſpricht. j. Cor. j. Weil die welt durch jre weisheit G ttis 
weisheit nicht hat erkand / hats Gott wolgefallen durch 
thoͤrichte predigt Seelig zumachen die gleubigen. Hie 


hoͤren wir ja klar gnug / das Gott durch die predigt der 


gepredigte lere / die gleubigen Seelig machet / ob 7 
ſolc 


Zum dritten gibt er fuͤr / weil Chri ſtus das heubt iſt 


| 


folch mittel dem hochuerſtendigen Schwenckfeldt / ſich 
fuͤr ein nerriſch vnd toͤricht mittel / das ſolcher groſſen wir⸗ 
ckung / gantz vnd ghar nicht bequem / anſehen leſt. 

Ey lieber Schwenckfeldt / ob wol fuͤr deinen augen 
dis mittel gering / vnd verachtet ſcheinct / fo iſt doch der 
Meiſter ſo gewaltig vnd kuͤnſtreich / das jm kein mittel oder 
werckzeug zugering oder ſchwach ſein kan. Er kan beſſer 
mit einem ſtrohalm hawen / denn du mit einer axt / Er kan 
alles durch alles / vnd durch nichts ausrichten / verſteig dich 
nur nicht zu hoch in deiner kunſt / las jn vngemeiſtert / vnd 
wircken wo durch cr wil. Er iſt ein alter haus vater / bes 
darff deines meiſterns nirgend zu. 

Aber in der warheit / ſo iſts auch nicht ein vngeſchickt 
noch vntuͤchtig mittel / ſondern artig vnd bequem / Denn 
wir haben oben gehoͤret / das Chriſtus das Wort Gottis 
oder Lere einen ſamen heiſſet / was kan nun fir ein beſſer 
mittel zur frucht ſein / denn der ſame 2 zudem wie kan Gott 
anders richtiger mit vns handlen / denn das er vns durch 
ſeine bothen anzeigt / er habe eine koͤſtliche herrliche mal⸗ 
ö eit zubereitet / vnd vns alſo zur ſelbigen malzeit lade vnd 

ringe ? a 
Wir ſeind ja verſtendige Creatur Gottis / vnd ſeind 
— kloͤtzer / noch vnuer nuͤnfftige thiere / dar zu hat 
vns Gott ohren vnd augen / auch fuͤr dem fall / gegeben 
oder geſchuffen / auff das wir dadurch nicht alleine vnſern 
genies vnd leiblichen nutz ſuchen / ſondern auch durch der⸗ 
ſelben mittel / Gottis gnedigen willen verſtehen vnd ver⸗ 
nemen koͤnnen vnd ſollen / wie oben gnugſam angezeiget. 

Darumb iſt das ein recht mittel / das Gott mit vns 
durch eine lere / weil wir eine vernuͤnfftige Creatur ſeind / 
vnd nicht on alle vnſer vorwiſſung handelt / wie mit den 
vnucrnunfftigen vnd ſtummen thieren. 
| F i" Item 

Item weil wi leibliche Creaͤtut ſeindt / vnd nicht 
one leib / wie die E.4gel / geſchaffen / vnd vns ohren vnd 
augen gegeben ſeind von Gott / das wir dadurch lernen / 
hoͤren / ſtudiren / bos vnd guth zuerkennen / vnd von einan⸗ 
der ſcheiden / auff das wir dem guthen nachtrachten / vnd 
das boͤſe flichen / vnd meiden koͤnnen / ſo iſt es je ſehr gele⸗ 
gen / nutz oder bequem / das der liebe getrewe Gott / mit vns 
durch eine ſolche lere handele / die in vnſer hertz / beid durch 
ohren / das iſt / die predigt / vnd durch augen / das iſt / die Sa 
crament eingehet / vnd wircket / vnd nichts deſto weniger 
vnſer ſteinern hertz durch den heiligen Geiſt erweichet / zu⸗ 
bereit / vnd alſo geſchickt macht / das es ſolcher lere / vnd 
ſamen phfehich wird. 

Zum fuͤnfften ſpricht er / das mittel des gepredigten 
Worts oder Lere / reiche oder kome nicht bis zum hertzen / 
ſondern bleibe nur in den ſinnen / welchs er doch nicht be⸗ 
weiſt / Aber das widderſpiel iſt war / Denn wie wirs durch 
tegliche erfarung ſehen vnd hoͤren / das / wenn man einem 
geitzhals / einem buler / oder dergleichen etwas ſagt / das er 
nicht gern oder vngern hoͤret / ſein hertz ſehr trawrig oder 
froͤlich wird. Alſo helt ſichs auch mit einem rechten Chri⸗ 
ſten / wenn man jm etwas ſagt von Gottis zorn / widder 
ſeine ſuͤnde oder barmhertzigkeit des himliſchen Vaters / 
wird ſein hertz trawrig vnd zaghafftig / oder freudig vnd 
luſtig / wie Eſaias ſpricht. Der Herr ſehe an / den / der zu⸗ 
brochens Geiſts iſt / vnd ſich fuͤrchtet fuͤr ſeinem wort. 
Item / Jeremias ſchreibt / der Koͤnig vnd die Fuͤrſten ſind 
nicht erſchrocken / da man jnen ſein Buch hat fargeleſ en 
Dargegen aber erſchrack der Koͤnig Joſias ſehr / da er hoͤ⸗ 
ret leſen / das Geſetz buch / vnd die grewliche drawungen 
Gottis / Daraus abermal abzunehmen / das es freilich ein 
weg ſey / das die gepredigte lere / durch die ohren ins hertze 

hinein gehet. Darumb 


Diarumb ſpricht die Schrifft offt / die Gottloſen 
ſtopffen jre ohren zu. Item / Gott mache jnen die ohren 
dicke / vnd blende jnen die augen / auff das ſie nichts hoͤren / 
ſehen / noch verſtehe muͤgen / was zu jrer Seelen ſeeligkeit 
dienſtlich vnd nutz iſt. Item / Jere. v. Sie haben ohren vnd 
hoͤren nicht / augen haben ſie vnd ſehen nicht / Dargegen 
aber wem Gott das hertz auffthut / wie der Lidae in den 
Geſchichten / der hoͤret / vnd ſihet vnd lernet mit fleis Got⸗ 
tis willen. Der halben zeigt auch Ehriſtus an / das der ſa⸗ 
me des gehorten wort Gottis / in der menſchen hertzen fel⸗ 
let. 0 / 
Summa / der heiloſe Schwermer iſt alhie in ſeiner 
groſſen kunſt toll vnd thoͤricht worden / nicht alleine in der 
Theologia / ſondern Philoſophia / ja auch in tegkiche erfa⸗ 
runge. Denn es iſt freilich ein weg oder ſtras / von den au⸗ 
gen vnd ohren / bis zum hertzen / dadurch die auswendige 
obiecta (das iſt gehoͤrte oder geſchene ding) durch die au⸗ 
gen vnd ohren gefaſſet / bis ins hertz hinein reichen vnd 
kommen / vnd iſt gewis vnd vnleugbar / das / wenn die aus⸗ 
wendigen obiccta / erkentnis vnd meinung / nicht durch die 
ohren vnd augen / bis zum hertzen reichen / es vergeblich / 
vnd vmb ſonſt werc / das man einen menſchen mit jrgendt 
etwas troͤſten oder erſchrecken koͤnte oder wolte / welchs 
auch an den vnuernuͤnfftigen thieren zuſehen / das es nieht 
war iſt. Denn dieſelbige faſſen auch jre obiecta / ſo ſie 
verſtehen / durch die augen ins hertz / als wenn ein Schaff 
ſein liebes Lemlein ſihet / erkennet es bald / vnd wird fro 
im hertzen / Wider umb wenn es eines Wolffs gewar 
wird / erkennets jn auch bald als ſeinen feind / vnd er⸗ 
ſchrickt von hertzen fur jm / zittert vnd bebet / vnd weis 
nicht wo hinaus. | 

Zum ſechſten vnterſtehet ſich Schwenckfeld / den 
ſpruch Pauli. j. Cor. iij. Wir ſein Gottis gehuͤlffen oder 
mitarbeiter 2c. zuuerkeren / vnd von dem rechten verſtand 
auff ſeine jrrige vnd ver fuͤriſche meinung zubringen. Er 
ſagt das wort eiue ye mitgehuͤlffe ſolle bedeuten / einen / der 
mit zugleich an einem werck arbeitet / ob er gleich ein an⸗ 
der teil oder ſtuͤck der arbeit thut / vnd mit nichten heiſſen / 
oder ſouiel ſein / das Gott durch die Apoſtel vnd jre pre⸗ 
digt / als ein mittel oder inſtrument / gearbeitet habe / ſon⸗ 
dern das ſoll die rechte meinung ſein / vnd verſtand des 
ſpruchs / das Gott mit den Apoſteln / vnd die Apoſtel mit 
Gott arbeiten / an der bekerung vnd Seeligmachung der 
armen ſuͤnder. 

Al hie ſoll man erſtlich vleiſsig mercken / das / wo der 
Teufel mit ſeinen verfuͤren ſich alſo ſtellet / als wolt er Got 
tis chr verteidingen vnd mehren / eben damit verunehret er 
Gott / Denn Schwenckfeldt ſagt / es ſey nicht nachzuge⸗ 
ben / das Gott durch mittel handele / auff das ſein ehre nicht 
verkuͤrtzet noch geſchmelert werde. Nu gibt man ja den 
Apoſteln vnd jrer predigt viel weniger oder geringer ehr / 
wenn man ſagt / das Gott durch ſie / als ſeine diener vnd 
werckzeuge / bawet vnd arbeitet / denn wenn man ſagt / das 
ſie auch fur ſich arbeiter ſeind / vnd jr teil arbeit fuͤr ſich 
ausrichten / Gott ſein teil auch fur ſich / vnd Gott alſo mit 
den Predigern / gleich als geſellen in einer arbeit ſetze / vnd 
ſie mit jm vergleiche. 

Freilich iſts viel mehr / wenn Schwenckfeldt ſagt / 
Gott vnd die Apoſtel arbeiten an einem acker / Gott an ei⸗ 
nem theil / ende oder werck / die Apoſteln am anderm / vnd 
thu alſo eines dem andern mithuͤlffe / denn wenn man 
ſpricht / die arme Apoſic'n ſind vntuͤchtige verworffene 
eiſen geweſt / Gott aber hat ſie zu auſſerwelten werckzeu⸗ 

gen 


gen gemacht / vnd wircket durch ſic] als ſchauffel / hacken 
bicken / karſten 2c, nach ſeinem veterlichen Goͤttlichem wol⸗ 
gefallen. Man nimpt Gott viel mehr die ehr / wenn man 
ſaget / Chriſtus machet den Blinden ſehend / mit einem 
ſtuͤck koth / vnd verſtuͤnde es alſo / als hette das koth ein ſtuͤck 
des heils gewircket oder ausgericht / vnd Chriſtus auch ein 
teil / vnd das alſo das koth Chriſto gleich geholffen hette / 

den blinden ſehend zumachen / denn wenn man ſaget / Chri 
ſtus hat allein den blinden ſehend gemacht / vñ das durch 
ein armes / nichtiges vnd verechtiges mittel eines ſtuͤck kots. 
Alſo ſihet man / wie fein der Teufel vnd ſeine Schwer⸗ 
mer / als Sch wenckfeld / Gottis ehr verteidigen vnd for⸗ 
dern koͤnnen. KEE | 

Darnach iſts auch oͤffentlich am tage / das Paulus 

eben alda anzeiget / das er vnd ſeine predigt ein mittel vnd 

werckzeug ſind / dadurch Gott krefftig iſt vnd wircket / denn 

er ſagt / wer iſt nu Paulus 2 wer iſt Apollo? diener ſind 

ſie / durch welche jr ſeid gleubig worden / vn DAS Se- 

BIGE WJeE der Herr einem jglichen GEGE— 

BEN hat. Ich habe gepflantzet / Apollo hat begoſſen / 

Aber Gott hat das gedeien gegeben / So iſt nu weder der 

da pflantzet noch begeuſſet etwas / ſondern Gott ders ge⸗ 

deien gibt / der aber pflantzet vnd begeuſt / iſt einer wie 
der ander. : 
Da boͤren wir klar / das Paulus / Apollo / vnd andere 
prediger diener ſeind des Herrn / der einem ſo viel gnade 
gibt / dis oder jenes zuwircken / oder arbeiten / einem andern 
ſouiel ꝛc. Was richtet nu der Herr durch ſie aus? Das die 
leute gleubig werden. Alſo ſagt er auch bald hernach cap. 
ij. Dafuͤr halte vns jederman / nemlich fur Chriſtus die⸗ 
ner / Nu iſt es je kund / das die diener eines Herrn ſeine 
werckzeug ſeind / wie Ariſto. primo politicorum diſputirt, 
| G das 

das ſic lebendige werckzeuge find jrer herrn / Alſo fagen 
auch die Juriſten. Quod quis per alium facit, per ſeſe facere 
uidetur, was einer durch einen andern ausricht / iſt ſouiel / 

als thet ers ſelbs. Ja man redt auch alſo in gemeiner 
ſprach bey allen Voͤlckern / der Keiſer hat diſſes vnd je⸗ 
nes geboten / ausgericht / erobert ꝛc. durch wene durch diſſen 
oder jenen ſeinen Heuptman / oder diener / Vnd iſt zuſter⸗ 
ckung des vorigen arguments / vleiſsig in acht zuhaben / 
das viel mehr des Keiſers ehre geſchmelert wird / wenn 
man ſagt / der Keiſer hat ſampt dem Koͤnige den Cuͤrcken 
geſchlagen / Denn wenn man ſagte / der Keiſer hat allein 
den Tuͤrcken geſchlagen / durch den oder jhenen ſeinen 
Heubtman. 

Weiter ſo iſt da die gleichnis / ſo die gantze ſache klar 
macht. Es ſpricht Paulus / Er habe gepflantzet / Apollo ha 
be begoſſen / Gott aber habe das gedeien gegeben. Nu iſt ja 
kein zweiuel daran / Gott laſſe das liebe Korn vnd Wein 
wachſen / durch die oͤrdentliche mittel des pflantzens / ſe⸗ 
hens / ackerns / 2c. vnd das die Ackerleute vnd Weingertner 
Gottis werckzeuge feind / dadurch er den menſchen Korn 
vnd wein gibt / vnd one ſie wil er oͤrdentlich kein korn oder 
wein wachſen laſſen / ſo ers doch vberaus ſear wol thun 
koͤnte / vnd one alle mittel ſolchs / vnd was cx ſonſt wolte / 
wuͤſte auszurichten. 

Letzlich ſagt auch Paulus daſelbſt / er hahe nach der 
gnade / ſo jm Gott verlihen hat / als ein weiſer bawmeiſter / 
den grund Chriſtum gelegt / wo hat er jn denn hin gelegte 
Freilich in der Corinther hertze / wie er zuuor geſagt / Er 
ſey ein diener / dadurch die Corinther alcubig worden ſind. 
Itẽ / hernach ruͤmet er ſich einen Vater der Coriniher / deñ 
er habe ſic durch die predigt des heilige Euggelij gezeuget. 
Ja moͤcht hie Schwenckfeld ſagen / was thut _ 


Gott darz1t2 Weil Paulus Chriſtum ins hertz den Co⸗ 
rinthern legt / vnd ſie zeuget / vnd jr Vater iſt? Antwort / 
Pauli vnd anderer lerer ampt iſt Leren / Predigen / Seen / 
Bawen vnd pflantzen / Gottis werck iſt aber durch ſolch 
pflantzen ſeen vnd bawen gedeien geben / vnd viel fruͤchte 
ſchaffen oder wircken. Denn wenn einer Weinreben oder 


Bewme pflantzet / vnd Gott nicht ſeinen ſegen darzu gibt 


ſo iſt alle muͤhe / arbeit / vnd vnkoſt verloren / derhalben 
ſagt Paulus / Die da pflantzen vnd begieſſen ſeind beide 
nichts / aber Gott / ſo das gedeien gibt / iſt alles. 

Dis ſey gnug vom ſpruch Pauli. j. Cor. iff, Denn 
was er vom woͤrtlein DV RCH alda ctalet / das ſolchs 
woͤrtlein offt eben ſouiel bedeute als MIS / iſt fur vns / 
vnd ſtracks widder jn. Denn das woͤrtlein MJ e zeiget 
ſehr offt an ein werckzeug / als er hat jn geſchlagen mit der 
Fauſt / Schwert / Hamer. Item / er hat hols gehawen mit 
der Axt / Chriſtus ſchreib auff die erden mit dem finger. 

Zum ſiebenden / vnterſtehet ſich auch diſſer ſchwer⸗ 
mer den ſpruch Rom. x. Der glaub iſt aus dem gehoͤr / das 
gehoͤr aber durchs wort Gottis / von dem rechten vnd ein⸗ 
feltigen verſtand ſchendtlich zuuerkeren. Er ſtrafft Lu⸗ 
therum / das er das wort gehoͤr verdeudſcht hat / predigt 
Nu iſts je war / das das wort Schemua, & voi, auditus, gehor / 
offt beide im Alten vnd newen Teſtament / nichts anders 
bedeutet / den ein rede / predigt / oder geſchrey. Pſalmecxij. 
ſtehet geſchrieben / Wer ſich auff Gott verleſt / wird ſich 
nicht fuͤrchten fuͤr einem boͤſen gehoͤr / das iſt / fur einem 
boͤſen geſchrey oder rede / Alſo gebraucht auch das wort 
Jerem. cap. lij. Item / Abac. ij. Item / Math. iii j. xiuij. 
Mar. j. ſtehet / Das das gehoͤr Chriſti im gantzen lande 
ausgebreitet ſey. An welchem ort gehoͤr freilich nicht be⸗ 
deuten kan / das / was Chriſtus hoͤret oder (wie Schwenck⸗ 

feldt ſolche rede zermartert) das man Chriſtum im hertzen 
reden hoͤrt / ſondern die rede / ſage / geſchrey oder predigt 
von Chriſto. Alſo wird das woͤrtlein gehoͤr auch gebraucht 
Math. xxiiij. vnd Mar. xiij. Eſa. gebrauchts auch alſo in 
dem ſpruch am liij. wie jn deñ auff diſſe meinung alle lerer 
alte vnd newe Schribenten faſt verſtehen / anziehen / vnd 
auslegen / welcher angezogen wird Joha. xij. vnd Rom. x. 
damit an beiden oͤrtern zubeweiſen / das fuͤr lengſt gewei⸗ 
ſſagt worden ſey / das die leute den Predigern des heiligen 
Euangelij nicht gleuben werden. 
Aber ich ſetze das das woͤrtlein due auditus, in dem ſpruch 
Rom. x. muͤſſe gehoͤr verdeudſchet / ausgelegt vnd verſtan⸗ 
den werden / ſo iſt doch aus dem text klar / das der heilige 
Apoſtel da vom auswendigen gehoͤr redt / Das aus dem⸗ 
ſelbigen gehoͤr der glaube komme. Denn erſtlich ſetzet 
Paulus eine lange reige nach einander / der vrſachen vnd 
wirckungen zu Chriſtlicher Gottſeeligkeit / vnd zeigt klar 
an / das die Seeligkeit kommet oder erlanget wird durch 
anruffung / die anruffung kompt aus dem Glauben / der 
Glaub kompt aus dem gehoͤr / das gehoͤr kompt aus der 
predigt / der prediger oder Euangeliſten (da mus ja ein 
auswendigs horcn ſein / wie ein aus wendigs predigen iſt) 
die Predigt aber vnd Prediger kommen aus ſonderlicher 
Gottis gnade vnd ſendung. Denn wenn der nicht darzu 
thut / vnd ſeine diener in die erden auſſtreibet / ſo iſt groſſe 
theurung Gottis worts vnter den menſchen / wie Amos viif 
ſtehet / wenn aber der Herr ſeinen ſegen gibt / als zu Da⸗ 
uid vnd Salomon / Chriſti vnd der Apoſtel. Item / zu vn⸗ 
by zeit / ſo hat man groſſe anzal der Euangeliſten oder 
rediger. | 
Nach dieſer erzelung ſagt Paulus weiter / Ja was 
hilffts das die Prediger geſchickt worden ſeind / haben = 


die Juden nich! wollen gleuben 2 Antwort. Es iſt nicht 
wunder / Eſaias hat lang zuuor ſolchs geweiſſagt / da er 
ſpricht / wer wird vnſerm gehoͤr oder predigen gleuben? 
als wolt er ſagen / ſchier niemandts. | | 

Nach ſolcher ſeiner ordnung vnd zael / cauſarum & 
effectuum ſpricht er aber weiter / ſo kompt nu der Glaube 
aus dem gehoͤr / das gehoͤr aber durchs wort Goteis / Ich 
ſage aber / habẽ ſic es nicht gehort / zwar / jr SCHALL iſt 
in alle land ausgangen / vnd jr Wort in alle welt. Aus 
diſſem ort iſt abermal ſehr hell vnd klar zuſehen / von wel⸗ 
chem gehoͤr der heilige Paulus redt / nemlich von dem / das 
geſchicht durch die ſtim vnd ſchall des predigers / das iſt / 
von dem aus wendigen hoͤren vnd predigen / das auch die 
vngleubigen hoͤren. | 

Alſo ſagt er auch zuuor in demſelben Capittel von 
dem Seeligmachendem wort / das wort iſt in deinem hers 
tzen vnd mund / das iſt das wort von dem glauben / das wir 
predigen / wenn du bekenneſt den Herrn Iheſum / vnd 
gleubeſt das er aufferſtanden ſey / ſo wirſtu Seelig / Alhie 
wird zum dritten mal angezeiget / das das gepredigte wort 
oder lere von Chriſto / ein vrſach ſey des glaubens vnd 
der Seeligkeit. | 

Zum achten zeugt cr an den ſpruch Pauli. j. Thes. if. 
welcher alſo von wort zu wort im Grichiſchen text lautet / 
Derhalbodancken wir auch on vnterlas / das jr / da jr emp 
finget das W. Re des GE.HORS von vns Gottis / 
nicht annamct / als menſchen wort / ſondern (wie cs in der 
worheit it) als Gottis wort / welchs auch wircket in euch / 
die jr gleubig ſeid etc. vnd ſagt / das die zwey wort / des 
GEH ORS GOSTTJYS zuſamen gehoͤren / wel⸗ 
chs er alſo bald nicht beweiſen wird. Denn es koͤnnen die 
wort auch wol alſo zuſamen gefuͤget werdẽ / GOTTES 

WORT DES GEHORS] das iſt / das da gepre⸗ 
digt vnd gehoͤrt wird. 

Er ſpricht auch weiter / das alda durch die rede / das 
wort des gehoͤrs Gottis ( wie er ſic zuſamen raſpelt das in⸗ 
nerliche wort bedeutet werde / welchs das hertz vom heiligen 
Geiſt gehoͤret / gefaſſet vnd eingenomen habe / vnd ſey eben 
ſo viel als Chriſtus ſelbſt / vnd eine ernewerung des hertzẽ / 
vnd vermcint alſo / mit dem verkerten ſpruch auch den vor⸗ 
genden / Rom. x. deſto leichter auff ſeine irrige meinung 
zubringen oder zufuͤren. 

Es iſt aber ſehr leicht zubeweiſen / das alda nichts an⸗ 
ders / denn eben das gepredigte wort Gottis zuuerſtehẽ ſey. 
Denn erſtlich ſpricht Paulus / Sie habe von J HM ſolch 
wort empfangen / nu kan ja Paulus von ſich ſelbſt keinem 
menſchen die newerung des hertzen / oder widdergeburt ge⸗ 
ben / daran auch beim Sch wenckfeld gantz vnd gar kein 
zweiuel iſt. Zum andern / ſo das wort alda Chriſtum im 
hertzen redend bedeutete / was groſſes were es / darumb man 
Gott hoͤchlich dancken ſolt / gleubẽ das die inwendige Geiſt 
liche reden keines menſchen wort / thun oder reden ſeind ? 
Das kan ja ein jgiicher vernemen / derhalben iſts nichts 
ſonderlichs. Aber das iſt der kluge vernunfft vnd Schwer 
mern / als Stenckfeld / ſehr ſchwer zugleuben / das das wort 
Pauli / Chriſti / ja Gottis wort ſelbſt ſey / vnd wer Paulum 
<itum oder Timotheum hoͤret / der hoͤret auch Ehriſtum / 
ja Gott ſelbſt. 

Solcher warer verſtand kan auch aus der Hiſtorien 
wie Paulus die Theſſalonicher gelert hat / ſehr fein / erwei⸗ 
ſet werd?, Act. vij. welchs capittel alhie Schwenckfeld auch 
(wie wol felſchlich) zur beſchoͤnung oder ſchmuͤckung ſei» 
nes jrthumds ſelbſt anzeuget / An welchen orth nu erſtlich 


geſchriebẽ wird / was fur ein wort / oder Sermon Pants | 
e 


den Theſſalonichern geprediget habe / mit diſſen woreernf 
Da ſie aber durch Amphipolim vnd Apolloniam reiſe⸗ 
ten / kamen ſie ghen Theſſalonichen / da war ein Juden 
ſchule / Nach dem nu Paulus gewont war / gieng er zu jnẽ 
vii redet mit jnen / drey Sabbaten aus der SC HR IJ e / 
thet ſie jnen auff / vnd leget jnen fuͤr / das Chriſtus muͤſte 
Leiden vnd Aufferſtehen von den todten / vnd das diſſer Je 
ſus / den ich (ſprach er) euch verkuͤndige / iſt der Chriſtus 
oder Meſsias / vñ bald darnach / Die edelſte vnter denen zu 
Theſſalonica namen das wort gantz willig an / vnd forſch⸗ 

ten teglich in der Schrifft / ob ſichs alſo hielte. 

Aus dem text iſt ja offenbar / was fur ein wort Pau⸗ 
lus den Theſſalonichern gepredigt / vnd jnen gegeben / ſie 
auch daſſelbige von jm empfangen / vnd nicht fur menſchẽ 
wort / ſondern fur Gottis wort erkant haben / welchs wort 
auch (wie Panlus ſchreibet) in den gleubigen Theſſaloni⸗ 
chern krefftig geweſt / als nemlich viel gewaltige / herrliche 
vnd ſchoͤne Spruͤche / aus der heiligen Schrifft / von der 
zuk unfft Chriſti / ſeiner perſon / ampt / Leiden / Sterben / 
Aufferſtehen / Auffart / c. Welche Paulus auch weiter 
meiſterlich ausgelegt / vnd wol erkleret hat. 

Derhalben leugt es Schwenckfeld in ſein maul hin⸗ 
ein / das man aus diſſem text Act. xvij. ſolte koͤnnen verne⸗ 
men / ſehen vnd ſchlieſſen / den vnterſcheidt zwiſchen dem 
wort Goxgis vnd heiliger Schrifft / Denn wie alda gemel⸗ 
det wird / Paulus hat die heilige Schrifft den Theſſalo⸗ 
nichern erkleret vnd geprediget. 

Es iſt auch widder diſſen verſtand gentzlich nicht / 
er ſtimme den text / wie er nur immer wil. Denn ſo 
die zwey woͤrtlein WO RE G O && J S zu⸗ 
ſamen gehoͤren / ſv iſts nicht widder vns / jo er aber 
diſſe zwey mith gewalt bey den Haren insane 
ziehen 


ziehen wil / wort des GEHORS GOTTYS/Soiſt 
nu abermahl hieraus ſchlieslich vnd vnleugbar / das / wie 
Chriſ#s ſagt / wer ſeine prediger hoͤret / der hoͤret jn ſelbſt / 
Denn Chriſtus iſt mit dem Vater vnd heiligen Geiſt / eben 
der / ſo durch warer prediger mund prediget / Darumbwer 
die warhafftige prediger hoͤret / der hoͤret Chriſtum / vnd 
ſeinen Vater / wer die warhafftige prediger aber verach⸗ 
tet / der verachtet Chriſtum / vnd ſeinen Vater / vnd iſt alſo 
das wort der rechtſchaffenen prediger ein wort des ge⸗ 
hoͤrs Gottis. | 
Das iſt aber vberaus ſehr lecherlich / das er heiſt alle 
diſſe flare ſpruche richten vnd verſtehen / nach dem Joh. v. 
Die todten werden horen die ſtimm ie des Sons Gottis / da 
ſich doch Chriſtus ſelbſt erkleret / ond ſehr klerlich zuuer⸗ 
ſtehen gibt / das er rede von den tobten die in den grebern 
ſind / vnd von der Aufferſtehung der todten / die in grebern 
ſind. Aber von diſſem ſpruch auff ein ander zeit mehr. 
Zum letzten citirt er auch den ſpruch Pauli. Gal. ij. 
Habt jr den heiligen Geiſt empfangen / durch die wercke 
des Geſetzes / oder aus dem gehoͤr oder predigt des glau⸗ 
bens ? Alda leſt der Schwermer in keinem wege jm recht 
ſein / das es das auswendige hoͤren vnd predigen / vom 
Glauben an Chriſtum bedeute / ſondern ſagt / Das gehoͤr 
des glaubens ſey ein einflus eines troͤpff lein ( das ſind ſeine 
eigne wort aus dem brunnen des lebens / eine offenbarung 
vñ annemung des lebendigen worts Gottis in der Seelen / 
Welche wort in der warheit nichts anders koͤnnẽ bedeutẽ / 
denn das das gehoͤr des glaubens eine cmpfahung ſey / des 
heiligen Geiſts / vñ der Gottheit im hertzen. Vnd mus alſo 
der hocherleuchte vnd hochfliehende geiſt Schwenckfeldt 
den heiligen Paulum / noch in die ſchulen fuͤren / als ſolt er 
ſo geſagt vnd geleret haben / Ihr habt den heiligen — 
Y | emp⸗ 


empfangen / aus der empfahung des heiligen Geiſts. Auff 
welche weiſe nicht Paulus oder der heilige Geiſt / ſondern 
ein trunckenboltz oder Schwermer zureden pflegt. 
Weiter mus man anſchen vleiſsig den text / vnd drauff 
gedencken / wo von Paulus handelt / Es war ein ſtreit z wi⸗ 
ſchen jm vnd den falſchen Apoſteln / die falſchen Apoſtel 
lereten / Sey gehorſam dem Geſetz / ſo wirſtu Seelig / Pau 
lus aber ſprach / Hoͤr du nur das Euangelion von Chri⸗ 
ſto / wie er fuͤr dich Gelitten / Geſtorben / Begraben / vnd 
Auffer ſtanden iſt / vnd gleube es / ſo wirſtu Seelig / das als 
ſo der ſtreit war / vnd handel von den zweierleien wercken 
das Geſetz thun / vnd hoͤren die lere vom Glauben an Chri⸗ 
ſtum. Nu wil der heilige Paulus ein zeichen oder gewiſſe 
proba fuͤrſtellen / vnd den Galatern in die hende geben / dar 
bey ſie ſelbſt mercken / vnd ſchier greiffen ſollen / welcher 
von den beiden teilen recht oder vnrecht habe / Sagt / liebe 
Galater / habt jr auch zunor ehe den heiligen Geiſt emp⸗ 
fangen / da ir viel mit des Gefenes wercken vmbginget / vnd 
iſts nicht war / das jr den heiligen Geiſt empfanget / da jr 
mit ernſt das Euangelion von Chriſto hoͤretet? Hat jr nu 
den heiligen Geiſt empfangen / da jr von hertzen gern hoͤ⸗ 
ret die lere vom glauben an Chriſtum / vnd da jr euch auff 
die ſelbigen lere Tauffen lieſſet / wie andere Chriſten von 
den Apoſteln bekeret / ſo koͤnnet jr ja gewis dabey abne⸗ 
men / ſpuͤren vnd mercken / das die ſelbige lere ſey der ware / 
vnd von Gott ſelbſt / durch die ſendung des heilige Geiſts / 
bewerter weg zur Seeligkeit. | | 
Letzlich / auff das man 1a klar ſehe / das das gehor des 
glaubens ein ander dingk ſey / denn das Chriſtus den hei⸗ 
ligen Geiſt in der Chriſten hertzen reichet / gibt / ſchenckt / 
vnd da wircket / ſo hore Paulum ſelbſt am ſelbigen ort / vnd 
das nach Sch wenckfeldts eigner dolmetzſchung / Der euch 
| nu 


nu den heilige Geiſt reichet / vnd thut ſolche thaten in euch / 
thut er ſolchs durchs Geſetzes werckẽoder durchs gehoͤr des 
glaubens? im Grichiſchen text iſt aus dem gehoͤr des glau⸗ 
bens. Hie haſtu / Chriſtlicher leſer drey vnterſchidene kerle 
(ſo zuredẽ ) Der erſte iſt C HR IJ Se NS der meiſter / der 
da reichet / gibt vnd wircket / ꝛc. Der ander iſt der heilige 
GE ISẽ / welchen Chriſtus reichet / vnd gibt in die hers 
gen der Chriſten / vnd das thun viv wircken die thait im 
hertzẽ / der letze kerle iſt das mittel oder vrſach / wodurch der 
meiſter ſolchs thu / nemlich das @EHOR des Glaubens. 
Darumb mus das gehoͤr des glaubens aller ding ein ander 
ding ſein denn Chriſtus / der heilige Geiſt oder ſein wir⸗ 
ckung in der Chriſten hertzen / vnd iſt der halbe die auswen 
dige predigt / vnd das auswendig (ware / ernſtliche / nd 
nicht heuchleriſche) hoͤren des h. Euangelij. . 
Bewei ſung / das Gott in bekerung der ſuͤnder / 


durch mittel handele. 
Bisher hab ich geſagt von etlichen einreden / Argu⸗ 
menten / oder Sophiſtereien / vnd felſchlich angezogenen 
ſpruͤchen Schwenckfeldts / damit er hat beweiſen wollen / 
das Gott durch kein mittel mit den armen ſuͤnder handele / 
nu wil ich auch mit Gottis huͤlff / noch etliche mehr bewei⸗ 
ſung anzeigen / vnd darthun / das Gott nicht alleine in na⸗ 
tuͤrlichen ſachen vnd mirackel / ſondern auch in Religions 
ſachẽ / oder die Seeligkeit betreffend / durch mittoͤl handele. 
Denn um erſten (wie oben berurt) ſo Gott auch in ſeinen 
vngewoͤnlichen wirckungen / als in mirakeln / mittel ge⸗ 
braucht / ſo volget das er ſolchs viel mehr thut / in gewoͤnli⸗ 
chen vnd ordentlichen / als die Seligmachung der ſuͤnder 
belangende. 
Zum andern ſagt Schwenckfeldt auch offt ſelbſt / das 
wir durch den glauben dis vnd jenes von Gott empfangẽ / 
als vergebung der ſuͤnden / gerechtigkeit / leben 26, Ergo ſo 


befennct er ſelbſt vñ luͤgenſtrafft ſein eigen maul / das Gott 
mit vns durch mittel handele / deñ der glaube an Chriſtum 
iſt je nicht Gott / ſo iſt er auch nicht ein menſch? Sondern 
er iſt ein ding / dadurch Gott mit den menſchen handelt / das 
heiſt maͤ nu gemeiniglich ein mittel / es heiſſe es Schwenck 
feld einen topff oder krug / oder wie es jn nur geluͤſtet / iſt er 
ja dem wort mittel vnd werckzeug ſo ghar bitter feind / alſo 
heubt er ſich ſelbſt auch in die backen / da er ſpricht an eim 
ander orth / Gott habe durch der Apoſtel dienſt zooo men 
ſchen am Pfingſtag bekeret, 

Zum dritten ſagt auch Chriſtus ſelbſt / Act. ir. Paulus 
ſoll auch ſein auſſer weltes werckzeug ſein / daraus leicht iff 
zumercken / das freilich auch die andere Apoſtel / ja alle 
rechte Prediger / Gottis werckzeug ſind / wie hernach kle⸗ 
rer ſol dargethan werden. 

Was wil aber Chriſtus mit ſeinen werckzeugen / als 
Paulo / vnd andern Apoſteln vnd predigern thun oder aus 
richten? wil er mit niemand nicht durch ſie handeln / wil er 
ſie jrgent in einen winckel verſtecken oder verhelen / das ſie 
jm verroſten? Nein trawen / ſondern ſie ſollen jm ſeine 
ſchafe weiden / vnd die verlorne ſchafe ſuchen / vñ zum rech 
ten hirten fuͤren / weiſen vnd leithen / Wie werden ſie aber 
ſolchs ausrichten? Chriſtus antwortet. Mar. xvj. Sie ſol⸗ 
len predigen das Euangelium vnd CTeuffen / auff das / wer 
da Glcubk vnd Getaufft wird / Seelig werde. Alſo macht 
Gott die arme ſuͤnder durch Paulum vnd andere ſeine 
werckzeuge oder diener gleubig / Leget durch ſie den grund 
ſtein / nemlich ſich in jre hertzen / gibt durch jr bawen vnd 
pflantzen gedeien. j. Cor, iij. Alhie iſt je klerer vnd heller 
denn die liebe Sonne am mittage / das Gott ſeine werckzeu 
ge habe / nemlich die Apoſtel oder Prediger / durch welcher 
predigen vnd leren er die arme ſuͤnder bekeret / gleubig vnd 
Scelig macht. H ij Zum 


AZum letzen findt man geſchrieben / Luc. j. Act.iif. Heb. j. 
Das Gott geredt habe durch den mund der heiligen Pro⸗ 
pheten von Chriſto / von der welt anfang her. Item Ehri⸗ 
ſtus ſagt / Wer euch hoͤret / der hoͤret mich / wer mich hoͤrct/ 
der hoͤret den Vater / denn ich rede nichts von mir. Item / 
Math. x. Ihr ſeidts nicht / die jr redet / ſondern der Geiſt 
des Vaters / der redet in euch. Alſo ſpricht auch Paulus 
das Chriſtus in jm zu den Corinthern rede / da er ſagt / 
Ihr ſuchet / das jr einmal gewar werdet / des / der in mir 
redt / nemltch Chriſti, Act. xxviij. ſage Paulus / Der heilige 
Geiſt habe geredt durch Eſaiam. j. Cor. xv. ſpricht Pau⸗ 
lus. Er habe viel gearbeitet im Euangelio / vnd bald dar⸗ 
nach verkeret er dieſelbige wort alſo / Ja nicht ich / ſondern 
die gnade Gottis / die mit mir iſt. Item / Rom. xv. iſt / Gott 
habe viel gethan durch Paulum mit predigen / vnd mira⸗ 
keln / die Heiden zubekeren. . 
Aus allen diſſen der ſchrifft zeugniſſen / it offenbar / 
das Gott alſo den mund der rechten prediger oder lerer re 
det / das wer ſie hoͤret / der hoͤret Gott / vnd das ſie ſeine mit⸗ 
tel oder werckzeuge ſindt / dadurch er mit den armen ſuͤn⸗ 
dern handelt / ſie bekeret / gleubig vnd Seelig machet. 
Ach was ſol man von der Teufeliſchen ſchwermerey 
viel ſahen 2 wenn das war were / das Gott gentzlich die 
mittel der predigt der heiligen ſchrifft / nicht geraucht die 
ſuͤnder damit zubekeren / gleubig vnd Seelig zumachen / 
So beduͤrfft man ghar nicht / weder heilige Schrifft noch 
Sacrament / noch der Prediger / Lerer / Apoſtel oder Pro⸗ 
pheten / Sondern die leuthe wuͤrden wol ſo Seelig in der 
Tuͤrckey / Tartarey / Heidenthumb ꝛc. Do man nichts we⸗ 
der predigt noch liſt / ne ch auch etwas weis / von Gott / heili 
ger Schrifft oder Sacrament / als in der Chriſtenheit / deñ 
das Schwenckfeld ſchwermet vnd fuͤrgibt / das bey dem 
cuſſerlichen menſchen die ſchrifft oder prediger ein wenig 


nutz ſchaffen / iſt lauter nichts. Denn ſo der inwendige 
menſche / one alle euſſerliche mittel der heiligen ſchrifft / 
vnd prediger / dermaſſen volk oͤmlich bekeret wuͤrde / das jm 
| Gott eine gantze heilige ſchrifft ins hertze ſchreibet / ſo 
muͤrde jm der auswendige auch wol folgen. | 
| Aus welchem abermal klar vnd offenbar iſt / das 
Schwenckfeldts ſchwermerey / wo nicht mit worten / doch 
mit der that / die gantze heilige ſchrifft / alle prediger vnd 
| lerer / alle Sact amenten / ja die gantze Religion als vntuͤch 
tig aus der Kirchen reuͤmet / ver wirfft / vnd eine Tuͤrckiſche 
Heidniſche barbarey anrichtet vnd ſtifftet. 
Dis ſey gnug zubeweiſen / das Gott durch mittel oder 
werckzeuge / mit den armen ſuͤndern handele / ſie zubeke⸗ 
ren vnd ſeelig zumachen / wiewol ſolchs alles bereit auch 
| zuuorn geſchehen / da ich beweiſet habe / das Gott durch 
ſein Wort / vnd Sacrament die arme ſuͤnder bekerc / gleu⸗ 
big vnd Seelig mache / vnd hette wol ſollen diſſe propoſi⸗ 
tion, das Gott durch mittel handele / tanq generaliorem 
vor jener fuͤrgehen laſſen / das er durchs wort vnd Sacra⸗ 
ment handele / wo mich die vnordnung des Schwermers 
dahin nicht gedrungen hette. | 
(O aber hie einer haben wolte / ein exempel der bes 
kerung / eins armen ſuͤnders / wie Gott ſolchs beide 
— durch erweichen des hertzen / vnd aus wen 
dig durchs wort wircke / ſo moͤcht er die bekerung 
Pauli / Att. ix. betrachten / vnd ein wenig beſehen / Alda 
wird er gewislich finden / das Paulus nach dem wunder⸗ 
werck iſt erſchrocken / wolte wol gerne hoͤren / von dem wa⸗ 
ren Gott vnd rechten Gottis dienſt / er weis aber noch 
nicht / wer der Gott ſen / der jn erſchricket / viel weniger weis 
er / wie er jm dienen ſoll. Derhalben fragt er / wer der Gott 
ſey / vnd da jm durch eine leibliche ſtimme geantwortet 
H nij wird / 

wird / er ſey Chriſtus / fragt er weiter / was ex ihun oder wie 
er jm dienen ſoll. 12157 | 

Alda iſt crſtlich durch ſonderliche wirckung Got⸗ 
tis / nur ſo viel ausgericht / das Paulus der warheit begi⸗ 
rig / vnd ſein hertz eroͤffenet / vnd erweicht it worden / die 
ware Religion zuhoͤren / wie Act. xvj. ſehr fein ſtehet / 
Das der Herr das hertz Lidae eroͤffnet habe / auff die 
rede Pauli vleiſsig achtung zugeben / Es hat aber Pau⸗ 
lus vmb der innerlichen erweichung des hertzen willen / 
noch nirgent einen rechtſchaffenen glauben / weis nicht 
was Chriſtus ſey / viel weniger wie man jm recht oder 
vnrecht diene / Derhalben mus von nothwegen zum gu⸗ 
then acker / der guthe ſame / die auswendige predigt oder 
lere kommen / welche jm erſt Chriſtus mit einer leibli⸗ 
chen ſtim / darnach Ananias durch mitwirckung des hei⸗ 
ligen Geiſts / ins hertz einſehet vnd einbildet. 

Alſo iſt auch des Kercker huͤters hertz / Act. xvj. durch 
ſonderliche Gottes ſchickung / vnd er weichung zubereitet 
zuhoͤren die warheit / aber er hat aus der innerlichen erwei 
chung des hertzens / noch nirgend nicht den rechten glauben 
bekommen / weis nicht was er thun oder laſſen ſoll / wer der 
rechte oder falſche Gott ſey / vnd wie man jm dienen ſoll / 
Darumb leufft er eilendts zu den Apoſteln / vnd ſchreikt / 
Ach lieben herrn / was ſoll ich doch thun / das ich Seelig 
werde / da ſie im aber predigen vnd leren von Thriſto / 
wird er recht gleubig. | 

- - Alſo helt ſichs auch mit dem Kammerer / der Koͤnigin 
aus AEthiopia. Act. viij. Vnd dem Cornelio Act. x. Welcher 
aller beider hertzè durch Gottis ſonderliche wirckung eroͤff⸗ 
net vii erweichet waren / aber ſte waren darumb noch nicht 
rechtgleubig / ehe ſte durch die aus wendige predigt / volkoͤm 
lich bericht worden. Alſo muͤſte der guthe ſame / 1 wort 

ottis 


Gottis in den guten / acker des erweichten hertzens komen / 
ſolte anderſt alda eine guthe frucht, / des waren glaubens / 
vnd Gott ſeeligk eit wachſen / vnd ſich ereugen. 

Eben auff diſſe weiſe helt ſichs auch mit dem geheil⸗ 
ten blinden / Johan. ir. Die meinung hats auch / da Chri⸗ 
ſtus ſpricht / Johan. iij. Da er den Apoſteln das Sama⸗ 
ritiſch volck zeigte / welchs zu jm aus der Stad ging Got⸗ 
tis wort zuhoͤren / Sihe ich ſage cuch / hebet ewre augen 
auff / vnd ſehet in das feldt / denn es iſt ſchon weis zur ernd⸗ 
te. Item / Matth. ix Da er das volck ſahe / jammert jn deſſel⸗ 
bigen / denn ſie waren verſchmacht vnd zerſtrewet / wie 
die ſchafe / die keinen hirten haben / Vnd ſprach zu ſeinen 
Juͤngern / die erndte iſt gros / aber der arbeiter ſind ſehr 
wenig / darumb bittet den Herrn der erndte / das er arbiter 

in ſeine ernte auſſende. | 

Solcher croͤffneten vnd hungrigen hertzen / Gottis 

wort zuhoͤren / ſind itzt ſehr viel in allen landen / ſonderlich 
da man die warheit nicht predigen darff / aber darumb 

ſind ſee freilich noch nicht rechtgleubig. 

| Diſſe excmpel der bekerung habe ich itzt wollen ans 

ziehen / damit zuerkleren / das die zubereitung / erz ffnung 
oder erweichung des hertzen / durch den heiligen Geiſt / 
noch nirgend nicht der rechte glaube ſey / ſondern der gute 
ſame Gottlicher lere oder worts / mus in den guten acker 
durch dies pflantzung vnd begieſſung (nemlich durch die 
Prediger) eingepflantzet vnd eingeſehet werden / wenn 
nu ſolcher guther Same in einen guthen acker / eines 
erweichten hertzen kommet / vnd beginnet einzuwuͤrtzeln / ſo 
mus man ja wuͤnſ chen / bitten / vnd on vnterlas von hertzen 
begerẽ / Gott wolte ſeinen ſegen vii gedeien geben / als denn 
gehets von ſtatten / vnd wechſt aus der Saat der lere / der 
rechte glaube vnd die rechte Gottſeeligkeit / one des 
vn 


vnd gedeien iſt alles ſeehen / pflantzen / begieſſen / ackern vi 
bawen| lawter vmb ſonſt / vnd vergeblich. Daraus iſt nu 
wol zumercken / wie ſchendlich vns Schwenckfeldt an⸗ 
leugt / als ſolten wir leren alles / nicht bey Gott / ſondern 
bey vnd in vnſer predigt / ſuchen damit Gott ſeine ehre zu⸗ 
ſchmelern vnd zurauben. 

Bis daher iſt mit Gottis huͤlff erweiſt worden / Erſt⸗ 
lich / das die heilige Schrifft Gottis wort ſey / Zum an⸗ 
dern / das auch Gott durch die predigt ſeiner lere oder 
wort / vnd durch dic Sacrament / mit den armen ſuͤndern 
geengſten / betruͤbten vnd beſchwerten gewiſſen handcle / 
ſie dadurch gleubig vnd Seelig mache / Zum dritten ſind 
auch alle Sophiſtereien / falſche argument vnd grundt 
Schwenckfeldts DE R WI D DER SAC HER 
verlegt / vnd zunicht gemacht. Nu wil ich auch ein wenig 
dauon ſagen / ob die heilige Schrifft noch ſo wol Gottis 
wort ſey als erſt / da ſie Gott geredt hat. Item / ob ſie eben 
alſo den armen ſuͤndern zur Seeligkeit duͤchtig / nuͤtz vnd 
guth ſey / wenn ſie jtzt rechte prediger oder lerer predigen / 
als wenn ſic dic ES / Chriſtus vnd Apoſteln ge⸗ 
prediget oder gehandelt haben. | 
Das die heilige Schrifft wie im anfang / da 

ſte Gott geredt hat / alſo auch itzt Gottis wort ſey. 

Denn Schwenck feld (wie oben gehoͤrt / var nichtiget 
ſchendlich das wort Gottis / oder die heilige ſchrifft / vnd 
hol hippelt ſic ſchmelich aus (als ein rechter mehrentreger) 
mit ſehr viel beſchwerlichen (wil itzt nicht ſagen Gottes 
leſteriſchen) worten / ſagende / die ſchrifft ſey nur ein tod⸗ 
ter buch ſtab / ein odem / ein ſchall / eine menſchliche ſtimme / 
vnd weis nicht mit was Teufeliſcher kuͤnheit / vnd helli⸗ 
ſchen kuͤnſten / er ſie verſpotten / verhonlecheln / vnd ver⸗ 
| nichtigen 


nichtigen wil. Item / er macht ein wuͤnderlichen ſeltzamen 
vnterſcheid / zwiſchen den Propheten / Apoſteln vnd nach⸗ 
folgenden predigern. Er ſpricht / die Apoſtel ſeind wol die 
ner des worts Gottes geweſt / Die jenige prediger aber / ſo 
nicht dermaſſen / wie Paulus bis in den dritten himel ent⸗ 
zuͤckt / auch nicht alſo gegenwertig von Gott die lere emp⸗ 
fangen / wie die Propheten vnd Apoſteln / ſondern haben 
nur in der heüigen Schrifft ſtudirt / ob ſie gleich darne⸗ 
ben auch jre eig de erfarung im hertzen haben / die ſagt er / 
ſeind nur ſchriz, iener / 2c. ſonderlich wenn die Prediger 
auch nicht felbſt rechte vnd ware Chriſten ſeindt / ſo meinet 
er jr predigen tauge vnd wircke gantz vnd ghar nichts. 
Widder ſolche gifftige / ſchendliche / ja Teufeliſche jr⸗ 
thuͤme / iſt erſtlich zuwiſſen / das / weil die heilige Schrifft / 
oder die lere von Gott in der Bibel geſchrieben / darumb 
Gottis wort heiſt / das ſie Gott geredt / wie ich oben nach 
der lenge beweiſet / ſo mus je notwendig folgen / das ſie mit 
nichten vmb jrgend erlicher vmbſtende / oder vmb al⸗ 
ters vnd der jar willen kan auff hoͤren / Gottis wort zu⸗ 
ſein. Derhalben ſagt auch der heilige Geiſt / das Gottis 
wort in ewigkeit bleibe / Pſal. cxix. j. Pet. j. Vnd damit 
ſolchs Schwenckfeld nicht allein auff das ſelbſtendige 
wort Chriſtum ziche (wie ers denn albereit thut ſo ſage 
Chriſtus von dem Geſetz klar. Matth. v. Das cher himel 
vnd erden vergehen werden / denn ein einig thuͤtelichen 
vom Geſetz / das nicht erfuͤllet werden ſol:e. Item / Math. 
xriiij. Himel vnd erden werden vergehen / meine wort aber 
werden nicht vergehen / wie ſolten ſie aber nicht vergan⸗ 
gen ſein / wenn ſie das erſte mal Gottis wort geweſt weren / 
da ſie Gott der Vater / ſein Son / vnd der heilige Geiſt ge⸗ 
redt hat / hernach aber nu nicht mehr / denn ſchrifft / te dter 
buchſtab worden ſein. Lb, 
Darnach ſo iſts je war / vnd bey den C - vnleug 
bar / 


bar / das Gott alſo ſein wore geredt hat / ſonderlich dic ze⸗ 
hen Geboth vnd das heilig Euangelium / das es gelten vnd 
wehren ſolte / bis an den Juͤngſten tag. Derhalben hat 
auch Chriſtus befohlen zupredigen / vnd die Sacrament 
zureichen / bis an Juͤngſten tag / Math. x. et vlt. j. Cor. xi, 
Eben darumb hat auch Gott ſeine zehen Geboth (welche 
die Schrifft / wie oben berurt / nennet die zehen wort Got⸗ 

Derhalben ſagt auch der heilige Geiſt / Johan. xx. 
Das dar umb die predigt vnd geſchichte Chriſti / von den 
Euangeliſten geſchrieben / vnd fo vleiſsig auffgehaben 
ſein / als koͤſtliche Perlein vnd Edelgeſtein / auff das die 
leute dadurch gleuben vnd Scelig wuͤrden / Weiter bezeu⸗ 
get der heilige Geiſt / das alles was geſchrieben iſt in der 
Bibel / ſey vnſerthalben / vnd vmb aller nachk oͤmlinge wil⸗ 
len geſchrieben / Rom. iiij. xv. ij. Timoth. ii. | 

Summa / es iſt eben ſo lecherlich / das man von diſſer 
frage diſ putirt / ob die heilige Schrifft oder die lere in der 
Bibel gefaſſet / noch Gottis wort ſey / wie ſic von anfang 
geweſt / vnd ob ſte noch dieſelbige krafft habe oder nicht / 
gleich als wenn man fragte / ob das Euangelion Pauli 
krefftiger vnd mehr Gottis wort geweſt were / wenn es erſt 
Chriſtus zu Paulo in dem dritten himel geredt / oder her⸗ 
nach / da ers geprediget / oder auff papir an die Roͤmer oder 
Galater geſchrieben / oder aber wens die Galater geleſen 
haben oder letzlich / wenn wirs jr nachkoͤmlinge leſen / hoͤ⸗ 
ren oder handeln. ty 

Ja es hat Gottis wort mehr krafft / das es durch die 
Propheten vnd Apoſtel geprediget oder geſchrieben / vnd 

| von 


hoͤrt worden iſt / vrſach / denn ſolche lere oder wort Gottis / 
iſt jnen nicht eigentlich jrent halben / ſondern vnſert halbẽ 
gegeben worden / wie der heilige Geiſt bezeuget. j. Pet. f. 
Was den heiligen Prophets offenbaret iſt worden / das ſey 
geſchehen / das ſienicht fuͤrnemlich jnen ſelbſt / ſondern vns 
dieneten / mit ſolchen jren geſichten / vñ weiſſagungen. Frei 
lich hat die ſehoͤne propheeey des Gottloſen Balaams von 
Chriſto / Num. xxiiij mehr krafft / wenn wir ſie teglich hoͤrẽ 
vnd leſen / denn da ſie erſt Balaam von Gott gehoͤret hat. 
Denn ſie war ſm gewislich ſcincthalben nicht offenbaret. 


Das einerley vnd gleiche krafft oder wirckung 
ſey / der Tauffe vnd predigt Chriſti / der Apoſteln 
vnd anderer geringen prediger. 

Was weiter von den predigern oder dienern Chriſti 
zuſagen / weil die heilige Schrifft oder lere in der Bibel 
gegruͤndet iſt / vnd bleibet Gottis wort / vnd hat itzt eben 
dieſ elbige krafft / als vorzeiten / ſo iſt zwar nicht ein ſonder⸗ 
licher groſſer vnterſcheid / Es hoͤre einer Jeremiam oder 
7 555 ſelbſt / oder leſe jrgent eine predigt oder ſchrifft / 
o ſte gemacht / ausgenommen das / wenn man ſie ſelbſt hoͤ⸗ 
ren moͤchte / man bis weilen mehr bewegt werden moͤchte / 
auch etwas fragen koͤnte / das wir in jrer lere oder predigt / 
noch nicht ver ſtanden hetten / Darumb ſage anch Chriſtus 
zu Thoma. Darumb das du geſehen haſt / gleubſtu / Seelig 
aber ſind die / ſo nicht ſehen / vnd gleich wol gleuben wer⸗ 
den / als wolt er ſagen / eben alſo werden die jenige Seelig 
werden / ſo vber jooo jar durch meine lere gleubig werden / 
als jr Apoſtel / weiche durch meine predigt bekert worden 
ſeid / vnd mich nach der aufferſtehung mit ewern augen ge⸗ 
ſehen habt. J ij Die 


\ 

von vns armen Chriſten gehoͤrt vnd geleſen wird / denn da 
es erſt von Gott zu den Propheten geredt / vnd von jnen ge⸗ 


Die heilige Schrifft zeuget / das wir durch die Taufft 
widder geboren werden / Eph. v. Item / das man dadurch 
vergebung der Suͤnden bekomme / Act. ij. Cut. #5, Nu hat 
Chriſtus nicht Getaufft / Paulus auch nicht viel / ſondern 
(weil es ein leicht werck iſt hat ers jrgent einem ſeiner 
diener befohlen / die doch Ehriſtum ſelbſt nie nicht geho⸗ 
ret / oder geſehen hatten / iſt nu darumb die Tauffe nicht 
alſo krefftig geweſt / als wenn Chriſtus ſelbſt ober Paulus 
getaufft hetten. Item / iſt aber dic Tauffe eben alſo krefftig 
durch Paulum / Titum / Timotheum / Auguſtinum oder 
Lutherum geſchehen / So it auch eben ſo krefftig die Abs 
ſolution vnd Predigt Gottis worts / es predige Paulus / 
Chriſtus / Judas / Auguſtinus oder Luther / wenn ſie e 
nur in einem rechtem / waren / vnd gegruͤndten verſtand / 
leren / predigen / auslegen / denn wenn ſie es in einem vn⸗ 
rechten verſtand handeln / ſo iſts nicht mehr Gottis / ſon⸗ 
dern jr wort. | F N 
Vnd iſt in diſſem punct der heiloſr Schwermer eben 
alſo toll ſthoͤricht / vnd zum rechten ſtocknarren worden als 
die Corinther waren / ſo ſich ruͤmeten / ſie weren 8 
oder jenem groſſen Apoſtel gelert / oder getaufft / meint | 
vnd hieltens auch gewislich darfuͤr / ſie hetten darumb ei⸗ 
nen ſonderlichen fur zog oder gros priuilegium fur denen / 
ſo von geringen perſonen bekeret oder getaufft waren / 
Lieſſen jnen auch trewmen / Petri oder Pauli predigt vnd 
Cauffe / hette viel groͤſſer krafft oder macht / den Apollinis 
oder andern / ſo die lere oon Chriſto ſelbſt nicht empfan⸗ 
gen hatten. aL | "Ra 
Aber Paulus iſt recht ſchellig vnd zornig daruͤber 
Denn er ſpricht alſo / das er vnd Apollo / vnd alle diener 
Chriſti / ſie haben einen nahmen / wie ſie wollen / ſie ſeind 
pflantzer oder begieſſer / Apoſtel oder jr ib" 
| ein 

warheit der lere behielten vnd lexeten/ der halben ſolten ſie 
eigentlich nicht darauff ſehen / wer ſic geleret oder getaufft 
hette / fondern in wes namen ſie getaufft / vnd ob jre lerer 
nen den rechten oder falſchen Chriſtum gepredigt hetten. 
Dierhalben iſt ſolther Schwenckfeldiſcher jrthumb 
lang von den Apoſteln verworffen vnd verdampt worden / 
wie aus der erſten zun Corinthern / vnd ſonſt leichtlich ab⸗ 
zunemen iſ. | | 
Das auch nicht ſonderlich viel dran gelegen ſey / wer 
da Predige / Lere oder Teuffe / ob er on alle mittel von Gott 
ſelbſt / oder durch menſchẽ beruffen ſey / ob er fuͤr ſich frum 
{cy oder nicht / wenn er nur recht rein vnd lauter Chriſtum 
prediget / vnd keinen Phariſeiſchen Sawrteig mit vnter 
menget / Iſt aus dem ſehr leicht zumerckẽ / das vnſer Herr 
Chriſtus / da er von den Apoſteln ward gefragt / ob ſie dem 
verbieten ſolten / der nicht ein Apoſtel Chriſti war / die 
Teufel in Chriſti namen auszutreiben / zu jn ſagte / ſie fol⸗ 
ten jn zufriden laſſen. Item / Paulus iſt fro / Philip. j. Das 
viel Chriſtum predigen / ob ſie gleich ſolchs aus neid / vnd 


keinem guten vorſatz thaten / vnd das auch heuch{criſche 


Chriſten / Chriſtum recht predigen konnen / ſoll hernach 


beweiſet werden. 


Das aber weiter Schwenckfeldt den ſprnch Jerem. 
xxiij.ſo offt anzeuget. Currebant & non mittebam eos, Sie 
lieffen vnd ich hatte ſie nicht geſandt / vnd wil daraus be⸗ 


weiſen / das der dinſt oder lere derer / ſo nicht vs Gott ſelbſt 
one mittel geſandt ſind / entweder ghar nichts oder ghar 


wenig tuͤge / oder wircke in den zuhoͤrern / iſt leichtlich dar⸗ 

auff zuantworten. ö | 8 
Denn niit dem beruff der Propheten / war auch ſtets 

ein ſonderlicher befehl an das volck Gottis / das ſie das r der 
. J ij jenes 


ſeind vnum / einer wie der ander / wenn ſic nur trewlich die 


Ws 


jenes thun oder laſſen ſolten / als Jeremiae war befohlen / 
er ſolte denen von Jeruſalem anzeigen / das ſie von der 
oder jener Abgoͤtterey abſtuͤnden / ablieſſen / ſich zu Gott 
bekereten / vnd rechte buſſe theten. Item / das ein ernſter 
befehlich Gottis da were / Der Koͤnig Juda vnd Stadt Je 
ruſalem ſolte ſich dem Babiloniſchen Koͤnig ergeben / dem 
befehlich Jeremiae / das es Gottis ernſter wille alſo were 


muͤſten die Juden gleuben / nicht darumb / das ers aus hei⸗ 


liger Goͤttlicher ſchrifft beweiſet / ſondern darumb / das er 
als ein Prophet von Gott one mittel geſand war / dem man 
kurtzumb gleuben vnd gehorſamen muͤſte. 
Danrgegen kamen die falſchen Propheten vnd ſagten 
Alſo / Gott hette jnen geheiſſen vnd ernſtlich befohlen / ſie 
ſolten dem volck anzeigen / das ſolche jre Gottis dienſte 
recht / vnd nicht Abgoͤttiſch weren / vnd das ſie ſich den Ba 
biloniern nicht ergeben ſolten / ꝛc. Derhalben ſprachen ſie / 
wie im ſelbigen capittel ſtehet / Es hat mir getreumet / dis 


vnd jenes. Item / Gott hats geſagt 2c. Vnd iſt alſo Gott ei⸗ 


gentlich nicht zuthun vmb den bloſſen beruff / ſondern vm 
den befehlich vnd lere / ſo die falſche Propheten verfelſch⸗ 
ten / wie denn Gott auff die ſelbige wort ſagt / dauon man 
itzt handelt / Sie wei ſſagen / vnd ich habe es nicht geredt. 

Vnd das auch die predigt Gottis Worts vnd Tauffe 
eben alſo krefftig ſey / es handele ſie nur wer da wolle / iſt 
aus dem klar / das die Apoſtel mchr leute bekeꝛet haben / 
denn Chriſtus / Auguſtinus vnd D. Luther mehr denn 


- Elias oder Jeremias / Es iſt freilich am mei ſten daran ge⸗ 


legen / wenn vnd wie Gott ſeinen ſegen vnd gedeien geben 
wil / vnd nicht an dem wer pffantze / begieſſe / ſcehe oder 
bawe / wenn er nur (wie Paulus ſagt) trew iſt / vnd nicht 
vnk raut fur den reinen witzen ſeehet / denn durch einen ſol⸗ 
chen ſamen pflegt Gott keine gute fruͤchte zugeben / — 


wachſen laſſen. 
| 


22.44 RT” 7 x 
- Re _ 


* 5 . 


» <a 
4 — „ 
o 


—_ 


Das auch ein heuchler (das nach mehr iſt Gottis wort 
recht vii nuͤtzlich handeln koͤnnce / iſt daraus zumercken / das 
Chriſtus auch den Gottloſen J da zupre dig / teuffen vnd 
wunderzeichen zuthun geſand hat / wilcher ſich one zweifel 
auch geruͤhmet hat / ſampt den andern Apoſteln / das ſein 
ampt vñ dienſt dermaſſen krefftig ſey / das jm die Teufel in 
Chriſti namen haben gehorſam ſein / vnd weichen muſſen. 

Item / Chriſtus bezeuget Math. vij. das am Juͤng⸗ 
ſten tage viel heuchler zu jim ſagen werden / Herr / Herr / 
haben wir nicht in deinem Namen CTcufel ausgetrieben / 
haben wir nicht in deinem Namẽ viel groſſe wunderwerck 
gcthan? derer dienſt vnd predigt freilich krefftig vii tuͤchtig 
geweſt / ſie aber ſeind gleich wol fiir ſich heuchler geweſt / 

ſolch blieben / vnd entlich geſtorben. £217 7 

Derhalben ſpricht auch der Herr Chriſtus zu den 

Apoſteln / welche ſich ruͤmeten / ſic hetten viel groſſes aus⸗ 
gericht in dem dinſt oder predigt / da er ſie hin geſand hatte / 
ſac ſolten ſich des nicht ruͤhmen noch frewen / ſondern des 
ſolten ſie ſich troͤſten / das jr name im himel geſchricben 
were / damit freilich angezeigt wird / das diſſe zwey ding / 
nemlich andern leuten predigen / vnd fur ſich ſelbſt ein 
rechter Chriſt ſein / weit weit voneinander zuſcheidẽ ſeind. 

Der Gottloſe Balaam wird gewislich auch offt ſcho⸗ 
ne predigt gethan / vnd Gott wird durch in etliche leute bes 
keret / vñ Seelig gemacht haben. Desgleichen hat auch Sa 
lomon ſcin lebenlangk nuͤtzlich geleret oder geprediget / vnd 

Pſalmen gemacht / vnd ſeind one zweifel durch jn viel leu⸗ 
te bek eret / gleubig vnd Seelig gemacht worden / ſo er dech 
viel jar vor ſeinem te de kein rechter Chriſt ( wie zubeſorgẽ) 
geweſt iſt. Alſo wird auch Dauid das jar vber / do er mit 
dem Ehebruch vnd mord beſchmeiſt / eder befleckt war / 

nicht vergeblich die leute von Gott geleret vnd vn ter weiſet 


haben. Hier 


Hierzu gehoͤret zu bekrefftigung vnſer meinung / da 
Ehriſtus den ſeinen befiehlet / ſie ſollen hoͤren vnd thun das 
jenige / welchs die Heuchler recht lereten / aber nach jren 
wercken ſolten ſic nicht thun / Math. xxiij. Da klar von vn⸗ 
ſerm Herrn Chriſto zuuerſtehen gegeben wird / das auch 
ein Hruchler recht wol vnd nuͤtzlich predigen vii leren kan / 
vnd das ſeine predigt in keinem wege zuucrachten ſey. 

Es iſt je lecherlich / das der Schwermer mit einem 
ſolchen jrthumb ans liecht kummen darff / denn kan ein pa⸗ 
pir von Paulo das wort oder lere Gottis zu den Roͤmern 
nuͤtzlich bringen / vnd krefftig jnen predigen / wie viel mehr 
koͤnnens menſchliche gedechtnis vnd ſinne thun? Solte ci⸗ 
nes menſchen natuͤrlich gedechtnis vnd verſtand nicht ſo 
gut ſein / auch nicht ſo wol das Goͤttliche wort / vnd befeh⸗ 
lich faſſen koͤnnen / als ein ſteinerne taffel / oder ein ſtuͤck 
papir oder pergament2 | 

Was ligt dran / ob mein oder S. Johans des Teufers 
finger Chriſtum zeige / vnd auff jn weiſe / wenn ich nur ſo 
wol / als er / Chriſtum weiſen vnd anzeigen koͤnte / vnd nicht 
ſrgendt neben hinzeigte. ps 

Es iſt der eben ſo wol Scelig worden / welcher von 
Judas getaufft / geleret / vnd zu Chriſto gebracht worden 
iſt / als / der / welchen Johannes der Teufer / Johannes der 

Euangeliſt / Paulus oder Petrus zu Chriſto geweiſet / ge⸗ 
fuͤhret vnd gebracht hat. bd EET 

Dis ſey gnug zur beweiſung / das die Soͤttliche war 

heit oder wort / vnd die Sacrament eben alſo krefftig vnd 

tuͤchtig ſeind / ſie werden von Chriſto / den frommen Apo⸗ 
ſteln oder von Juda / Balaam vnd andern heuchlern ge⸗ 

— vnd das wir nicht ſehen ſollen / ob vns Apollo 

aulus / Cephas / Titus oder Timotheus (welche alle eins 

ſeind / bekeret / oder getaufft haben / ſondern in wes nah⸗ 

291 men 


men ſie vns Getaufft / vnd zu weme ſic vns in jren predig⸗ 
ten geweiſet / gefuͤhret / oder zuſehen befohlen haben. 

Hilff lieber Gott / was wollen doch die arme Chriſten 
fuͤr einen glauben vnd troſt haben / wenn ſie ſolten erſt 
biſputirn vnd daruͤber zuradt gehen / ob die / welche ſie gele 
ret oder getaufft haben / den heiligen Geiſt im hertzen ge⸗ 
habt hetten / oder nicht / ob ſie heuchler oder rechte Chriſten 
geweſt weren. Item / ob ſie einen rechten oder vnrechten 
beruff von Gott gehabt hetten / 2c. 

Es verſeumete gewislich Chriſtus vbel ſeine liebe 
brawt / die Chriſtliche Kirche / ſo er nicht teglich ſolche le⸗ 
rer noch ſendete / die on mittel von Gott berufen / vnd jr 
lere von jm one mittel empfingen / wie die Propheten vnd 
Apoſtel / denn die ſeind alleine nach Schwenckfeldts 
Schwermerey / diener Gottis worts / die andern allzumal 
ſeind nur Schrifft vnd Buchſtaben diener / welcher dienſt 
nirgent ſo krefftig noch tuͤchtig iſt / als jener. Weil aber 
Schwenckfeld keinen ſolcher diener oder lerer / nennen 
kan / welcher itzt oder vor diſſer zeit / one mittel von Gott 
beruffen oder geleret worden iſt / es ſey denn ſach / das er 
ſich ſelbſt darfuͤr ausgebe / vnd von jedermanne darfuͤr 
wolte gehalten werden / ſo folget nothwendig / das die Kir⸗ 
che in funffzehenhundert jaren / keinen diener Gottis 
worts gehabt hette / ſondern eitel ſchrifftdiener / vnd alſo nu 
ſchier gan vnd gahr von Gott verlaſſen / verſeumet vnd 
veracht worden / vnd were alſo Chriſtus mit ſeiner Kirchen 
bis ans ende der welt nicht geblieben / noch jr recht vnd wol 
bey vnd vorgeſtanden. 

Mercke auch alhie vleiſsig / lieber Chriſt / das 
Schwenckfeld eben der rechte geſelle ſey / der Chriſtum 
ſeiner ehr beraubet / ſtilt / vnd gibt ſie einem menſchen vnd 
nicht wir / weil er haben wil / heiſſet vnd leret ( wie auch die 

Corinther thaten) das man auff die perſon ſehen ſoll / 
ſo dich bekeret / getaufft vnd zu Chriſto gebracht hat / 
vnd leſts in keinem wege gleich noch guth ſein / es ſey 
einer von Paulo / Cepha / Apolline / oder Juda bekerct 
vnd getaufft / wenn er nur recht zu Chriſto gefurt vnd ge⸗ 
bracht worden iſt. 3 

Aus diſſem 1} klar zuſehen / vnd jedermanne ſehr 
leicht abzunemen / das Schwenckfeld nicht zugibt / das als 
les allein an Gott / welcher das gedeien vnd ſegen geben 
mus / gelegen ſey / ſondern wil haben / es ſey faſt am mei⸗ 
ſten daran gelegen / ob der pflantzer vnd begieſſer ein rech⸗ 
ter Chriſt oder Heuchler ſey. Item / ob er einen rechten 
oder vnrechten beruff habe / aber von Gott ſelbſt one alle 
mittel / oder aber durch mittel beruffen ſey. 

Es moͤchte aber nu wol einer hie ſagen vnd fra⸗ 
gen / Iſt denn gar kein vnterſcheidt zwiſchen den Pro⸗ 
pheten / Apoſteln / Tito / Timotheo / Auguſtino / oder 
einem Heuchler? Antwort / Was die krafft des gepre⸗ 
digten Worts oder Warheit Gottis / jhre Tauffe / vnd 
der bekereten von jhnen / vnd Getaufften Secligkeit be⸗ 
langet / iſt kein vnterſcheid / Aber dis iſt die ware 
vnterſcheid zwiſchen denen / ſo durch mittel beruffen 
werden / vnd denen ſo one mittel von Gott beruffen 
feindt / das die lerer / als die Propheten vnd Apo⸗ 
ſteln / welche ohne mittel von Gott beruffen ſeindt / 
nicht jrren koͤnnen / vnnd man mus jhren reden vnd 
predigten kurtzumb gleuben / ob ſie gleich nicht alles 
durch die Schrifft beweiſen / Die aber / ſo durch mit⸗ 
tel beruffen / als Titus / Timotheus / Auguſtinus / vnd 
andere koͤnnen wol jrren / derhalben ſoll man jnen 


nicht weiter gleuben noch getrawen / denn ſo * ſie 
alles 


alles mit Gottis wort oder aus der heiligen Schrifft 
grundt beweiſen / erhalten / vnd gewaltiglich darthun / 
I 

Weiter iſt zwiſchen denen / ſo durch mittel bes 
ruffen / rechten Chriſten oder Heuchlern auch diſſe 
vnterſcheid / das der / welcher ſeine eigene erfarung de⸗ 
rer ding / ſo er Predigt / im hertzen hat / vnd darzu 
den heiligen Geiſt / viel beſſer / beſcheidener vnd rich⸗ 
tiger die Lere richten / handeln / vnd andern leuten 
fuͤrtragen kan denn der ander. Item / weil er Gott 
fuͤrchtet / ſo verfelſchet er ſein Wort nicht wiſſentlich 
noch williglich / ſondern iſt Trew / Vleiſsig vnd Em⸗ 
ſig in ſeinem Ampt / bittet auch Gott vmb gnade / vnd 
rufft jn an / er wolle zu ſeiner Pflantzung / zum Seen 
vnnd Begieſſen / ſeinen Segen vnd Gedeien geben / 
vnnd jhn darinne leiten / fuͤhren vnd helffen / Der 
Heuchler aber hat keinen ſolchen vorteil / ſondern wenn 
er die ware Lere / oder Wort Gottis / rein vnd lauter 
Predigen wil / ſo mus ers aus der Bibel / vnd rech⸗ 
ten vnnd Gottfuͤrchtigen Lehrern Schrifften vnd Pre⸗ 
digten klauben / vnd ins gedechtnis faſſen / vnnd alſo 
dem zuhoͤrer fuͤrtragen / oder fuͤrſagen / als ein Papa⸗ 
geier / der kan wol was lernen / vnd darnach nachſin⸗ 
gen / aber er verſtehets nicht / ja als ein code Papir oder 
ſteinerne tafel. 


Wie wol auch vnter den Heuchlern ein gros 
vnterſcheid iſt. Denn etliche haben auch groſſe vnnd 
Geiſtliche gaben zu Lehren vnd Predigen Gottis 
Wort | ja viel groͤſſere denn viel rechte Chriſten 
vnd Lexer / als iſt geweſen Balaam. Item / die / 

K ij welche 


welche ſagen werden / Herr Herr / haben wir nicht in dei⸗ 
nem namen Teufel ausgetrieben / vnd viel wunderwercke 
gethan? ꝛc. welche freilich auch hochbegabte vnd hocher⸗ 
leuchte von Gott lerer oder prediger geweſt ſein / vnd ſol⸗ 
cher prediger (habe ich leider ſorge) haben wir itzt ſehr viel 
in vnſern kirchen. 

Bis hieher hab ich geſagt von der heiligen Schrifft 
jrer wirckung / krafft / vnd dienern / Nu wil ich auch in der 
kuͤrtze ein wenig reden von andern Schwenckfeldiſchen 
jrthuͤmen vnd falſchen leren / die er in ſeinen buͤchern ge⸗ 
ſatzt vnd oͤffentlich an tag gegeben hat. 


Von der lere Schwenckfeldts / vom Glauben 
vnd Rechtfertigung. 


Ach dem der verruͤchte man vnd vnrugige Geiſt / 
weidlich geſchwermet / rechtſchaffene lerer in der 
lere angelogen / vnd vnter den leuten wol ausge⸗ 
tragen / ſein gift ausgeſpeiet / vnd das Kroten ge⸗ 
ſchlick ſchier ghar aus dem hertzẽ vnter die leute geſchmeiſt 
hat / fangt er auch an vns vnd D. Mar. Luth. heiliger ge⸗ 
dechtnis in der lere vom Glauben vnd Rechtfertigung zu⸗ 
ſtraffen / zutaddeln / vnd auffs ſchendlichſte / als ein rechte 
hadermetze / zunichtigen / Schwermet aber in dem ſo grob / 
vnd leufft ſo gewaltig an / als in dem vorigen / das er ſelber 
ſich nicht recht draus weis zuentrichten. Alſo mus denen 
widderfaren / ſo in einen verkarten ſinn gerathen oder 
kommen. 

Denn er ſagt vnd gibt Luthero vnd ſeinen ſchuͤlern / 
den lerern oder predigern felſchlich ſchuld / vnd tregt ſie 
aus durch gedruckte ſchrifft in der gantzen Chriſtenhei / 
als leren ſie nur von einem Hiſtoriſchen glauben / vnd das 
die ſuͤnder allein durch einen ſolchen glauben un 


get werden / ob ſie gleich ſuͤnder vnd boſe buben / vnd dit 
ergſte ſchelcke in der haut bleiben / vnd nimmermehr von 
ſuͤnden abſtehen / hertzliche rewe noch leid daruber haben / 
Velchs / weil es beides oͤffentlich erlogẽ / vii vnuerſchempt 
auff den fromen Luther / vnd andere lerer erdicht / vnd mit 
vngeſparter warheit jnen auffgelegt wird / achte ichs dar⸗ 
fuͤr / das es keiner widderlegung bedarff / ſonderlich bey de⸗ 
nen / welche jemals D. Mar. gehort / ſeine buͤcher oder pres 
digt geleſen haben / Wer es aber noch zur zeit nicht gele⸗ 
ſen / noch jrgents wo von jm gehort / der mag es noch leſen / 
beſichtigen vnd ſich der ſachen vleiſsig erkuͤndigen / ob D. 
Luth. vnd andere lerer / alſo wie jn Schwenckfeld ſchuld 
gibt / oder anderſt leren / ſchreiben vnd predigen. 

Alſo habẽ wir kuͤrtzlich gehoͤrt / was vns der Schwenck 
feld ſchuld gibt / vnd wie felſchlich er vns in vielen dingen 
anleuget / nu wollen wir auch hoͤren / was er vor ſich von 
dem glauben narret / vnd wie Schwermeriſch er von ſol⸗ 
chen hohen himliſchen dingen ſchreibet. 

Denn er beſchreibet den glauben alſo in ſeinem buch / 
vom Cuangelio / Folio lxj vnd lxij. Das er ſey ein troͤpff⸗ 
lein von dem weſen Gottis / ja er ſey das weſen Gottis ſelbſt 
in vnſer hertz eingegoſſen / Solche ſeine beſchreibung beg 
weiſet er erſt mit diſſem falſchen vngrund / da er ſpricht / 
das alle Geiſtliche gaben / ſo den menſchen gegeben wer⸗ 
den / ſollen ſein Gottis weſen / ja Gott ſelbſt / welchs doch 
falſch iſt / nd wird nimmermehr von jm beweiſt werden. 
Das widderſ piel aber wil ich mit Gottis huͤlff leichtlieh / 
vnd bald beweiſen. Denn fuͤrs erſte / ſo ſind je die Geiſt⸗ 

liche gaben (wie auch die ſchrifft bezeuget) mancherley / 
Gottis weſen aber iſt nicht mancherley / ſondern nur einer 
ley. Zum andern ſagt der heilige Paulus ſelbſt / das die ga⸗ 
ben ſeind wirckung Gottis / oder des heiligen Geiſts in 
K ij vns 


vns. Derhalben ſo wenig der Schoͤpffer vnd Creatur 
ein ding ſeindt / alſo wenig kan ein ding ſein / Gott 
vnd ſeine wirckung / die Geiſtlichen gaben / als glaub xc, 
Darumb ligt diſſer grund Schwenckfeldts mit ſeinem ge⸗ 
bew gantz im dreck darnider. 

Zum andern / beweiſet er ſeine meinung mit dem 
ſpruch Pauli / Hebreorum xj. Fides eſt hypoſtaſis rerum 
ſperandarum, Da mus jhm das Grichiſch wortlein 
£705«012, das weſen Gottis bedeuten / ſein / vnd heiſſen. 
Es bedeut aber das woͤrtlein alda in der warheit ci⸗ 
gentlich nichts anders / denn zuuerſicht oder wartung / 
wie in der Grichiſchen dolmetzſchung des xxxix Pſalms 
ſehr fein zuſehen / ja es wirdt auch daſſelbige wort / 
Heb. iij. auff diſſe meinung gebraucht / Aber von di⸗ 
ſſem woͤrtlein vnd dem ſpruch / Hebre. xj. hab ich nach 
der lenge mit ſehr guthem grund / im erſten teil mei⸗ 
nes Buͤchleins von dem Glauben / ein wenig weitleuff⸗ 
tiger gehandelt / So der Leſer wil / kan ers alda ſuchen 
vnd leſen. a | 

Vnd iſt das Schelmenſtuͤck Schwenckfeldts in 
diſſer Diſputation von dem Glauben / ſonderlich fuͤr 
allen dingen zumercken / welchs er gebraucht / in aus⸗ 
legung diſſes ſpruchs. Denn er hat jhn alſo gedeud⸗ 
ſchet / Wir ſindt Chriſti teilhafftig worden / ſo wir 
anders den anfang S E J NE S weſens bis ans 
ende feſt behalten / ſo er doch ſehr wol weis / das dis 
woͤrtlein SE J NES nicht im Grichiſchen text iſt / 
Welchs er widder ſein eigen gewiſſen hinzugeſatzt / 
vnd nach ſeinem gutduͤncken hinan geflicket hat / damit 
ſeine Schwermerey zuerhalten / zuſchmuͤcken vnd zu⸗ 


putzen / vnd wenn alſo ein jglicher Fantaſt oder Schwer⸗ 
mer 


mer zur heiligen Schrifft etwas darzu oder daruon 
thun wil / was jn geluͤſtet / was wird doch die leng fur ein 
gewir vnd gemenge werden? | 

Alſo haben wir gehort vnnd vmbgeſtoſſen den 
Schedlichen jrthumb Schwenckfeldts von dem We⸗ 
ſentlichen glauben / Wir aber achtens dafuͤr / das es 
gantz vnd ghar nicht vonnoͤthen ſey / vnſer meinung 
vom Glauben zuerzelen / oder auch zubeſtetigen / oder 
confirmirn, weil ſolchs reichlich / vberfluͤſsig vnd herr⸗ 
lich gnug von vielen geſchehen / auch zum teil von mir 
in meinem Buͤchlein vom Glauben / welchs noch auff 
diſſe ſtunde von den Widderſachern nicht verlegt noch mit 
warheit angefochten worden iſt. 

Was nu weiter antrifft / Schwenckfeldts mei⸗ 
nung von der Rechtfertigung / in dem iſt er ſehr vn⸗ 
beſtendig / wetter wendiſch / vnd ein rechter fahrender 
ſchuͤler. Bisweilen helt ers mit dem Sſiandro / in dem / 
das er ſagt / Wir werden durch die Einwonung Got⸗ 
tis / oder durch die weſentliche Gerechtigkeit Gottis ge⸗ 
rechtfertiget / Bisweilen ſpricht er / Die newigkeit vnd 
eingegoſſene liebe ſey vnſer Gerechtigkeit / darinne er 
mit dem Interim ſtimmet / Darnach lehret er auch / 
die guthen Wercke ſollen auch ein theil ſein vnſer Ge⸗ 
rechtigkeit / in welchem er ein rechter Papiſt iſt. 


Dieweil aber bisher viel Schrifften vnd geo 
genberichte vieler frommen gelerten / vnd ſtandhaff⸗ 
tigen mennern / oͤffentlich im druck ausgangen ſeindt / 
widder ſolche Secten / darinne klerlich / deutlich / 
vnnd warhafftiglich die jrthuͤme verlegt / vnnd was 
FJalſch / Vnrecht / Bos oder Guth / geſtrafft vnnd 

| angezeigt 


angezeigt worden / wil ich den leſer darauff gewiſen haz 
ben / das er ſich in den ſelbigen buͤchern des erholen wolle, - 

Von ſeiner lere von guten wercken wil ich itzt nicht 
viel ſagen / denn ich habe es nur kuͤrtzlich entworffen / vnd 
in einer ſumma angezeiget / das er ſte machet zum teil vn⸗ 
ſer Gerechtigkeit / oder ja zum wenigſten / als noͤtig zur 
Seeligkeit / wie auch D. Maximus Geitz / dauon auch 
Gott lob gnug geſchrieben / vnd von vielen gewaltiglich 
das widderſpiel beweiſt iſt worden. 

Das iſt aber vberaus verdrislich / das er ſo Sycophan⸗ 
tiſch / hinderliſtiſch / vnd ſchelmiſch etliche ſpruͤche aus D. 
Martini buͤcher zwacket (darmit der man Gottis hat be⸗ 
weiſen wollen / das wir nicht durch die wercke / ſondern 
durch den glauben an Chriſtum gerecht vnd Seelig wer⸗ 
den) vnd verkeret ſie alſo / vnd machet den armen leuten ei⸗ 
nen ſolchen blawen dunſt fuͤr die naſen / das ſie zu tauſent 
heiligen ſchwuͤren / als verwuͤrffe Luther alle gute wercke / 
wie jm denn anch die heiloſe Papiſten felſchlich ſchult ge⸗ 
ben / vnd jn ſchentlich anliegen. | 

Aber mit welchem groſſen vleis / beſcheid / vnd ernſt 

D. Martinus / Seeliger gedechtnis vnd andere vnſere le⸗ 
rer von guten wercken geleret / geſchrieben vnd geprediget 
haben / vnd noch heutiges tages leren / iſt / Gott lob / derma⸗ 
ſſen jedermanne bekant vnd offenbar / das ſolche Papiſti⸗ 
ſche vnd Schwenckfeldiſche grobe greiff liche lůgen / bey 
keinem der warheit liebhabenden raum noch ſtat finden 
werden noch haben muͤgen. 

Von dem Geſetz Gottis aber leret diſſer ſchwermer 
alſo / das man oͤffentlich / klar vnd leicht ſehen / mercken vñ 
ſpuͤren kan / das er ſampt allen ſeinen groſſen himliſchen 
offenbarungen / ein lauter / loſer vnd arger Papiſt vnd 


Sophiſt ſey. Denn er ſagt vnuerhelens alſo / das —— 
rechte 


rechten Chriſten allerding muͤglich / ja auch leicht ſey / das 
Geſetz Gottis volk omlich zuhalten vnd zuerfuͤllen. Dar⸗ 
aus denn gewislich folget / vnd ers nicht wird leugnen 
koͤnnen / vnd wenn tauſent Schwenckfeldt auff einander 
ſeſſen / vnd alle jre himliſche kunſt zuſamen brechten / das er 
ſampt ſeinen heiligen keiner vergebung der ſuͤnde noch 
keines Vater vnſers beduͤrffe. | 
Diſfen groſſen/ groben / falſchen vnd ſchedtlichen jr⸗ 
thumb / dadurch die gnade von vergebung der Suͤnden / ja 
hriſtus ſelbſt vberaus ſehr verdunckelt / verkleinert vnd 
vntergedruckt wird (wie denn auch von den Papiſten ge⸗ 
ſchehen) haben viel lerer bisher / in ſonderheit aber D. 
Mart. gewaltiglich verleget / das es itzt meines verlegens 
nicht bedarff / wil derhalben etwas von einem ſeiner Ar⸗ 
gument / kuͤrtzlich ſagen / vnd es deutlich verlegen. | 
Er zeucht viel ſpruͤche an aus Dauid vnd Johanne / 
darinne ſtehen faſt diſſe wort. Die Gottfuͤrchtigen HALC# 
TEN Gottis wort vnd geboth. Da da meint der Schwer⸗ 
mer / habe er ein gewonnen ſpiel / frolocket vnd bochet ſehr 
drauff. Denn er lehret vnd ſchwermet alſo / das es ſoll ſo 
viel heiſſen vnd bedeuten / als koͤnten die Gottfuͤrchtigen 
die Zehen geboch Gottis volk oͤmlich erfuͤllen. Aber er 
ſcheuſt ſehr weit vom ziel / vnd thut einen weidlichen fel⸗ 
ſchus. Denn Chriſtus ſpricht / Johan. xv. vnd xvij. Seine 
Juͤnger haben ſein wort GEHALTEN / welche doch 
(wie aus der Euangeliſchen hiſtor ien abzunehmen) ſehr 
ſchwerlich vnd vnuolkoͤmlich Gottis gebot gehalten / vnd 
feinen willen erfuͤllet haben. Derhalben ſo heiſt eigent⸗ 
da Gottis wort oder gebot halten / eben ſo viel / als die war⸗ 
heit der religion behalten / vnd mit einem ernſt trachten 
Gottis willen zugehorſamen. 80 
Hilff lieber Gott / ſtewre vnd wehre den heiloſen 
WIe | 4 Schwer⸗ 

Schwermern / welche alſo die lere vom Geſcs / von der 


Chriſto ſelbſt verfinſtern / vertunckeln vnd verfelſchen. 

Zum beſchlus / das ich einmal aus dem Stenckfeldi⸗ 
ſchen Teufeliſchen ſtanck vnd vnflat heraus komme / ſage 
ich fuͤrwar fuͤr mein perſon / das ich alle mein lebentag 
nicht ein Schentlicher buch geleſen noch geſehen habe / 
darinne ſo groſſe ding / mit ſo loſen / nichtigen vnd ſchalen 
poſſen vnd lamen fratzen beweiſet / gefaſſet / vnd verteidingt 
wuͤrden / als eben in Schwenckfeldts Schwermerſchriff⸗ 
ten / vnd darinne groͤſſere kunſt vnd geiſtliche erleuchtung 
fuͤrgegeben / vnd doch mit der that weiniger beweiſet oder 
ausgericht wuͤrden. 

Er ſchilt D. Lutherum ſehr hefftig / das es jm vnd al⸗ 
len ſeinen vberaus ſehr gemangelt hab am erkentnis Goͤti⸗ 
licher dinge / vnd ſonderlich am vnterſcheid derſelbigen. 
Der Schwermer aber kan vorſeiner Eſeliſchen grobheit 
nicht ſehen / das er ſelbſt der rechte geſelle ſey / ſo alles durch 
einander menget / vnd es alſo ſeltzam durch den hatin trei⸗ 
bet / das man nicht weis ob es gehawen oder geſtochen ſey / 
Denn die rechte lere von Gott / ſeinem erkentnis / vnd ſeine 
gaben mus jm alles ſelbſtendig vñ das weſen Gottis ſelbſt 
ſein vnd heiſſen. Das wortGottis iſt jm ſelbſtendig vnd das 
weſen Gottis ſelbſt. Das Euangelium iſt bey jm ſelbſten⸗ 
dig vnd das weſen Gottis ſelbſt. Das wort des gehoͤrs iſt 
jm ſelbſtendig vnd das weſen Gottis ſelbſt. Das waſſerbat 
der widdergeburt iſt im Gottis weſen ſelbſt. Der Glaub 
iſt jm ſelbſtendig vnd das weſen Gottis ſelbſt. Die Ges 
rechtigkeit iſt jm ſelbſtendig / vnd das weſen Gottis ſelbſt. 
— Geiſtliche gaben ſind im Goͤttlich weſen vnd Gott 
elbſt. | 


recht 


ſuͤnde / vom Euangelio / von vergebung der ſuͤnden / vnd 


Iſt das von der Sceligfeit des armen Sunders 

recht geleret? Wiltu Seelig werden / ſo muſtu erſtlich 
das ſelbſtendige Wort and Euangelion / welchs das weſen 
Gottis ſelbſt iſt / habẽ / durch daſſelbige weſen bekommeſtu 
darnach ein ander weſen / ſo das inwendige wort vnd gehoͤr 
Gottis genennet wird / durch das inwendige gehoͤr beke m⸗ 
meſtu abermal ein ander weſen Gottis / welchs da heiſt der 
Glaub / vnd durch den ſelbigen glauben befommeſtu nech 
ein ander weſen Gottis / nemlich die Selbſtendige Gerech 
tigkeit / Vnd wenn du nu ſo viel weſen eins nach dem an⸗ 
dern bekommen haſt / als denn wirt dir eine gantze heilige 
Scchrifft in dein hertz geſchrieben werden / der wirſtu fol⸗ 
gen / vnd nicht der euſſerlichen / die ſich nach deinem glau⸗ 
ben richten mus / vnd alſo wirſtu ein durch Gegoͤtterter 
menſch werde / Ja ein junger Stenckfeld oder ſchwermer 
moͤchſtu wol werden. | + FLY 
Wolan fuͤrchte Gott wer da wil / denn es iſt ſein rech⸗ 
tes vr teil / weil wir die liebe zur Warheit nicht haben / ſo 
ſchicket cx vns ſolche Teufeliſche Schwermer vnd vnru⸗ 
gige Geiſter mit krefftigen jrthuͤmen / welche wir darnach 
far groſſe Propheten annehmen / ſie ſchier fiir Gotter ans 
beten / auff den henden tragen / Vnd mit jnen ins ewige 
Helliſche fewr vnd ver damnis faren muͤſſen / vnd von 
Gott geſtoſſen werden. | 
Der Ewige / Almechtige / Guͤtige vnd Gnedige Gott / 
behuͤte al die ſeinen / fiir diſſes Schwermers jrthumb 
vnd andern gnediglich / amen. - 
| | L ij Vermanung 


Vermanung Nicolai Galli / das 


ampt Goͤttlichs worts in ehren zuha⸗ 

ben / wider Schwenckfelds Geiſt / vnd ge⸗ 
0 woͤnliche verachtung. 
| S iſt lange zeit bisher die gemeine klage aller 

trewen Chriſtlichen prediger geweſen / vber die 
ſchendliche verachtung Goͤttlichs wortzs / da Gott 

ſo reiche vberfluͤſsige weide deſſelben wider geben 
hat / auff die geweſene duͤrre vnter dem Bapſtumb / das die 
leute itzt gleich wie das geile vihe / ſo bis an bauch in guter 
weide gehet / etliche fuͤr geilheit ſchier nicht mehr wiſſen / 
welche blumen ſie eſſen / Das 4 welche jre prediger ſic 
wol hoͤren mggen / die jnen gefielen / etliche ſind jrer aller 
faſt ſo ghar ſadt / das ſie ſchier keinen mehr moͤgen hoͤren / 
ſonderlich die nichts anders predigen oder predigen koͤn⸗ 
nen / denn bus bus / glaub glaub / vnd was ſie vorhin mehr⸗ 
mals gehoͤrt haben / Die aber zuweilen noch etwas hoͤren / 
thuns zum groͤſſern teil mehr aus gewonheit oder heuche⸗ 
ley / denn das ſie mit ernſt da begereten etwas zulernen / vnd 
ſich des zubeſſern / gleich wie das ſatte vihe / das mit anderm 
auff die weide gehet / nicht zuweiden / ſondern das es allein 
in der weide ſpaciret / auch wol das / welches andere / die da 
hungerig ſind / genieſſen ſolten vnd was vneer die 
fuͤſſe trit / das iſt / frumme trewe prediger / welche jrem ampt 
nach / nicht alweg reden was man gern hat / helffen druͤcken 
vnd wol etwas mehr thun. 

Solche nu gleich Epicuriſche verachtung Gottes al⸗ 

lerreichſten ſegens im wort dieſer letzten zeit / iſt vnmuͤg⸗ 
lich / das ſie nicht ſchwerlich von Gott ſolte geſtrafft wer⸗ 
nen / Wie Lutherus heiliger gedechtnis / vnd andere neben 


vnd nach jm offt gnug gedrewet haben. Aber * bf 
ra 


ſtraff ja nicht ausbleibe / ſo muſſen ſolche warnung eben ſo 
wol / als das wort ſelbs veracht ſein vnd bleiben. a 
Vnter andern gemeinen ſtraffen aber die ſich albe⸗ 
reit zum teil gefunden haben / als Krieg / Teurung / Peſti⸗ 
lentz doch dahin nicht muſſen gerechnet werden / auff das 
die rechte eigentliche ſtraff ſolcher ſuͤnden vollends her⸗ 
nach folge) findet ſich zum anfang ſolcher ſtraffe itzt wi⸗ 
der darzu fein / dieſe durch den geiſt Stenckfeldts / welche 
zwar vor mehr auff der bane geweſen / nemlich / da die leut 
zuuor mit hauffen geneigt / vnd gleich gefliſſen ſein / wie 
vor gehoͤrt / Gottes wort zuuerachten / das dieſer Geiſt itzt 
jnen darzu zuſteur kumpt / vnd leret ſic ſolche verachtung / 
das ſie eben recht daran thun / ja noch darzu groſſe ſuͤnde 
vnd Abgoͤtterey begehen / wenn ſie ſouiel von der predig 
Guutlichs worts wuͤrden halten / wie ſie bisher von vns ge⸗ 
leret vnd vermanet ſind. 912355 
Gluͤck zu nu lieben herrn / gluͤck zu / zu dieſem newen 
prediger / der iſt itzt der rechte zu dieſer zeit / vnd fuͤr dieſe 
leute / der kan die verechter der predigt vnd prediger Goͤtt⸗ 
lichs worts / nicht allein abſoluirn von ſuͤnd vnd ſtraff / ſo 
jhnen des halben angezeigt wird / ſondern ablas vnd gnad 
darzu geben / das jr darauff predig vnd prediger binfuͤrt / 
nicht allein moͤget vnd ſollet frey verachten / ſondern das 
der Luͤgen vnd Mordgeiſt gewislich auch mitſuchet / ſie 
entlich von der Cantzel ſtoſſen / als die euch aus der ſchrifft 
vnd predig ein Abgott machen. Vnd wenn jr alſo der pre 
dig vnd prediger frey ſeit / das jr denn frey on alle ſchew / 
mit ewrem ſchwermer ſchwermen muͤget / was einem je⸗ 
den ſein Geiſt einbleſet. 7 
Ich erſchrecke / weis Gott / dieſes gerichts Gottes vber 
die verachtung ſeines worts vnd prediger / wenn ich dran 
gedencke / denn mich dabey dunckt / _ als 8 ich 
: " off 


Gott alſo vrteilen. Wolan ſr verechter / weil jr nicht auff⸗ 
hoͤren wollet / meine ſonderliche gnade vnd gabe dieſer letz⸗ 
ten zeit / die predigt meines worts vnd prediger zuucrachs 
ten / So wil ich euch des verachtens gleich gnug geben / da 

habt jr ſchon prediger / die euch zur verachtung vollends 

helffen ſollen / das jr nur getroſt jmer dahin verachtet on 

alle ſchew / vnd meinen ſollet / jr thut auch recht vnd wol 
daran / bis jr allen verſtand rechter lere vnd erkentnis der 
Seelig keit ghar verlieret / vnd im dunckel eittel himliſcher 
weisheit / andacht vnd geiſtligkeit alſo zum Teufel fah⸗ 
ret / vnd jm in den rachen hinein rennet, . 


Was aber dieſer Stenckſeldiſche Geiſt hierzu nicht 
ausrichtet bey vielen / die noch etwa moͤgen erkennen / das 
die verachtung der predigt vnd prediger vnrecht ſey / aber 
darin nicht deſter weniger fortfahren / ſo mus doch ſolche 
verachtung von jr ſelbs finſternis des verſtands entlich mit 
bringen / alſo wenn darnach jrthumb der lere beginnen 
fuͤrzufallen / das dieſelben verechter oes worts bald irre 
werden / zuplatzen vnd luͤgen fuͤr warheit annehmen / Zu⸗ 
dem das Gott auch noch hieruͤber aus gerechtem gericht 
verhenget / vnd ſouiel mehr ſtarcker jrthumb vber die ver⸗ 
echter leſſet komen / Wie Paulus ſpricht / vnd nach der 
Apoſtel zeit vnter dem Bapſtumb alſo iſt ergangen / dar⸗ 
umb das ſte die liebe zur warheit haben fahren laſſen / das 
ſie Seelig wuͤrden / wird jnen Gott krefftige jrthum ſen⸗ 
den / das ſie gleuben der luͤgen ꝛc. ij. Thes. ij. Vnd wir 
derhalben von dex warheit Goͤttlichs worts werden ko⸗ 
men / das es keiner verfolgung darzu wird beduͤrffen / al⸗ 
lein durch eitel verfuͤrung der lere / Rotten / Secten vnd 
Irthumb / welche itzt bereit zum teil verhanden ſind / vnd 
noch kuͤnfftig folgen werden. D ö 
| . n 

Vnd ob ſie ſchon hie wider viel laſſen duncken / es hab 
kein noth / ſie haben die rechte lere gewis gnug gefaſt / das 
ſie niemand dauon verfuͤren ſoll / wenn ſie gleich nicht viel 
zur predigt gehen / ſo it doch Gottes drauwng hierin mehr 
zuachten / denn ſolcher duͤnckel. Vnd hats / meine ich / ja die 
erfarung dieſe etliche jar her leider gnug vnd alzuuiel ge⸗ 
ben / wie leicht die leuth jrre gemacht / vnd von der warheit 
des Euangelij in abfall gefuͤrt ſein / alſo das durch luterim 


vnd Adiaphora nicht allein gemeine / auch gelerte guther⸗ 


tzige leut die Gottes wort gleich lieb gehat / vnd ghern mit 
gehoͤrt haben / ſo bald irgent ein newe Interimichen ge⸗ 
ſchmidet ward / betrogen ſeind / ſondern etliche der fuͤrnem 
ſten ſelbs / die andern dadurch ver furt vnd betrogen haben. 

Da Gott auch gleich aus ſondern gnaden vnterricht / 
vnd warnung wider dieſelben verfuͤrung gnug geſchickt / 
hat man dieſelben zum mehrer teil nicht allein nicht an⸗ 
nehmen / ſondern auch weder hoͤren noch leiden woͤllen / 
darzu ſcheuslich geſchendet vnd verfolgct. 

Welchs abermals ein ſonderliche zurichtung darzu 
iſt / von groſſen leuten angefangen / dem andere nu deſter 


mehr folgen moͤgen vnd werden / das wir zuletzt ja vmb rei⸗ 


ne lere vollends komen wollen vnd muͤſſen / wenn man auch 
vnterricht nicht mehr leiden / ſchweig denn hoͤren wil. Iſt 
auch fuͤr Gott ein rechter fuͤrſchub darzu / das wenn die 


jrthuͤmb Hinfurt nu mehr daher fallen / Gott dieſe gabe 


ſeines Geiſts dargegen auch einzeucht / dadurch die leuth 
klerlich dawider vnterricht vnd ernſtlich ver warnet wer⸗ 
den. Welchs gericht Gottes vnd ſtraff itzt ſchier geſpuͤret 
iſt / bey O ſianders ſchwermerey / vnd dieſer Stenckfeldes / 
Denen es zuforderſt gebuͤret hie zuwachen / die gehen ent⸗ 
weder mit linderung vnd mittel ung vmb / oder ſchweigen 
ghar ſtill. Damit ſoll den jrthuͤmen gewehret / vnd die ſache 
der 

erhalten / guth werden / ſciſicet. Aus welchem allem verluſt 

PSs es an 


der Kirchen / dic beilage Goͤttlichs worts hinfort rein zu⸗ 


der warheit / in Deudſchland gewislich zubeſorgen / vnd zu 
ſeiner zeit wol in kuͤrtz folgen wird / wo man nicht Gott mit 
_ vmb gnade bittet / vnd ſich ſelbs anders in die ſach 

icket. c L554 
2 Derhalben / ſouiel nu dieſen jrthumb Schwenckfeldts 
belanget / dancken wir erſtlich Gott fuͤr den bericht / ſo er 
bald dawider geben hat / in vorgehendem buch / darin der 
heuptirthumb eigentlich angezeigt / vnd mit ſtarckem grunt 
Goͤttlichs worts gnug verlegt wird / des ſich Chriſten da⸗ 
fiir zuhuͤten vnd zubewaren danckbarlich brauchen woͤllẽ. 

Zum andern / weil der Schwermer fuͤrnemlich da⸗ 
durch heilige Schrifft / muͤndlich wort oder lere vnd Sa⸗ 
cramentlerct verachten / das ſie vntuͤchtige mittel vñ werck⸗ 
zeuge ſein ſollen / die Seeligkeit dadurch zuempfangen / 
So ſol dagegen jederman eben darumb zum hoͤchſten dar⸗ 
zu vermanet ſein / das ſie Gott zu ſolchen mitteln vnd werck 
zeugen alſo verordnet hat / das er one ſie die Sceligkeit 
ſtracks nicht geben oder wircken wil. Wie ſolchs leren vnd 
vermanen die ſpruͤche / welche zu erklerung des dritten ge⸗ 
bots gehoͤren / vnd oben in der verlegung etliche angezeigt 
ſeind / als das Gott gefallen hat / durch toͤrichte predigt 
Seelig zumachen / die ſo daran gleuben. j. Cor. j, 

Aus welchem ſpruch / wiewol wir auch mit ſouiel er⸗ 
innert werden / nicht allein das Schwenckfeld vnd alle 
vernunfft ſich beide an der predigt vnd dem gepredigten / 
das iſt / am werckzeug / vnd wircker der Seeligkeit werden 
ergern / ſondern das es die Chriſten ſelbs auch hie in die⸗ 
ſem leben nicht gnugſam erkennen / darumb gleuben / vnd 
durch den glauben Goͤttliche krafft / vnd Goͤttliche weis? 


heit darin erfaren werden / So deutet vns doch Ehriſtus 
a Johan. v. 


Johan. v. in dem er vns eben auff die ſchrifft / als ein mit⸗ 
tel vnd werckzeug zur Seligkeit weiſet / zugleich auch mit 
etlicher maſſen / die vrſach oder weiſe / war umb vnd wie das 
geſchriebne vnd gepredigte wort Gottes oder lere / Seelig 
mache / oder zur ſceligkeit diene. Forſchet in der ſchrifft / 
ſpricht er / darin jr meinet / das ewige leben zuhaben (welche 
meinung Chriſtus nicht ſtrafft / ſondern viel mehr beſte⸗ 
tigt) vnd ſie iſts die von mir zeuget. Da hoͤren wir etwas / 
wie das ewige leben in der ſchrifft iſt / vnd wie es da zuſu⸗ 
chen vnd zufinden ſey / nemlich als in einem zeugnis Got⸗ 
tes / von ſeinem Son Chriſto. Dadurch Schwenckfeld 
vns / meine ich / auch mus entſchuͤldigt nemen / wil er Chri⸗ 
ſtum hie ſelbs nicht leſtern / das er mit vns ein Abgott aus 
der ſchrifft mache / da er heiſt das leben darin ſuchen / vnd 
da wir jr darauff heiſſen gleuben vnd trawen / warlich 
nicht als Gott ſelbs / ſondern als einem zeugnis ſeines wil⸗ 
lens. Wird aber der Schwermer eben diefer leſterung vnd 
Abgoͤtterey ſelbs ſchuldig / in dem er aus einem jeden wil⸗ 
len vnd meinung Gottes / Goͤttlich weſen des Sons ma⸗ 
chet. 1 

So nu gehoͤret vnd erwieſen / das Gott durch das 
ſchrifftliche vnd muͤndliche wort (vnd alſo auch durch die 
Sacrament / als ein ſichtlich wort / wie es Auguſtinus nen⸗ 
net) die ſecligkeit wircket / damit das ſic zeugnis ſind ſeines 
willens. So wird daraus weiter verſtanden / das zur ſeelig⸗ 
keit nicht gnug iſt / das ſchrifftlich oder muͤndlich wort 
ſchlechts leſen oder hoͤren / vnd Sacrament euſſerlich emp⸗ 
fangen / ſondern mus das zeugnis Gottes willens darin 
auch verſtanden / gemerckt vñ mit dem hertzen gefaſſet ſein] 
als wenn durch das Geſetz des gezeugnis Goͤttlicher ge⸗ 
bot / ſeines zorns vnd verdamnis vber vnſer ſuͤnde gepre⸗ 
digt wird / das das hertz war hafftig dadurch erſchrecke vnd 
| M Gottes 

Gottes zorn fuͤrchte. Widerumb wenn durch das Euan⸗ 
gelium das zeugnis der vergebung in Chriſto / vnd newen 
gehorſams gepredigt wird / das das hertz dadurch warhaff⸗ 
tig getroͤſtet / der ſiinde zuwiderſtreben / in einem newen 
heiligen wandel zuleben / inwendig ange zuͤndet werde. 
Vnd das wiſſen wir ſehr wol / thut das muͤndliche 
wort vnd ſichtbarliche Sacrament von ſich ſelbs / oder al⸗ 
lein nicht / damit Schwenckfeldt ſeinen ſchwarm ſonder⸗ 
lich beweiſet vnd ſchmuͤcket / ſondern der heilige Geiſt 
thuts / aber nicht denn durchs wort / vnd durch Sacra⸗ 
ment. Darumb die Tauffe ein bad der widergeburt / vnd 
Chriſti predig / wort des ewigen lebens genent werden / 
Joha. ij. vj. Tit. iij. Wiſſen vnd ſagen auch noch weiter / 
das der heilige Geiſt ſolchs in hertzen thut vnd wircket / weñ 
wir gleich euſſerlich das wort hoͤren / vnd Sacrament ems 
pfangen / nicht wo / wenn vnd wieuiel wir woͤllen / ſondern 
wie er wil / wie Chriſtus ſpricht / der wind bleſet wo er wil 
ꝛc. vnd werden gleiche zuhoͤrer des worts / auch ein jglicher 
ſelbs zu vngleicher zeit / vngleich afficirt / oder im hertzen 
bewegt / wie die erfarung zeuget. 15525 
Derhalben auch Gott wil / das wir jmerdar vnſer gan⸗ 
tzebl eb enlang vleiſsig anhalten / am wort vnd Sacramen⸗ 
ten / wie vnd welchen er derſelben ein jedes geordent hat / 
nicht ablaſſen / oder fawl werden / vnd dabey ſeiner wir⸗ 
ckung gewarten ſollen / Daher auch der ſpruch Ehriſti ge⸗ 
hoͤret / Wachet / deñ jr wiſſet nicht welche ſtunde der Herr 
komen wird / Vnd ſol einer deshalben / vmb eines guten 
ſtuͤndleins willen / ſein lebenlang gern vnd vleiſsig Gottes 
wort leſen / hoͤren / lernen / vnd damit vmbgehen / wie man 
ſpricht / Es fol einer vmb eines boͤſen ſtuͤndleins willen / ein 
gantz jar ein meſſer tragen. 5464 7 
So iſt weiter auch noch nicht gnug darzu / das oy : 


vnd vleiſsig hoͤren / das ja ſein ſol vnd Gott haben wil / ſon⸗ 
dern das beten ſol auch dabey ſein / das man Gott mit de⸗ 
muͤtigem hertzen / vmb frucht des worts vnd desh eiligen 
Geiſts gnade anruffe / wie Chriſtus ſpricht / Der Vater 
wird ſeinen heiligẽ Geiſt geben / denen die jn darumb birt], 
Vnd wie wol ein jeglicher fir ſich ſelbs / doheimen 
auch die ſchrifft leſen / leſen laſſen lernen kan vnd ſoll / 
ſo hat doch Gott in ſonder heit auch darzu verordnet vnd 
geboten die oͤffentlichen gemeinen verſamlungen / als im 
iij. Gebot / vnd dabey mit ſeinen ſondern gnaden zuſein 
verheiſſen / wie Chriſtus ſpricht / Wo zween oder drey ver⸗ 
ſamlet ſein in meinem Namen / da bin ich mitten vnter jn. 
Sol aber die ſchrifft Goͤttlichs worts oͤffentlich recht 
geleret / auch doheim mit verſtand gehoͤret oder geleſen wer 
den / ſo muͤſſen zuuor da ſein rechte Prediger vnd Lerer / 
welche Gottes gaben vnd geſchenck ſind / gleich wie das 
wort ſelbs / wie die ſchrifft zeuget vnd ſpricht / Chriſtus ſey 
gehn himel gefaren / das er ſolche gaben den menſchen ge⸗ 
be / Propheten / Apoſteln / Hirten / Lerer. Sind derhalben 
auch noͤtig zur Seeligk eit vmb des worts willen / in ehren 
zuhaben / vnd muͤſſen von Gott gebeten werden / Math. ix. 
Welche er eine zeit mehr vnd reiner gibt / denn die ander / 
einem mehr vnd reicher gaben zum Ampt des Worts / 
denn dem andern / wie dieſe vnſere zeit gegen der zeit vnſer 
Vorfares / itzt wol zeuget. Gibt doch allen vnd jeden ei⸗ 
nerley wort oder lere vnd Sacrament / vnd wircket bey al⸗ 
len oder durch alle zur Seeligkeit / vmb des ampts vnd 
worts willen / nach ſeinem willen / nicht nach den andern 
gaben. Aber zu erklerung reiner lere vnd erhaltung aus 
dem grund der Propheten vnd Apoſteln / wider allerley 
verfelſchung / ſind etliche gaben noͤtiger / als dadurch an⸗ 
dere lerer / vnd durch dieſelben darnach weiter / andere zu⸗ 
FW M 1 hoͤrer 


hoͤrer rechten verſtand vnd gaben des Geiſts zur Selig⸗ 
keit empfangen / wie ſolche gaben vnſer zeit an Luthero zu⸗ 
ſehen geweſen. RAe 

Nach dem nu die verachtung beide der predigt vnd 
prediger / ſampt allerley gaben darzu / damit Gott Deud⸗ 
ſchland dieſer zeit auffs aller reichlichſt gleich vberſchuͤt 
hat / ſo gahr eingeriſſen vnd vberhand nimpt / auff das ich 


wider zum anfang / vnd auch beſchlus dieſer meiner ve⸗ 


manung kome / So werden auch dadurch / das niemand 
ſchier mehr darumb im wort Gottes ſtudiren wil / verſten⸗ 
dige diener deſſelben bald wenig gnug werden / vnd zeucht 
Gott zur ſtraff faſt allenthalben ſeine gaben bereit ein / 
das ob gleich auch noch gelerte / doch wenig trewe / vnd am 
allerwenigſten ernſtliche eiuerige diener vnd lerer itzt ge⸗ 
funden werden / ja bey denen man ſich ſolchs hat verſehen / 
ſind ſelbs in demſelben dienſt Gottes vnd der Kirchen zum 
teil vntrew / zum teil nachleſsig worden / vnd gibt Gott 
noch wenig andere an die ſtadt. Derhalben entlich aus ge⸗ 
rechten Gottes gericht / vnd billicher ſtraff allerley ſchwer⸗ 
merey vnd verfelſchung reiner lere / wie anfenglich gehoͤ⸗ 
ret / vnd wider ein hunger Goͤttlichs worts / dauon Amos 
ſagt / vbder vns in Deudſchland mus volgen. ; 
Was iſts auch wunder / weil die mittel vnd werckzeu⸗ 
ge / dadurch Gott zur Gottſeligkeit vnd ewigem leben wir⸗ 
cket / wie gleicher weis oben gehoͤret / alſo veracht ſind / das 
die welt ſo Gottlos / vntrew / vnd boͤſe wird / wie jederman 
itzt daruber klagt? Das auch / wens hernach mit vielen zum 
treutz / leiden vnd ſterben kumpt / vnd ſie da gleich bey den 
haren gezogen werden / troſt bey dem wort zuſuchen / das 
ſie denſelben denn auch nicht ſo bald vnd ſouiel finden / als 
ſie gehrn wolten ? Denn wie Paulus ſpricht / das vns die 
heilig Schrifft ſey zur lere fuͤrgeſchrieben / 8 


* — — — — —¶́ -ß—jääh . LG 


durch gedult vnd troſt derſelben hoffnung haben / alſo 
muſſen die verechter denn da auch bezalen / das jnen Gott 
nicht ſo bald mit dem troſt auff hupffet / denſelben ins hertz 
zugeben / weñ ſie aus noth gedrungen / ein mahl nach dem 
pfaffen fragen / vnd Gottes wort von jhm begehren zuhoͤ⸗ 
ren. | WET 
Weil nu zu ſolchem vbel allem miteinander / Schwe⸗ 
nckfeldt mit ſeiner Schwermerey vollends ge waltiglich 
hilfft / vnd damit er die Predigt vnd Prediger heiliger 
Schrifft leret verachten / ſchon alle rechte erkentnis / Got⸗ 
tesdienſt / gehorſam / troſt vnd Seeligkeit zugleich eben 
hinweg nimpt / allen jrthum / Gottsleſterung / verachtung / 
verzweiueluug raum gibt / vnd ſelbs mitbringt / So wolle 
darauff jederman / ſonderlich die Schleſier ſeine lands⸗ 
leut / vnd wo er mehr / auch in Oberdeudſchland vmbher⸗ 
ſchweifft / vnd ſeinen ſamen geſchet hat / ſich fuͤr jm vnd 
ſeinen juͤngern / als fuͤr falſchen Propheten (die auch jren 
ſchaffſpeltz ſonderlicher hoher erleuchtuug vnd heiligkeit 
mitbringen moͤgen) nach dem befehl Chriſti mit vleis fuͤr⸗ 
ſehen vnd huͤten / jrer ſtimme als ware ſcheff lein Chriſti 
nicht gehorchen / ſondern ſſiehen / ſic auch nicht zuhauſe 
nehmen / noch gruͤſſen / das iſt / keine gemeinſchafft mit jnen 
haben. ij. Johan. j. Prediger wollen auch jre jrthumb / wo 
vnd nach dem vonnoͤten / oͤffentlich anzeigen / mit grund 
Goͤttliehs worts verlegen / die einfeltigen zu vnterrichten / 
vnd zuuerwarnen. Weltliche O berkeit aber ſoll ſie auch 
in jhrem gebiet nicht leiden / do ſie ſich ſolcher jrthumb ver⸗ 
nehmen / vnd die ſonderlich ausbreiten wollen. 

Gegen vnd wider dieſelben aber auch / vnd eingeriſſe⸗ 
ne Gottloſe — wollen alle menſchen / welchen jre 
Sceligkeit itzt nur fouiel noch zugemiict gehet / das ſic doch 
entlich gehrn wolten ſelig werden / jnen ſelbs bey zeit ſo⸗ 
M ij uiel 


niel darzu dienen / doch nicht dieſelben allein / ſondern 
auch noch alle vnd jede Chriſten / das ſie Gottes wort vnd 
Sacrament / Predigt vnd Prediger deſſelben in ehren ha⸗ 
ben / gehrn vnd vleiſsig imerdar hoͤren / vnd nicht auff hoͤ⸗ 
ren zulernen / das iſt / die Sele mit teglicher jrer ſpeiſe neh⸗ 
ren / oder das hertz ja damit zuwermen. | 
Dis hab ich allein ſo zur vermanung vnd warnung / 
weil von dem jrthumb Schwenckfeldts in vorgehendem 
buch ſonſt gnug geſagt / auch zu meiner bekentnis vnd 
dienſt der Kirchen / meinem ampt nach / hie kuͤrtzlich mit 
wollen anhangen. Gott gebe zu vieler beſſerung / vnd hin⸗ 
tertreibung der werck des Teufels / AMEN. 


Ich ſcheme mich des EVANGELlII von Chriſto nicht / 
Denn es iſt eine KR AEF T Gottes / die da Seelig machet / alle 
die dran gleuben. 


Cor.. | 
Das VVORDT 3 creutz iſt eine Torheit denen / die 
verloren werden / vns aber / die wir Seelig werden / iſts eine 
K RA FF T Gottes. Et Paulo poſt, Denn dieweil die welt 
durch jre weisheit / Gott in ſeiner weisheit nicht erkante / gefiel 
es Gott wol / durch toͤrichte PREDIGTE Seelig — 
die ſo daran gleuben. 


| J. Cor. 3. | | 
Wer iſt nu Paulus? wer iſt Apollo? diener ſind ſie/ 
DVRCH welche jr ſeidt gleubig worden / vnd daſſelbige wie 
der Herr einem ſglichen gegeben hat. Ich habe W 
| tze 


net) Apollo hat begoſſen / aber Gott hat bas CEDEIEN ge⸗ 
geben. Et Paulo poſt. Ir ſeid Gottes gebew/ ich von Gottes 
gnade die mir gegeben iſt / hab den GR VND gelegt / wie ein 
weiſer bawmeiſter. 


1. Cor. 4. 
ch hab euch GEZE VGET in Chriſto Jheſu DVR. 
ces aeg. * Ne Joe 


Aus diſſen ſpruchen iſt ſchr leicht abzunemen, Wie ſein ſeuberlich 
Shiwenckfeldt ſehdwermet in dem, das er ſaget. Gott dvircke nicht vnſere 
Sceligkeit durch die heilige Schrifft. 


. zu Magdeburg durch 


Michael Lotther. M. D. LIII. 


